
Hartwig Hausdorf 
Arenele stranii ale Terrei 


Pe urmele misterelor 
Deschideţi Dosarele X! 


Îmi pot aminti încă foarte bine de acea zi din 
anul 1968, când am fost acaparat de o 
fascinantă viziune asupra lumii. Atunci aveam 
13 ani şi urmam gimnaziul. Împreună cu un 
coleg de clasă eram răspunzător de realizarea 
unei vitrine, care urma să se afle în faţa sălii de 
cursuri şi în care noi, elevii, puteam expune tot 
felul de lucruri interesante. Într-o zi, un coleg a 
adus o pagină întreagă dintr-un ziar din 
Munchen, ce conţinea un articol despre o carte 
abia apărută a unui scriitor elveţian necunoscut 
pe atunci, care a scandalizat lumea cu o teză 
foarte îndrăzneață. 

Acel elveţian era - după cum aţi ghicit - 
nimeni altul decât Erich von Däniken. Cu acea 
carte a declanşat o puternică undă de şoc în 
gândirea timpurilor noastre. Iar în săptămânile 
şi lunile următoare, chiar până în ziua de azi, 
lumea dezbate tulburătoarea problemă, dacă 
planeta noastră a mai fost deja vizitată de 
călători extratereştri din spaţiul cosmic. 

La sfârşitul anilor '60 erau nişte vremuri 
fascinante, iar omenirea era într-un proces de 
schimbare. Tineretul protesta împotriva 


războiului din Vietnam, iar Statele Unite ale 
Americii mai aveau puţin până la a trimite 
primul om pe Lună. Nava cosmică cu echipaj la 
bord nu mai era de domeniul fanteziilor 
irealizabile, şi chiar cercurile ştiinţifice au 
început - nu în ultimul rând din cauza OZN- 
urilor ce apăreau tot mai des pe cer - să pună 
timid problema formelor de viaţă extraterestre. 

Însă şi alte enigme şi fenomene ar putea 
cuceri în cele din urmă un loc în cadrul marilor 
universităţi, cât şi în mintea oamenilor. Cu doar 
câteva luni înainte, un spectaculos caz PSI a 
înfierbântat spiritele în capitala bavareză, cazul 
Rosenheim, atrăgând atenţia unor serioşi 
oameni de ştiinţă aflaţi sub conducerea 
profesorului Hans Bender. Profesorul Bender a 
fost până în 1975 deţinătorul singurei catedre 
de parapsihologic din Germania. La 
Universitatea  Freiburg-Breisgau a condus 
Institutul de Parapsihologie şi Granițele 
Psihologiei. 

Era ca şi cum s-ar fi deschis o nouă uşă spre o 
altă dimensiune a realităţii noastre, spre o lume 
plină de mistere, dincolo de care se află „ştiinţa 
asigurată”, în care am fost îndrumați să credem 
din şcoală. Acolo afară, dincolo de edificiile 
gândirii, trebuie să mai existe şi altceva... 

Mă gândesc cu plăcere la timpurile 
neliniştite, când s-au pus fundamentele unei noi 
viziuni revoluţionare asupra lumii, care este pe 


punctul de a schimba paradigmele valabile încă 
atunci, dar lipsite totuşi de speranţe. Între timp 
m-am familiarizat foarte mult cu aceste idei şi 
modele de gândire provocatoare. Însă atunci nu 
se căzuse de acord, dacă poate privită drept o 
erezie sau, zâmbind îngăduitor, să o atribuim 
fanteziilor exaltate ale unor creduli incurabili. 
Autorul elveţian deja menţionat se numără 
astăzi printre prietenii mei, la fel ca mulţi alţi 
militanţi. În anii trecuţi, chiar eu însumi am 
cutreierat numeroase locuri de pe glob, fiind 
mereu pe urma fenomenelor fantastice, 
enigmelor neexplicate şi a  relicvelor 
misterioase, ce proiectează o lumină cu totul 
nouă asupra lumii cunoscute de noi. 

Precum proverbialul „reporter înrăit”, am 
mers şi încă mă mai duc în locuri ca 
îndepărtata Chină şi Australie, America de Sud 
şi Centrală, în aproape toate ţările Europei şi 
Africii de Nord, precum şi în Orientul Apropiat. 
Fascinaţia necunoscutului m-a cuprins 
iremediabil. Chiar la noi în ţară am găsit locuri 
în care s-au petrecut lucruri incredibile sau în 
care s-au semnalat obiecte convenționale 
enigmatice din trecut, ce cu siguranţă au trecut 
prin întâmplări mult mai fantastice decât ne 
poate permite să visăm învăţătura din şcoli. 

Asemenea legendarilor eroi de serial, agenţii 
speciali FBI Dana Scully şi Fox Mulder, am 
încercat să descifrez tainele „Dosarelor X”, în 


spatele cărora se ascund cele mai misterioase 
locuri din lume. In această carte le-am adunat 
pe cele mai neobişnuite şi mai captivante. Vă 
invit să mă urmaţi în aceste locuri, până la 
capătul lumii! 

Vom pătrunde împreună în această lume a 
misterelor şi a fenomenelor reale. Însoţiţi-mă în 
locuri unde oamenii au fost răpiți sub privirile 
îngrozite ale prietenilor lor. Lăsaţi-vă uimiţi de 
posibile relicve tehnice ale vizitatorilor 
extratereştri din întunecata preistorie. Vă voi 
arăta drumul către „Case ale groazei” şi locuri 
„Suspecte”, şi vom ajunge în puncte de pe glob 
unde legile fizicii sunt evident încălcate. 

Urmând indicaţiile din această carte, veţi 
putea ajunge şi singuri în locuri învăluite în 
mister. Am anexat o serie de informaţii 
necesare, precum şi numeroase detalii 
„ascunse”, greu accesibile altfel, pentru a 
putea porni şi dumneavoastră înşivă către cele 
mai misterioase puncte din lume. 

Deschideţi „Dosarele X”! 


1. Avorton sau experiment eşuat? 
Un „monstru ” cufundat în spirt determină 
reacții 


Vechea scară din lemn scârţțâia sub picioarele 
noastre în timp ce noi - încărcați cu un aparat 
de filmat, trepied şi mai multe aparate de 


fotografiat - urcam la primul etaj al muzeului. 
La jumătatea distanţei, într-un dulap băgat în 
perete, se afla un recipient din sticlă umplut cu 
spirt, din care ne fixa un avorton, ce părea 
desprins dintr-un coşmar. „Ce găsesc atâția 
oameni fascinant la aceste creaturi demne de 
compătimit, atât aceia care se ocupă cu 
cercetarea lor - precum dr. Friderici şi colegul 
său contemporan -, cât şi cei care privesc cu un 
fior ciudat creaturile înfricoşătoare?” Această 
întrebare mi-a trecut prin cap în acel moment. 
Monstruozităţile de tot felul par să-i fi atras pe 
oameni dintotdeauna. 

In mijlocul acestei colecții - şi prin apropierea 
de celelalte exponate ii era şi mai clar 
subliniată ciudăţțenia - stătea obiectul ce urma 
să monopolizeze discuţiile. Era numit în mod 
dispreţțuitor „omul-găină“”, dar se asemăna mai 
degrabă cu altceva, şi anume cu acele „fiinţe 
MICI, cenușii”, pe care le cunoaştem din tot mai 
numeroasele cazuri de răpiri OZN prezente în 
toate ţările. 


„Cel mai frumos lucru pe care-l 
putem descoperi este misterul.” 
Albert Einstein (1879-1955) 


Într-un mic muzeu din orăşelul Waldenburg, 
situat între Glauchau şi Chemnitz în landul 
Sachsen, se află - cufundat în spirt - probabil 
unul dintre cele mai extraordinare mistere ale 
Germaniei. Înghesuit într-o sticlă de aproape 
40 cm înălţime şi cu un diametru de circa 15 
cm, se găseşte un exponat învăluit în mister, 
care are pereche şi în alte ţări. 

În anul 1840, principele Otto Viktor I von 
Schonburg-Waldenburg (1785-1859) a 
cumpărat istoricul Cabinet de artă şi ştiinţe 
naturale al familiei de farmacişti Linck. În anul 
următor a venit în Waldenburg expoziţia mărită 
la câteva colecţii mai timpurii de ştiinţe 
naturale şi a fost expusă acolo, la manejul 
Marstall. Şi astăzi se produce în forma sa 
originală drept muzeu universal din secolele 
XVII şi XVIII al atitudinii spirituale a 
iluminismului burghez din acele timpuri şi a 
culturii baroce premergătoare. Prin intermediul 
acestor nenumărate exponate anatomice, 
minerale, produse de artă meşteşugărească, 
instrumente precum preparate animale şi din 
plante ar trebui să se oglindească, cât mai 
cuprinzător cu putinţă, mediul în care trăiau 
oamenii. 

Cabinetul de artă şi ştiinţe naturale a fost în 
acele timpuri un institut renumit. Oraşele 
comerciale şi universitare ofereau condiții 
avantajoase pentru înfiinţarea lor căci de multe 


ori veneau din ţări străine şi obiecte preţioase, 
care erau primite în aceste colecţii cu cea mai 
mare atenţie. În aceste cabinete reuşeau 
deseori să intre unele „curiozităţi” şi „rarităţi”, 
apreciate ca fiind nişte piese ciudate şi greu de 
obţinut. 

Colecţia Waldenburg, cunoscută acum mai 
mult drept „Cabinetul princiar de ştiinţe 
naturale”, a achiziţionat în 1844 clădirea 
muzeului construită anume lângă Marstall, care 
astăzi nu mai există. În anii 1933-34 s-a 
efectuat o prelucrare şi o rearanjare ştiinţifică 
şi de mare anvergură a respectivei colecţii, ce 
cuprindea mult peste 8000 de obiecte. A scăpat 
neatins de cel de-al doilea război mondial, de 
triştii şi întunecaţii ani ai „socialismului real” 
din fosta RDG, iar astăzi se numeşte „Cabinetul 
de artă şi ştiinţe naturale al oraşului 
Waldenburg”. 


„Monstrum Humanum Rarissimum” 


În anul 1735, Johanna Sophia Schmied, din 
micul oraş Taucha din apropiere de Leipzig, era 
pentru a patra oară „cu bune speranţe”, adică 
însărcinată. Dacă înainte adusese pe lume trei 
copii sănătoşi, de data aceea a născut un 
„monstru”, care a făcut lumea să 
încremenească de groază. 

Medicul din Leipzig, doctorul Gottlieb 


Friderici, care auzise toată povestea, a dovedit 
atunci prezenţă de spirit şi clarviziune lăsând 
„obiectul” să se conserve în spirt după o primă 
disecţie, pentru ca viitorii colegi să poată 
explica sinistra enigmă din jurul misterioasei 
creaturi. Oare a bănuit el că nu era ceva în 
regulă cu acest „Monstrum Humanum 
Rarissimum”? Din fericire, doctorul Friderici a 
completat obiectul expus ulterior în muzeu cu 
un studiu de 32 de pagini, scris în limba latină, 
în care erau descrise, pe lângă istoricul bolilor 
mamei, şi rezultatele propriilor sale cercetări. 
Să ne cufundăm în abisurile unui trecut nu 
foarte îndepărtat, care se întredeschide aici. 
Medicul începe descrierea cu condiţiile de viaţă 
ale Johannei Sophia Schmied şi nu omite a da 
imediat o explicaţie în spiritul acelor timpuri: 
„Aşadar nefericita mamă a acelui monstru 
provine dintr-un mediu sărac; trăieşte în 
Taucha, un oraş situat în apropiere de Leipzig. 
Are 28 de ani, statură mică, corp firav, iar dacă 
îi analizăm temperamentul, este coleric- 
melancolică. S-a măritat la zece ani cu un 
cocoşat şi a avut trei băieţi, toţi fără cusur. In 
sfârşit a rămas însărcinată pentru a patra oară 
şi a adus pe lume acest monstru, pe care mi-am 
propus să vi-l descriu în cele ce urmează. 
Întrucât apariţiile eronate de acest fel sunt 
atribuite în general fanteziei bogate a 
persoanei însărcinate, cred că este de datoria 


mea să aflu direct de la femeia aceea toate 
împrejurările şi s-o întreb mai ales dacă, după 
ce a rămas însărcinată, a întâlnit ceva de a 
cărui imagine a fost răscolită şi îngrozită. Insă 
a negat că ar fi întâlnit ceva ce s-ar asemăna cu 
monstrul născut de ea. Totuşi a recunoscut că, 
pe la mijlocul sarcinii, când ieşea din casă, a 
speriat-o apariţia unui jder ce i-a sărit în faţă, şi 
s-a temut să nu-i afecteze copilul nenăscut 
încă.” 

Aici întâlnim o credinţă populară străveche, 
ce a durat mult timp şi care spune că 
malformaţiile  nou-născuţilor se datorează 
nemijlocit unei sperieturi sau unui şoc suferit 
de mamă în timpul sarcinii. Totuşi, după ce 
monstruosul fetus s-a născut, Johanna Sophia 
Schmied se îndoia că malformaţia ar avea drept 
cauză vederea respectivului jder. 


Sarcină neobişnuită 


Conform relatării doctorului Friderici, deja 
din timpul celei de-a patra sarcini a Johannei 
Sophia Schmied lucrurile erau puţin mai 
diferite faţă de primele trei. 

„După prima jumătate a sarcinii, gravida a 
simţit mişcarea obişnuită a fetusului, care însă 
abia putea fi detectată. Dimpotrivă, ea însăşi a 
observat că burta nu i se mărise corespunzător 
dimensiunilor obişnuite şi remarca împreună cu 


soţul ei, nu fără frică şi durere amenințătoare, 
faptul că se diferenţia foarte mult de sarcinile 
precedente. 

Când s-a încheiat perioada de sarcină, aşa 
cum îl calculase gravida, au apărut semnele 
obişnuite ale naşterii. Şi de la ora unsprezece 
din noapte până la ora şase dimineaţă - deci 
după şapte ore încheiate - chinurile s-au 
sfârşit, iar în locul unui copil normal a ieşit un 
monstru îngrozitor.” 

Medicul a primit destul de repede vestea 
despre extrem de neobişnuita fiinţă, rămasă 
până în ziua de azi unică în felul ei. Pe propria 
sa cheltuială a pus să se facă un desen, care 
imortaliza pe două planşe „monstrul” în 
mărime naturală, pentru posteritate (vezi 
figurile 1 şi 2). 

După o succintă evaluare exterioară, Gottlieb 
Friderici s-a dedicat disecţiei fiinţei, „anatomiei 
interne a monstrului, pe care a abordat-o atât o 
perioadă îndelungată, cât şi foarte şovăitor.” 


Fig. 1 „Monstrul" născut în Taucha, Leipzig, a 
fost disecat de dr. Gottlieb Friderici, iar 
rezultatul a fost transpus într-un raport redac- 
tat în limba latină. 


„Capul a fost prima «victimă» a cuţitului 
anatomic şi, cu toate că avea un aspectul unui 
hidrocefal, sacul din piele (notat în figura 1 cu 
litera A) deschis ne-a arătat altceva, pentru că 
înăuntru nu s-a găsit lichid, ca în cutiile 
craniene obişnuite, ci o masă cerebrală 
exagerată, ce cântărea şapte uncii şi era într-o 
oarecare măsură înconjurată de sânge, în care 
era scufundat creierul... în rest, la deschiderea 
creierului s-a găsit un număr obişnuit de nervi. 

După terminarea cercetării capului, s-a 
deschis pieptul, alcătuit din coaste, al căror 
număr, grosime şi lungime corespundeau 
normalului, şi dintr-un stern aflat între ele. În 
dreapta cutiei toracice era chiar şi un plămân, 
iar din partea stângă a început să curgă 
imediat după incizie un lichid vâscos. În timp 
ce se presupunea o deshidratare a pieptului, s- 
a continuat tăierea şi s-a scos o inimă mare, ce 
nu avea deloc pericard, dar se găsea într-o 
membrană suplimentară, ce se întindea de la 
vasele sanguine mari din inimă până la partea 
opusă, şi era peste tot întărită, la diafragmă cât 
şi la pleură, şi părea că preia rolul pericardului. 
Conţinea un lichid în care era cufundată inima. 


Când în final s-a îndepărtat membrana, s-a 
descoperit şi celălalt plămân.” 

După cum a putut constata zelosul medic în 
timpul disecţiei, nu numai „viaţa internă” a 
monstruoasei creaturi, ci şi scheletul se 
diferenţia în nişte detalii caracteristice de cel al 
unei fiinţe umane normal dezvoltate. 

„În fine trebuie să raportez şi despre 
membre, pentru că atât antebraţul, cât şi tibia 
erau alcătuite contra naturii nu din două oase, 
ci dintr-unul simplu. La îmbinarea dintre 
coapsă şi tibie lipsea la fiecare picior rotula, iar 
oasele au putut fi cu mare greutate separate. 
Însă celelalte oase care realizau legăturile... 
erau normale ca număr şi aveau o înfăţişare 
naturală, doar că lipseau muşchii necesari. 


Fig. 2 Misterioasa fiinţă se diferențiază de 
oamenii normali chiar şi la structura osoasă. 
Astfel, atât antebraţul, cât şi tibia sunt formate 


numai dintr-un os, în loc de două. 


Cred că l-am denumit pe bună dreptate 
„monstru, pentru că atât exteriorul, cât şi 
interiorul lui contrazic construcţia obişnuită a 
omului, se diferenţiază ca număr, ca mărime, 
ca structură, unele părţi chiar lipsesc cu 
desăvârşire, iar altele par foarte neobişnuite.” 


Jumătate de secol în „Afară” 


În continuarea tratatului de 32 de pagini, 
doctorul Friderici a făcut speculaţii în legătură 
cu posibilele cauze ale groaznicei malformații. 
Astfel a respins credinţa populară foarte 
răspândită pe atunci că mama s-a speriat în 
timpul sarcinii şi în acest mod s-a ajuns la 
naşterea acelui monstru. Mai mult, a crezut că 
adevarata cauză a totalei diferențieri ar fi fost 
hrănirea insuficientă a fetusului în timpul celor 
nouă luni. 

Totuşi există şi o altă explicaţie posibilă - ce 
sună a fantastic - pentru extraordinara 
creatură căreia nu i s-a găsit asemănare în 
lume, de-a lungul întregii istorii a umanităţii. 
Dar despre acest aspect voi vorbi mai încolo. 
Acum aş dori să mai raportez despre ce s-a mai 
întâmplat cu neobişnuitul artefact. 

După terminarea cercetărilor, doctorul 
Friderici a conservat „monstrul” în alcool 


pentru ca generaţiile viitoare „să-şi sporească 
cunoştinţele şi să poată ajunge la întrebuinţări 
curative”, în anii următori acest exponat, 
împreună cu alte nenumărate preparate, a 
ajuns în mai sus menţionata colecţie a 
„Cabinetului de artă şi ştiinţe naturale” a 
oraşului Waldenburg, unde a dus o existenţă 
de-a dreptul  fantomatică. În perioada 
„socialismului real” care se construia pe atunci 
în fosta RDG, era strict interzis să se arate 
publicului misteriosul artefact. Cu siguranţă 
avea legătură cu faptul că pe atunci numeroşi 
elevi vizitau muzeele în cadrul orelor de ştiinţe 
ale naturii. 

Chiar şi după „schimbare” misterele au rămas 
secrete şi au fost ascunse în locuri incredibile. 


„Omul-găină” 


Într-o zi de la începutul anilor '90, dr. M., 
medic şef la maternitatea din clinica 
Chemnitzer, a vizitat întâmplător muzeul 
Waldenburg şi a dat de „monstru“, care-şi 
ducea existenţa singuratică tot într-un recipient 
din sticlă înalt de 40 cm, conservat pentru 
eternitate în spirt. Obiectul i-a trezit interesul 
academic şi dr. M. a început cercetări medicale 
vaste la universitatea din Heidelberg şi la 
facultatea de medicină din cadrul universităţii 
din Berlin. 


Pe cel ce între timp a intrat în literatura 
medicală drept  „omul-găină” s-au făcut 
radiografii şi tomografii computerizate. Este 
vorba chiar şi de analize genetice, dar şi despre 
faptul că totuşi nu a putut fi dată încă nicio 
explicaţie în legătură cu unicul şi misteriosul 
caz. 

Cam aceasta era starea de fapt a obiectului, 
când mi s-a atras atenţia asupra ciudatului 
exponat de câtre o „sursă de informaţii”, ce 
preferă să rămână necunoscută. Totodată s-a 
referit la cercetările efectuate de acel medic 
şef la universităţile menţionate anterior. De 
asemenea mi-a declarat că dr. M. A luat şi 
raportul cercetărilor doctorului Friderici, care 
fusese păstrat tot la muzeul Waldenburg. La 
momentul în care lucram la această carte nu-l 
restituise încă medicului din Chemnitzer căci 
invocase greutăţi la traducere. Iar latina este o 
aşa-numită „limbă moartă” şi nu se mai 
schimbă. Pentru că am putut totuşi cita din 
raport, mulţumesc unui număr de garanţi 
inimoşi, care au trimis un al doilea exemplar la 
biblioteca universităţii din Leipzig şi au sprijinit 
traducerea. 


Cercetările din Waldenburg 


Spre sfârşitul anului 1996, informatoarea 
mea mi-a atras atenţia asupra neobişnuitului 


exponat. Totuşi, abia pe la sfârşitul lui mai 
1997 am pornit înspre orăşelul saxon. 

Am ajuns la Waldenburg pe 30 mai 1997, în 
ciuda tuturor limitelor de viteză potrivnice, iar 
după o uimitor de scurtă căutare am găsit 
muzeul, aflat la mică distanţă de strada 
principală. Păream a fi singurii vizitatori. Am 
plătit la casă, în afară de intrarea obişnuită, şi o 
taxă pentru permisiunea de a fotografia şi a 
filma cu camera video. Fireşte că nu am uitat 
să întrebăm de ciudata fiinţă din secolul al 
XVIII-lea şi doamna drăguță de la casă ne-a 
trimis sus. 

Vechea scară de lemn scârţâia sub picioarele 
noastre, în timp ce noi, încărcaţi cu un aparat 
de filmat, un trepied şi mai multe aparate de 
fotografiat - urcam la primul etaj al muzeului. 
La jumătatea distanţei, într-un dulap băgat în 
perete, se afla un recipient din sticlă umplut cu 
spirt, din care ne fixa un avorton, ce părea 
desprins dintr-un coşmar. „Ce găsesc atâţia 
oameni fascinant la aceste creaturi demne de 
compătimit, atât aceia care se ocupă cu 
cercetarea lor - precum dr. Friderici şi colegul 
lui contemporan cu noi -, cât şi cei care privesc 
cu un fior ciudat creaturile înfricoşătoare?”; 
această întrebare mi-a trecut prin cap în acel 
moment. Monstruozităţile de tot felul par să-i fi 
atras pe oameni dintotdeauna. 

In mijlocul acestei colecţii - iar prin 


apropierea de celelalte exponate ciudăţenia sa 
ieşea şi mai mult în evidenţă - stătea obiectul 
ce urma să monopolizeze discuţiile. Era numit 
în mod dispreţuitor „omul-găină”, dar se 
asemăna mai degrabă cu altceva, şi anume cu 
acele „ființe mici, cenuşii”, pe care le 
cunoaştem din tot mai numeroasele cazuri de 
răpiri OZN prezente în toate ţările. 


Fiinţă-hibrid între om şi extraterestru? 


Este această posibilă explicație prea 
extraordinară, prea excentrică? Scepticii ar 
reacţiona imediat. Insă chiar de la prima privire 
există mai multe diferenţe corporale, pe care 
le-am putut verifica pe loc pe originalul expus. 
Sunt prezente uimitor de multe corespondențe 
cu acele particularităţi raportate la aşa-numiţii 
„Little Greys”, siniştrii protagonişti ai răpirilor 
OZN din zilele noastre. 

- Ochii sunt neobişnuit de mari. Când am 
învârtit în mâini recipientul din sticlă cu fiinţa, 
am putut să văd uriaşii globi oculari negri 
lucind printr-o membrană subţire. Stăteau în 
nişte orbite nenatural de rotunde. 

-Nu se văd urechi externe. Conform 
informaţiilor personalului muzeului, obţinute în 
urma radiografiilor făcute în 1994 la Berlin, 
căile auditive se află aparent în interiorul 
uriaşului craniu. „Fiinţele mici şi cenuşii” sunt 


descrise tot ca neavând urechi externe vizibile. 

- După cum deja constatase dr. Friderici în 
anul 1735, excrescenţa de pe cap nu este 
umplută cu apă, ci cu masă cerebrală. Învârtind 
recipientul cu fiinţa se vede craniul anormal de 
alungit şi deformat, ceea ce aminteşte de 
„cultul” practicat de multe popoare în trecut. 
Prin aceasta vroiau să semene cu „zeii”, acei 
presupuşi vizitatori extratereşiri, care ne-au 
vizitat planeta încă din timpuri imemoriale. 

Ne confruntăm într-adevăr cu un caz de 
răpire istoric, în decursul căruia Johanna 
Sophia Schmied, care a fost lăsată însărcinată 
printr-o anumită operaţie, a adus pe lume - sub 
forma monstruosului avorton - o fiinţă-hibrid? 
Aşadar o fiinţă-metis, ce poartă în ea 
caracteristicile genetice atât ale speciei umane, 
cât şi ale unei inteligenţe necunoscute. 
Asemenea scenarii înfricoşătoare au crescut 
actualmente ca număr datorită femeilor 
afectate de sindromul răpirilor. Nu rareori, 
ginecologii constată la presupusele persoane 
răpite toate semnele unei sarcini misterioase, 
sfârşită înainte de termen. 

Şi există oare - făcând abstracţie de ciudata 
înfăţişare înfricoşătoare a „omului-găină” - 
indicii ale unui asemenea scenariu în 
însemnările medicului din Leipzig din anii '30 
ai secolului al XVIII-lea? Nu se poate regăsi un 
indiciu direct în tratatul de 32 de pagini, o 


întâlnire cu „omuleţii mici, cenușii”, aşa cum se 
poate găsi în documentaţia unui proces cu 
vrăjitoare din anul 1655, întocmită de 
cercetătorul german dr. Johannes Fiebag. 

Un anume pasaj mi-a atras atenţia. A fost 
acela în care doctorul Friderici descrie 
întâlnirea cu un jder, care a fost şocantă pentru 
femeia însărcinată. Atât Johannes Fiebag, cât şi 
Whitley Strieber descriu cazuri, în decursul 
cărora au fost adesea generate amintiri de 
protejare („Screen Memories”) a celor răpiți 
(„Abductees”). Deseori acestea conţin 
desfăşurarea unor evenimente, în care 
animalele sălbatice joacă un rol important. 
Probabil asemenea amintiri de protejare sunt 
implantate în gândirea victimelor răpirilor, 
pentru ca acestea să nu declanşeze enorma 
presiune psihologică indusă acestor persoane 
prin răpirile adesea repetate. O explicaţie 
mulţumitoare ar fi - dacă, în cazul Johannei 
Sophia Schmied, naşterea fiinţei monstruoase 
ar fi fost într-adevăr precedată de experienţa 
unei răpiri - ca şi aici să fi fost indusă prin 
hipnoză o astfel de amintire de protejare. 


Declaraţii uluitoare 
Nu o mai putem întreba pe femeie despre 


întâmplările petrecute în anul 1735. Numai o 
analiză genetică ar putea aduce lămuriri, dacă 


într-adevăr aici a acţionat greşit o parte 
necunoscută a naturii. 

Probabil o astfel de cercetare a fost 
efectuată. Într-o scrisoare adresată sursei mele 
de informaţii, doctorul de la Chemnitzer a 
pomenit de planul său de a scrie un articol 
referitor la această problemă în revista de 
specialitate American Journal for Medical 
Genetics. 

Poate nu este chiar aşa de deplasată 
presupunerea mea că aici ar putea fi în joco 
anumită inteligenţă necunoscută. Căci două 
declaraţii făcute într-un interval de circa patru 
luni, care sunt absolut contradictorii, mi-au 
atras atenţia. Pediatrul de la Chemnitzer, citat 
deja de mai multe ori, scria informatoarei mele 
la 7 februarie 1997: 


„Stimată doamnă B., 

Multe mulțumiri pentru scrisoarea din 
14.01.1997, în care mi-aţi solicitat mai multe 
informaţii în legătură cu „omul-găină”. Din 
păcate nu pot să mă pronunţ asupra teoriei 
dumneavoastră, dacă „omul-găină” este un 
hibrid între o rasă extraterestră şi populaţia 
umană. Rămân fireşte în seama dumneavoastră 
propriile idei despre naşterea malformaţiilor 
umane... Sper că mă înţelegeţi, al dvs. Cu 
profund respect, 

Dr. M. 


Medicul şef al maternității” 


Însă marea surpriză a urmat pe 30 mai 1997, 
când eu însumi am făcut cercetări la faţa 
locului în orăşelul Waldenburg. Într-un interviu 
video cu un angajat al muzeului, am adus foarte 
prudent vorba despre posibilităţile de explicare 
a acestei malformații, care include şi factori ce 
nu provin din această lume. Angajatul 
muzeului, care îşi dădea vizibil osteneala 
pentru seriozitate, şi-a exprimat mai întâi 
convingerea că personalul „nu ascultă cu 
plăcere aşa ceva”. Totuşi în decursul discuţiei 
noastre s-a referit explicit la faptul că şi 
pediatrul de la Chemnitzer, dr. M., a luat cu 
precauţie în calcul o posibilitate extraterestră! 

Nu-mi venea să-mi cred urechilor. Totuşi se 
făcuse această afirmaţie: a amintit că un 
reprezentant al medicinei are astfel de idei 
neconvenţionale. Peste ce am dat aici, ce tabu 
am atins? 

M-am mai liniştit într-o oarecare măsură, 
deoarece între timp fusese acceptată parţial 
existenţa misteriosului artefact. Astfel cel mai 
mare cotidian din Germania a făcut primul pas, 
iar la începutul lui martie 1998 am stat aproape 
o zi întreagă în faţa camerelor de luat vederi 
ale posturilor private RIL 2 şi SAT 1, în 
Waldenburg. Interesul a crescut simţitor mai 
ales în Noile Landuri Federale - şi acesta este 


un lucru bun. Aşadar a devenit dificil să 
„dispară” pur şi simplu incomodul artefact, aşa 
cum se întâmplă de multe ori cu obiecte 
asemănătoare din alte muzee. 

Între timp medicul şef dr. M. A reacţionat 
foarte rezervat - exprimându-se foarte blând - 
când a fost întrebat în legătură cu fiinţa 
învăluită în mister din recipientul din sticlă. 
Oare se temea să nu se facă de râs faţă de 
colegii lui? Temerile demne de luat în serios 
sunt rezultatul celorlalte cercuri ale societăţii 
ştiinţifice. 

Întrebările incomode sunt ca rădăcinile de 
sub asfalt. Într-o zi vor răzbi cu o putere 
nebănuită şi-şi vor croi drum nestăvilite. „A 
face mulţimea atentă la ceva înseamnă a ajuta 
înţelegerea umană sănătoasă.” (Gotthold 
Ephraim Lessing, 1729-1781). 


Informațiile şi indiciile de călătorie pentru 
acest capitol le găsiţi în partea finală, „Drumul 
către amplasări”. 


2. Numai o „idee la modă”? 
Deformări craniene şi la noi în ţară 


În final, dr. Schröter a scos din nenumăratele 
dosare inghesuite într-un sertar unul pe care l- 
a deschis şi mi l-a prezentat - un craniu 
deformat! Inscripţia de pe carton dovedea că 


este unul din cele şase găsite în Altenerding. 
Surpriza a fost şi mai mare când a deschis 
următoarea cutie şi a scos unul dintre craniile 
de la Straubing-Alburg, care nu a fost trimis cu 
celelalte părți de schelet la Gottingen. Dr. 
Schröter a ţinut răbdător în fața aparatului 
artefactul învăluit în mister, atunci când l-am 
rugat să-mi dea voie să fotografiez craniul 
lunguieț. 

Într-adevăr, mă aflam din nou în punctul din 
care incepeau căutările. lar  simpaticul 
arheolog, la uşa căruia bătusem pe neaşteptate 
şi fără niciun avertisment prealabil, şi-a 
sacrificat în acea dimineaţă timpul prețios, 
pentru a da răspuns întrebărilor mele. De-ar fi 
ca el toți reprezentanţii acestei bresle! 


„Că se petrec anumite lucruri, nu 
înseamnă nimic. Important este, 
dacă se cunosc.” 

Egon Friedell (1878-1938) 


De jur-împrejurul globului pământesc - iar 
aici nu face excepţie nicio regiune - 
nenumărate grupuri de popoare, până în zilele 
noastre, practică obiceiul  „deformărilor 
craniene”. 

Începând chiar de la stadiul de sugari, 
persoanelor respective li se pun pe cap mici 
scândurele legate între ele prin şarniere. Prin 


aceste şarniere trec benzi, cu ajutorul cărora 
distanţele se pot micşora încet, dar sigur. După 
câţiva ani se vede efectul, respectiv craniul se 
înalţă ca un fel de turn, începând de la tâmple 
spre spate. In cazurile extreme, capul astfel 
deformat are volumul de trei ori mai mare 
decât al unui craniu normal! 

Am văzut alungiri ale capului în special în 
spaţiul sud-american, în Ica şi Sillustani (Peru), 
precum şi în San Pedro de Atacama, însă lista 
regiunilor în care se practică acest obicei 
barbar este neîndoielnic mai lungă. 
Deformările craniene sunt cunoscute din 
următoarele culturi: 

- de la vechii egipteni, precum şi din Orientul 
Apropiat; 

- din tundrele siberiene şi vechiul „Imperiu 
de mijloc”; 

- din America de Nord, Centrală şi de Sud, 
unde aceste intervenţii în creşterea naturală a 
craniului se practicau intensiv mai ales de către 
culturile andine, precum incaşii; 

- şi vestitul  călător-cercetător german, 
Alexander von Humboldt (1769-1859) descria 
nenumărați indieni din regiunea fluviului 
Orinoco, ai căror copii au fost supuşi ani de zile 
acestei manipulari; 

- în Africa, mai ales în Mangbetu din Zair, s-a 
practicat şi se practică până în zilele noastre 
această tortură asupra progeniturilor; 


- pe insula Creta şi în îndepărtata Laponie se 
deformau craniile, iar acest lucru este valabil şi 
pentru Olanda şi Bretania. 

Mai puţin se cunoaşte faptul că şi în ţara 
noastră există surprinzător de multe exemple 
ale acestei metode de „înfrumuseţare”. 


Cine a fost copiat? 


Ce i-a determinat pe strămoşii noştri din cele 
mai vechi timpuri să modeleze alungit craniile 
moi ale copiilor lor? Nu se poate găsi un motiv 
„rezonabil” şi astfel cei mai mulţi arheologi au 
convingerea că deformările craniene nu erau 
„un lucru la modă” răspândit în toată lumea - 
folosit de membrii unor cercuri nobile, ce voiau 
să se diferenţieze de masa poporului prin acest 
„ideal de frumuseţe”. 

Dar poate o idee fixă, o toană globală a modei 
- dintr-o epocă foarte îndepărtată de 
posibilitățile actuale de comunicare - sā fie 
simpla soluție a acestui mister? Eu prefer o altă 
posibilă explicație, care necesită fireşte câteva 
speculații. 

O formă cranianā de felul exemplarelor 
deformate nu este cunoscută pe pământ. Totuşi 
omul a copiat totul dintotdeauna, iar existența 
aşa-numitului Cult Cargo din cele mai vechi 
timpuri ale trecutului nostru ar putea fi un 
exemplu grăitor în acest sens. Oare prin 


copierea în acest mod a înfăţişării „zeilor” lui, 
omul voia să le semene cel puţin în exterior? 

Peste tot pe pământ, oamenii erau atunci 
respectuoşi, devotați total fiinţelor superioare. 
La scurt timp, preoţii şi cei ce aparţineau clasei 
conducătoare s-au folosit de trucul de a acţiona 
„în numele zeilor”, prin acele capete alungite în 
mod nenatural, pentru a-şi impresiona supuşii. 
Dacă deformările craniene ar exista doar în 
cultura unuia sau a câtorva popoare, atunci i s- 
ar putea găsi motivații locale. Totuşi, având în 
vedere globalitatea aparentului „capriciu al 
modei”, craniile moi de copii trebuie să fi fost 
deformate de la vârste foarte mici, ca să 
semene la stadiul de adult cu vechii „zei”. 
Numai aşa ar putea avea întreaga procedură un 
oarecare sens. 


Chiar lângă noi 


Cu toate că deformările craniene reprezintă 
fără îndoială un fenomen larg răspândit, nu 
trebuie să călătorim neapărat până în America 
de Sud sau Africa, dacă vrem să adunăm cazuri 
precedente ale acestui presupus cult Cargo. 

In centrul oraşului bavarez Straubing, mai 
exact spus în cartierul Alburg, s-a descoperit în 
timpul măsurătorilor pregătitoare pentru o 
nouă construcţie un cimitir datat ca existând 
din secolul al V-lea e.n. Încă din timpul 


săpăturilor de la sfârşitul anilor '70, în două 
dintre morminte s-au găsit cranii deformate 
artificial, bine păstrate: „mormântul 361”, 
perfect, fără decorări şi anexe, se afla în 
mijlocul unui grup de morminte de la sfârşitul 
secolului al V-lea, în timp ce în „mormântul 
535” era îngropată o femeie care a murit 
aproximativ în jurul anului 500 e.n. 
Determinarea sexului nu a fost dificilă în 
niciunul din cazuri. Semnalmentele de pe 
craniu, ca şi cele de pe schelet, indicau clar 
sexul femeiesc. Cu ajutorul membrelor s-a 
putut constata că ambele femei erau puţin mai 
înalte de 1,60 m. Femeia din „mormântul 361” 
era clar ceva mai înaltă şi avea o constituţie 
osoasă vădit mai puternică decât femeia din 
„mormântul 535” căreia i s-au pus în mormânt 
patru fibule (ace de podoabă obişnuite din 
epoca de bronz, adesea bogat ornamentate). 
Aproximarea vârstei decesului celor două 
femei a fost ceva mai problematică, deoarece la 
craniile deformate artificial s-au observat 
adesea întârzieri în obturarea  şanţurilor 
craniene. Constatările vorbesc în cazul ambelor 
femei despre o vârstă destul de înaintată, iar 
dintre cele două femeia din „mormântul 361” 
ar putea fi mai tânără decât cea din 
„mormântul 535”. Oamenii de ştiinţă nu iau în 
consideraţie la evaluarea vârstei doar aceste 
constatări, ce reies din obturările şanţurilor 


craniene menţionate mai sus. Şi starea danturii 
poate constitui un indiciu. 


În afară de uşoarele modificări degenerative 
de la oasele pieptului şi ale şoldurilor, la femeia 
din „mormântul 361” nu s-au observat 
modificări ale oaselor datorate unei boli. 
Intrucât se cunoaşte că membrii diverselor 
grupuri arheologice din cadrul populaţiei unui 
cimitir se diferenţiază prin boli datorate 
neajunsurilor şi prin modificări degenerative, în 
acest caz special s-a ajuns la concluzia că la 
ambele femei din cimitirul bavarez de la 
Straubing-Alburg este vorba de persoane 
normale. 

Cele două cranii nu pot fi sigur încadrate la 
tipologia unei rase. Datorită invaziei hunilor, un 
popor migrator provenind din îndepărtata 
Mongolie, în secolul al V-lea e.n. Domnea în 
Europa Centrală un amestec foarte colorat 
între naţii. La huni, deformările craniene erau 
foarte răspândite. 


Nu este un caz singular 


Cu aceste două descoperiri, avem de-a face în 
Bavaria cu douăsprezece cranii deformate 
artificial, ce provin din şase locuri: 

1. Alteglofsheim, 

2. Eltheim, 


. Barbing-lrimauth, 

. Altenerding-Klettham, 

. Straubing-Alburg, 

. Straubing-Wittelsbacherhohe. 

In afară de Altenerding, apare o concentrare 
curioasă de locuri în care s-au făcut 
descoperiri, în „marele arc al Dunării”, la 
Regensburg. Arheologii au datat toate craniile 
ca provenind dintr-o perioadă de timp relativ 
restrânsă: Altenerding şi Straubing-Alburg - în 
primul au fost descoperite şase deformări - în a 
doua jumătate a secolului al V-lea, restul în 
prima jumătate a secolului al VI-lea. În 
regiunea noastră nu s-au mai găsit deformări 
craniene ulterioare, perioadă ce corespunde 
clar cu instaurarea definitivă a creştinismului 
în această ţară. 

Căci, dacă într-adevăr s-ar fi încercat imitarea 
în acest mod a unor „zei”, atunci următorul pas 
ar fi fost inexorabil creştinismul ca superstiție 
păgână. 

In legătură cu datarea menţionată anterior a 
descoperirilor, interesant de semnalat este şi 
vârsta decesului fiecăruia dintre cei cu 
deformari craniene din Bavaria. Se presupune 
că toţi au atins vârsta maturității, dintre care 
şase au ajuns la o vârstă înaintată, iar unul 
chiar la o respectabilă bătrâneţe. Probabil că 
prin aceste proceduri au trecut mult mai mulţi 
indivizi decât s-au găsit până în prezent. Prin 

părţile acestea, obiceiul deformării craniene se 
aplica mai ales la aşa-numitul „sex slab” căci 
zece cranii deformate provin de la femei, iar de 
la bărbaţi doar două. 

Din punct de vedere anatomic, craniile găsite 
în Bavaria aparţin tipului de deformare 
circular, cu forme conice şi cilindrice, prin care 
se ajungea la o alungire în formă de turn, 
începând cu o frunte foarte înaltă. 
„Neregularităţile” din zona frunţii şi a cefei ne 
dau oarecare indicii de cum au fost făcute 
deformările. Adesea, acest mod de 
transformare a capului prezintă şi un pericol 
pentru sugar. 

O altă tehnică de deformare este utilizat şi 
astăzi în Africa - la Mangbetu în Zair - precum 
şi în insulele Malayeziei din Oceanul Pacific. Se 
foloseşte un bandaj circular strâns, care se 
aplică oblic în jurul capului bebeluşului, de la 
partea de jos şi de mijloc a frunţii, până sub 
ceafă. Rezultatele deformărilor de la craniile 
mature depind de doi factori: unul este 
manipularea atentă de la vârste fragede şi 
celălalt este tendinţa de creştere a capului, 
care durează până la terminarea pubertăţii. 
Mai sus am arătat deja: craniile cu deformări 
găsite în Bavaria arătau că oamenii atinseseră 
cel puţin vârsta maturității - doar într-un 
singur caz vârsta a rămas nedeterminată. 
Astăzi este susţinută predominant părerea că 


deformaările nu sunt determinate de afecţiuni 
ale creierului. De asemenea nu sunt semne de 
prejudiciere a duratei vieţii sau a inteligenţei. 


Pe urme corecte 


Existenţa, cum s-ar spune chiar în faţa uşii 
casei noastre, a unor astfel de deformări 
craniene, pe care le-am întâlnit mai des în 
călătoriile mele în America de Sud, a fost ceva 
absolut fascinant pentru mine. De aceea am 
încercat s-o iau pe urma fiecărui artefact 
uimitor. Şi chiar am avut ce descoperi. 

Mai întâi mi-am încercat norocul la două 
dintre locurile descoperirilor din regiunea 
oraşului Straubing. Întrucât descoperirile au 
fost făcute în cursul demarării construcţiilor 
orăşeneşti, astăzi nu se mai poate vedea mare 
lucru acolo. Aşezările sunt modeste şi simplu 
construite. Pe drum am ajuns la arheologul 
răspunzător de oraş, dr. Prammer, care lucra la 
Muzeul Gâuboden şi care mi-a explicat că toate 
descoperirile de pe teritoriul oraşelor Altburg 
şi  WittelsbacherhGhe şi-au găsit locul în 
Colecţia Naţională Antropologică din Munchen. 
Am găsit o urmă. 

La începutul lui martie 1998 mi-am început 
căutările în capitala landului, unde avusesem 
deja succes în a doua încercare. Mai sus- 
menţionata Colecţie Naţională Antropologică se 


află în piaţa Karoline, la o aruncătură de băț de 
Obelisc. Este găzduită într-o veche casă din 
Munchen, joasă, aproape insignifiantă, văruită 
în galben. Întrucât nu este uşor accesibilă, nu 
este înscrisă în catalogul oficial al galeriilor şi 
muzeelor din Munchen. Pentru că mă aflam 
deja la faţa locului, am sunat la uşă şi mi s-a 
deschis imediat. 

Mi-a deschis unul dintre arheologii ce activau 
la Colecţia Naţională Antropologică. In cursul 
discuţiei noastre mi s-a adus la cunoştinţă că 
am nimerit exact la „adresa corectă”. Era dr. P. 
Schroter, un simpatic fumător de pipă, care mi- 
a răspuns la întrebări răbdător şi pe îndelete. 

Ca de obicei am trecut direct la subiect şi am 
întrebat unde se află descoperirile de la 
Straubing-Alburg, şi în primul moment am fost 
mirat când dr. Schröter mi-a împărtăşit că cea 
mai mare parte a descoperirilor a fost trimisă 
la Universitatea Göttingen în scopul restaurării. 
Era de remarcat că toate artefactele se 
întorceau ulterior la Munchen, pentru a fi 
înrămate şi expuse în Colecţia Naţională 
Preistorică. 

Îndes, simpaticul arheolog, avea totuşi câteva 
„delicatese” pregătite pentru mine. M-a condus 
la parterul clădirii provenind de la cumpăna 
veacurilor, unde animata discuţie s-a destins 
repede. Dr. Schroter ştie foarte multe despre 
aspectele globale ale fenomenului deformărilor 


craniene, dar nu crede neapărat că există 
legături între dovezile atât de distanţate în plan 
geografic şi cele care coincid pe planul 
temporal. Însă în decursul discuţiei a declarat 
că şi pentru el coincidenţele sunt uimitoare. 


Despre suferinţă şi fondul ei cultural 


După aceea dr. Schroter mi-a explicat că au 
existat mai multe tehnici de bandaj are, ce se 
pot şi astăzi aproape „citi” de pe craniu. Chiar 
dacă se diferenţiau în modul de execuţie, ideea 
de bază şi rezultatul se aseamănă foarte mult. 
Când am început să vorbesc despre tortura 
deosebit de dureroasă pentru copilaşi, dr. 
Schroter mi-a oferit un argument ce pare foarte 
plauzibil şi nu este deloc exagerat. 

A afirmat în mod surprinzător că există o 
mare probabilitate ca presupusele proceduri să 
nu fie atât de dureroase pe cât credem noi 
astăzi. Intensitatea senzaţiei de durere este 
într-o puternică legătură cu cercul cultural în 
care se află respectivul. „Acum suntem ceva 
mai sensibili la suferinţă şi luăm o aspirină la 
cel mai mic semnal. Atunci însă, durerea era un 
aspect natural al vieţii de zi cu zi, căci totul era 
privit cu un oarecare fatalism”, spuse 
simpaticul arheolog. 

Dacă aceste precizări ar putea domoli puţin 
groaza în legătură cu practicile folosite, nu s-a 


pomenit despre motivul care se presupune că 
ar fi stat în spatele tuturor acestor lucruri, 
adică imitarea unei inteligenţe venind „de 
altundeva”. 

In final, dr. Schroter a scos din nenumăratele 
dosare înghesuite într-un sertar unul pe care l- 
a deschis şi mi l-a prezentat, un craniu 
deformat! Inscripţia de pe carton dovedea că 
este unul din cele şase găsite la Altenerding. 
Surpriza a fost şi mai mare când a deschis 
următoarea cutie şi a scos unul dintre craniile 
de la Straubing-Alburg, care nu a fost trimis cu 
celelalte părţi de schelet la Gottingen. Dr. 
Schröter a ţinut răbdător în faţa aparatului 
artefactul învăluit în mister, atunci când l-am 
rugat să-mi dea voie să fotografiez craniul 
lunguieţ. 

Intr-adevăr, mă aflam din nou în punctul din 
care începeau căutările. lar  simpaticul 
arheolog, la uşa căruia bătusem pe neaşteptate 
şi fără niciun avertisment prealabil, şi-a 
sacrificat în acea dimineaţă timpul preţios, 
pentru a da răspuns întrebărilor mele. De-ar fi 
ca el toţi reprezentanţii acestei bresle! 

Am dat deja odată peste „preasfântul” unui 
muzeu. S-a întâmplat cam acum doi ani, când 
mă aflam în pustiul sat cilian, San Pedro de 
Atacama. O figurină temă din lemn, cu evidente 
însuşiri  astronautice, odinioară utilizat ca 
obiect pentru înmormântări şi astăzi păstrat cu 


grijă în „Museo Arqueologico R.P. Gustavo Le 
Paige”, m-a atras în singurătatea acelei aşezări 
chiliene. Întâmplător, în respectivul muzeu se 
găseşte şi cea mai mare colecţie de cranii 
umane din lume - este vorba de până la 5000 -, 
dintre care un mare număr prezintă şi acele 
deformări caracteristice. Într-o vitrină de la 
intrare sunt expuse câteva dolihocefalii - astfel 
sună termenul medical pentru cranii alungite - 
foarte bine păstrate. 

Mult mai multe astfel de cranii înfiorătoare se 
găsesc într-o cameră de depozitare dosnică, 
inaccesibilă publicului. Datorită afirmației 
ghidului turistic, care m-a recomandat fără să 
roşească drept „cel mai important arheolog din 
Germania”, şi a câtorva dolari, bacşiş pentru 
personal, mi s-au deschis uşile acelui depozit. 
Pe nişte rafturi de la podea până la tavan, am 
putut admira aproximativ câteva mii de cranii 
stocate. Nu puţine dintre ele erau alungite în 
formă de turn, deformate în modul descris. 

Rămâne să sperăm că tot mai multe astfel de 
mărturii uluitoare ale unui trecut enigmatic îşi 
vor găsi drumul spre expoziţiile publice ale 
muzeelor. Căci un lucru mi se pare clar: nişte 
fiinţe, care au aterizat pe planeta noastră în cel 
mai îndepărtat trecut, au servit drept model 
pentru cultul practicat pe tot globul, acela al 
deformării craniilor. După cum am arătat, nici 
ţara noastră nu face excepţie! 


Informaţiile şi indiciile de călătorie pentru 
acest capitol le găsiţi în partea finală, „Drumul 
către amplasări”. 


3. „Războiul zeilor” 
Oare distrugerea a venit de sus? 


Pe planeta noastră există o serie de aşezări, 
ale căror ruine ne pun în fața fantasticei 
concluzii că distrugerea s-a făcut din aer, deci a 
venit de sus. Dar în acele timpuri niciun om de 
pe pământ nu putea să zboare - cel puţin 
conform istoriei noastre tradiționale. 

Cercetătorul amator slovac, Martin Jurik, 
care a trăit câțiva ani în Germania, a dat în 
cursul cercetărilor sale peste un astfel de loc 
sinistru în Carpaţii de nord-vest, la o depărtare 
de circa 50 km de Bratislava, capitala Slovaciei. 
Acesta părea să prezinte similarități clare cu 
alte locuri din lume, cum ar fi Sodoma şi 
Gomora de la Marea Moartă, Mohenjo-Daro din 
Pakistan sau Parhaspur din India. 

Poate că locuitorii oraşului fără nume din 
Carpaţii slovaci şi-au părăsit avuturile în 
aceeaşi grabă provocată de panică, aşa cum şi 
indienii anasazi şi-au părăsit metropola acum 
500 de ani. Acolo 20000 de oameni au dispărut 
peste noapte, in adevăratul sens al cuvântului - 
şi într-un mod atât de misterios, ca şi cum ar fi 


plecat cu totul de pe planeta noastră. 


„Anual dispar în aer circa 800 de 
oameni, fără a lăsa vreo urmă. Nu 
ştiu, câţi au dispărut de la sol.” 
Mel Noel, fost pilot în US Air Force 


La o distanţă de aproximativ 50 km de 
capitala Bratislava se află satul Smolenice. 
Acest nume ar fi fost oarecum obişnuit din 
cauza oraşului cu acelaşi nume, cu semeţul 
turn având şase laturi. Totuşi după Smolenice, 
pe un munte numit Molpir, se întind ruinele 
unui trecut îndepărtat. 

Din când în când, locuitorii oraşului din 
apropiere Trnava găsesc pe acel munte 
rămăşiţe ale aşezării de acolo: cioburi şi chiar 
vase din lut, câteodată şi bucăţi de fier sau 
bronz. În mod diferit faţă de locurile „normale” 
în care s-au mai făcut descoperiri, acest loc nu 
a fost niciodată ţinta căutătorilor de comori şi a 
arheologilor amatori. Acolo pare să planeze un 
fel de tabu. Astfel, ruinele aflate mai sus de 
orăşelul Smolenice au rămas mult timp 
neatinse. 

Primii oameni de ştiinţă au apărut acolo abia 
la începutul secolului XX. Primele săpături 
oficiale au fost efectuate de arheologul A. 
Loubal la mijlocul secolului XX. Nu cunoaştem 
astăzi ce a găsit pe muntele Molpir, căci a 


murit la scurt timp după aceea. Însemnările 
sale nu au mai fost găsite, iar cele câteva 
exponate, pe care el le-a donat Muzeului din 
Trnava, au dispărut de asemenea fără urmă. 
Fireşte, nu trebuie să ne gândim imediat la cine 
ştie ce intrigi şi uneltiri misterioase. Căci de 
haos total şi distrugere a avut grijă cel de-al 
doilea război mondial, care abia dacă a cruțat o 
mică parte din Europa Centrală. 

Doar după această mare confruntare între 
popoare i s-a acordat mai multă atenţie 
muntelui Molpir. În anii '50 şi '60, acolo sus a 
lucrat o echipă de cercetare sub conducerea lui 
Stefan Jamsak. S-au făcut măsurători ale 
oraşului presupus a fi în acel loc şi o mare 
parte din el a fost degajat. Această suprafaţă 
măsura circa 14 hectare - aşadar era vorba de 
cea mai mare aşezare preistorică din spaţiul 
Carpaţilor. 

S-au aflat alte informaţii în urma săpăturilor 
doctorului Mikulas Duşek de la Institutul 
Arheologic al Academiei de Ştiinţe a Slovaciei; 
săpăturile au durat din 1963 până în 1971. 
Acest dr. Duşek a descoperit pe munte 
rămăşiţele unei aşezări şi a încercat să o 
reconstruiască. Prin analiza organică C-14 de 
determinare a vechimii, descoperirea a fost 
datată la circa 700-600 î.e.n. Şi încadrată în 
aşa-numita epocă Hallstatt. 


Temperaturi foarte mari 


Trebuie să fi fost un loc însemnat. Pentru 
aceasta stau mărturie nu numai nenumăratele 
obiecte descoperite, ci şi amplasarea strategică 
şi mărimea aşezării. Oraşul se afla pe terase 
create artificial, săpate în stâncă şi nivelate cu 
pământ. Era fortificat printr-un sistem de trei 
ziduri de diferite mărimi. S-a scos la iveală un 
plan cu aproximativ 180 de case şi de aici s-a 
dedus că odinioară acolo trăiau 800 de oameni. 

Această aşezare străveche, fără nume, a 
ridicat arheologilor o serie de întrebări. Prima 
ar fi apartenenţa lor culturală. După toate 
aparențele aparţineau culturii megalitice, un 
curent cultural din vechea epocă de fier, 
întâlnită în sudul Austriei, nord-vestul Ungariei 
şi sudul Slovaciei. Însă marele mister l-au 
reprezentat condiţiile misterioase în care a fost 
fondat acest oraş pe muntele Molpir. 

Este o aşezare distrusă complet. Clădirea 
principală a fost nimicită până la fundaţii, iar 
blocuri mari de piatră au fost găsite aruncate la 
zece metri depărtare. Plăcile de piatră din 
interiorul zidurilor au fost topite una într-alta 
prin surse necunoscute de temperaturi foarte 
mari; nu numai zidurile, chiar şi terasele din 
stâncă. Arheologii au găsit pretutindeni urme 
de arsuri, şi de asemenea urme ale unei bătălii. 
S-au găsit schelete mutilate, ale căror oase 


indicau, în afară de urme ale unor acţiuni prin 
forţă, urme ce susțineau ideea unei arderi 
spontane şi neprevăzute. 

Nenumăratele obiecte de valoare rămase - 
erau chiar vase de gătit întregi pe sobele de 
atunci - conduc la concluzia că aşezarea a fost 
părăsită de locuitori în cea mai mare panică şi 
grabă. Şi niciunul dintre ei nu s-a mai întors 
vreodată. Ce s-a petrecut odinioară pe Molpir? 
Impotriva cărui inamic foarte puternic au avut 
de luptat locuitorii disperaţi, fără nicio 
speranţă? 

Arheologii au în vedere posibilitatea ca 
distrugerea să fi fost provocată de un război 
civil sau o răscoală. Prin urmare, membrii 
săraci şi exploataţi ai unei „sub-clase sociale” s- 
au răsculat împotriva unei „clase privilegiate”. 
Această ipoteză ar ridica totuşi alte întrebări, 
dacă am fi în stare să răspundem la ele. 
Răscoale ale sclavilor ne sunt cunoscute din 
numeroase culturi - să ne gândim doar la mult 
citata răscoală a lui Spartacus din Roma antică. 
Dar niciodată nu au existat astfel de efecte 
devastatoare. De unde au luat asupriţii 
răsculați forţa şi posibilităţile tehnice ca să 
distrugă clădirile ca pe nişte piese de domino şi 
chiar să topească plăcile din piatră? Nu, sunt 
convins că nu aşa au stat lucrurile. 

De asemenea nu trebuie nici să trecem cu 
vederea că această încercare de explicare 


oglindeşte exact spiritul epocii, care domina în 
fosta Cehoslovacie la momentul săpăturilor din 
1963 până în 1971. „Lupta eroică a 
proletariatului” împotriva unei „clase sociale 
exploatatoare” reprezentau partea centrală a 
ideologiei comuniste. De aceea nu mă miră 
deloc faptul că s-a putut strecura o asemenea 
idee în raportul săpăturilor cercetărilor 
arheologice din fosta Cehoslovacie comunistă. 
Era într-o oarecare măsură un monument 
ideologic al unui trecut întunecat. 


O explicație absolut normalā 


O astfel de concentrare de circumstanțe 
inexplicabile ne sugerează o variantă 
neobişnuită de explicare. Au trebuit locuitorii 
să se apere de o acțiune mult superioară lor din 
punct de vedere tehnic, care a venit „de sus” în 
sensul propriu al cuvântului, şi le-a transformat 
oraşul în ruine? Pe zidurile exterioare nu s-au 
găsit urme ale unei bătălii. Iar locuitorii plecaţi 
în panică nu s-au mai întors niciodată să-şi 
recupereze bunurile lăsate în urmă şi să-i 
înmormânteze pe cei morţi. 

Nu au mai venit nici măcar hoţii de morminte 
şi jefuitorii. Te pune pe gânduri că tocmai 
această specie, care ştie să scoată avantaje din 
întâmplări tragice, ocoleşte acest loc, asupra 
căruia pare să plutească un fel de tabu. Abia la 


răscrucea dintre secolele XIX şi XX, unii 
locuitori curioşi din oraşul apropiat Trnava au 
urcat pe misteriosul munte Molpir şi au găsit 
acolo obiectele menţionate anterior. 

Acestea sunt faptele, aşa cum le-a cercetat 
cercetătorul amator, provenit din Slovacia, 
Martin Jurik, şi pe care le-a publicat într-o 
revistă cu puţin timp în urmă. Articolul mi-a 
trezit curiozitatea şi am luat legătura cu 
autorul lui. Acesta mi-a răspuns imediat, 
spunându-mi ceva mai multe despre pietrele 
topite: „Corpurile formate din calcar au fost 
încălzite prin palisadele prăbuşite şi arzânde şi 
prin părţile din lemn ale caselor; ca urmare a 
arderii din carbonat de calciu a luat naştere 
oxid de calciu, deci calcar. Ploile au cauzat o 
altă reacţie, prin case s-a format mortarul. In 
final, mortarul întărit a fost cel care a unit 
plăcile de piatră...” 

Aşadar este o explicaţie absolut naturală 
pentru neobişnuitele rămăşiţe de pe muntele 
Molpir, mai sus de Smolenice? Nu neapărat, 
căci dr. Duşek, amintit deja în legătură cu 
săpăturile din 1963-1971, scria că „distrugerea 
a venit foarte repede şi dintr-o dată”, şi că „în 
fundaţiile locuinţelor s-au găsit nenumărate 
schelete arse, ale unor oameni care nu au putut 
scăpa la timp”. A mai spus că misterul 
distrugerii este neexplicat. 


Recucerit de la natură 


Aşadar, totul în această problemă este dificil 
de explicat. Având în vedere numeroasele 
nonsensuri, o anchetă mai exactă chiar la faţa 
locului mi s-a părut cea mai bună soluţie. Astfel 
am stabilit cu Martin Jurik un loc de întâlnire şi 
m-am pregătit să plec în Slovacia. 

De la oraşul meu natal din estul Bavariei, 
traversând Austria pe autostradă, sunt numai 
circa patru ore până la capitala slovacă 
Bratislava, situată la mică distanţă de Viena. De 
la dizolvarea federaţiei cehoslovace, Slovacia 
se străduieşte în mod evident să-şi construiască 
propria imagine. Ani întregi a stat în umbra 
„fratelui mai mare” din nord. În iunie 1995, 
când în sfârşit am reuşit să ajung în acest loc, 
vremea a fost de partea mea. Drumul de la 
Bratislava până la Smolenice nu a durat decât 
trei sferturi de oră, iar pitorescul munte a 
intrat în câmpul nostru vizual. 


3. Autorul pe treptele muzeu- 
lui, cu recipientul în care este 
conservat „omul-găină ” pro- 
venind din anul 1735 


4. Numai un avorton sau mai 
mult? Este cel puţin bătătoa- 
re la ochi asemănarea dintre 
„Monstrum Humanum 
Rarissimum ” şi „ființele 
mici şi cenușii”, despre care 
s-au făcut declaraţii legate 
de răpirile OZN întâlnite în 
roată lumea! 


6. Nu trebuie să ocolim o 
lume Întregă pentru a putea 
admira deformările crani- 
ene. Acest schelet este al unei 
femei din secolul al V-lea e n. 
şi a fost descoperit în timpul 
săpăturilor din regiunea unui 
vechi cimitir bavarez din 
araşul Straubing. 


5. Un document rar: în aceas- 
tă poză se vede clar cum se 
deformează craniul unui bebe- 
Tuş din satele indienilor din 
America de Sud. Deformările 
craniene sunt un fenomen larg 
răspândit; cineva este imitat 
din timpuri străvechi. Însă nu 
se întâlneşte nicăieri pe Pământ 
această formă craniană, alun- 
gită, în stare naturală. 


8. Cranii deformate din Smaubing- Ahura (stänga) şi San Pedro 
de Aracama-Chile (dreapta: ideea unei „mode ” globale nu pare o 
fi explicaţia corectă pentru craniiie deformate stil turn, Oare erau 
imitați vechii „ze! din cosmos, se dorea asemănarea fizică cu 
aceştia? 


9. O parte recostruită a zidului 3 din oraşul preistoric, fără nume de 
pe muntele Molpir (Slovacia). Pe tat globul există ruine misterioase. 
ce conduc la concluzia că distrugerea lor a venit din aer. 


HU, 11, Mulţi ani a făt 
negată existența lor. 
piramidele învăluite în 
mister din China. Între 
timp s-a dovedit că 
numărul lor este de 
câteva or! mai mare 
decât al acelora din 
Egipt. Aceste construc- 
jii au trezit un viu inte- 
res în toată lumea 


12. Cu această fotografie a 
început totul: „Piramida albă", 
înregistrată în ultimele zile ale 
celui de-al doilea război mon- 
dial, de către un pilot din US Air 
Force. Construcția are în jur de 
300 m înălțime 


13. În cimitirul Ma Wang Dui din 
Changsha (provincia Hunan) a 
fost descoperită mumia excelent 
păstrată a nobiiei Xin Zhui 
Când a fost gāsit, cadavrul 
plutea în circa 80 de litri de 
lichid gălbui: De unde prove- 
neau uimitoarele cunoştinţe de 
medicină din China antică” 


14, 15. O comparaţie ce lasă 
lac unor speculații: o hartă 
găsită în Ma Wang Dui (sus) 
arată prin aria execuţiei 
asemănări uluitoare cu o 
înregistrare modernă din 
satelit (mijloc). Provocatoa- 
rea comparație vine de la un 
cunoscut arheolog chinez... 


16. Construit din pietrele unei 
piramide străvechi: în anii 
'30 au fost încărcate cami- 
oane întregi cu blocuri de 
piatră, pentru a se construi 
biserica metodistă din Gym- 
pie-Queensland. Nu este ni- 
mic de lăudat la modul În care 
3-a acționat cu relicvele unui 
trecut necunoscut! 


17. Aceşti doi monoliţi de la piramida 
din Gympie erau astfel poziţionaţi, încât 
razele soarelui treceau exact printre ei 
numai în timpul solstițiului 

18. Picturi pe stânci de la aborigeni. 
Cine au fost „aducătorii de cultură ai 
timpurilor de vis "? Asemănarea perso- 
najelor desenate cu astronauții este 
bătătoare la ochi 

19. „Maimuţa Gympie” din muzeul 
Gympie de istorie a patriei, Arheologul 
Rex Gilroy găseşte asemănări clare cu 
anticul zeu egiptean Thot, care era 
prezentat în vechile dinastii sub formă 
de maimuță. Oare vechii egipteni au 
vizitat Australia? 


Urcuşul abrupt, care începea chiar din 
spatele bisericii satului şi fusese de curând 
semnalat cu un indicator, necesita zece minute 
bune. Pe drum mi s-a povestit că iarna trecută 
se găseau mereu urme de lupi la poalele 
Molpirului, iar în zilele deosebit de friguroase 
înaintau până la marginea satului. Arar se 
avântau pe munte câţiva călători sau curioşi, 
care vroiau să vadă ruinele. 

Ne aflam în faţa primei părţi de zid 
reconstituit voluntar de arheologi, în spatele 
căruia se întindea o verdeață luxuriantă. Nu-mi 
puteam înfrânge senzaţia neclară că pe acest 
vârf de munte din Carpaţii nord-vestici iarba a 
fost intenţionat lăsată să crească peste acele 
lucruri. În zadar am căutat stâncile şi pietrele 
topite una într-alta. Şi ele fuseseră complet 
acoperite, aşa cum ne-a fost şi confirmat cu 
prilejul unei discuţii pe care am avut-o a doua 
zi la muzeul din Trnava. Însă nu păream a fi 
chiar atât de nefericiţi pentru că natura 
întinsese între timp „pătura verde a tăcerii” 
peste secretele de pe Molpir. 

Căutarea de indicii privind distrugerea 
oraşului fără nume prin ardere spontană nu 
devenise încă un eşec total. Nu departe de 
zidul reconstruit, deja menţionat, am găsit o 
piatră cam de mărimea capului unui copil, ce 
purta urmele unui incredibil şoc prin ardere. 
Era arsă de la un capăt la altul, iar culoarea era 


un roşu cărămiziu bătător la ochi. Poate că 
pentru o ţiglă făcută din argilă era o ardere 
normală. Însă ce fel de temperaturi infernale 
sunt necesare pentru ca o bucată de stâncă să 
se „prăjească” în acest mod? Şi peste ce 
secrete îngrozitoare şi-a aşternut pădurea 
stratul verde, fapt pentru care nu au mai 
continuat săpăturile întrerupte acum peste 25 
de ani? 


Molpir 


După câteva zile am mers la apropiatul oraş 
Trnava, ca să vizităm muzeul de istorie de 
acolo. În ziua aceea muzeul era închis, dar 
Martin Jurik a reuşit totuşi să ne obţină mult 
dorita permisiune. Probabil acest lucru se 
datorează apariţiei la televizor din seara 
precedentă la postul din mica regiune. 

O asistentă a muzeului ne-a explicat că, după 
încheierea săpăturilor, descoperirile de la 
Molpir au fost conştiincios catalogate şi 
înmagazinate în pivniţă. De atunci stau acolo şi 
au rămas nebăgate în seamă. Totuşi unele 
piese sunt expuse - dintre artefactele 
înmagazinate la subsol, unele au dispărut din 
motivul lipsei de spaţiu. 

Şi atunci s-a întâmplat aproape incredibilul. 
La întrebarea noastră pusă cu grijă, dacă ar fi 
posibil să vedem câteva dintre piesele ţinute de 


mai mult de 25 de ani în întunecoasa pivniţă, s- 
a trimis după director. În mai puţin de un sfert 
de oră, asistenta a scos o mulţime de valori, pe 
care nu le-a mai văzut nimeni de când s-au 
terminat săpăturile. 

Am avut incredibilul noroc de a fi primii 
cărora li s-au prezentat comorile pivniţei. 
Bineînţeles că ceea ce am ajuns să vedem nu 
erau cele mai spectaculoase obiecte, dar erau 
totuşi foarte impresionante: un mare număr de 
vârfuri de lance, lucrate atât de precis încât 
păreau realizate cu o maşină, sau ace de 
siguranţă, parte făcute dintr-o singură bucată, 
restul din părţi potrivite între ele. 

Supraviețuitorii oraşului fără nume din 
Carpaţii de nord-vest au lăsat în urmă o mare 
cantitate de obiecte de valoare pentru ei. Fuga 
lor a fost precipitată şi nu s-au mai întors 
niciodată pe tărâmul groazei. Teama de a 
cerceta acea sinistră aşezare a rămas vie de-a 
lungul secolelor. A fost transmis ca un tabu din 
generaţie în generaţie. Altfel nenumărați 
vânătorii de comori şi arheologi amatori ar fi 
ajuns fără îndoială pe muntele Molpir, iar cele 
mai multe descoperiri, în loc să fie în pivniţa 
muzeului din Trnava, ar fi dispărut în colecţii 
private din ţară şi din străinătate. 

Ceea ce, fireşte, nu ne-a fost arătat - şi cu 
siguranţă reprezintă cel mai mare secret al 
acestei misterioase aşezări - au fost acele 


schelete care prezintă inexplicabile urme de 
arderi, ca şi cum ar fi explodat. La muzeul 
oraşului Trnava ni s-a spus cu regret că aceste 
resturi umane nu se află printre multele 
descoperiri ce stau în pivniţă de mai mult de 25 
de ani. Se bănuieşte că ar fi mai degrabă în 
capitala cehă, Praga. 

Astfel este nevoie de o adevărată muncă de 
detectiv pentru a lua urma acelor întâmplări 
nefericite petrecute acolo. Martin 

Jurik, care trăieşte din nou în Slovacia şi vrea 
să scoată acolo o revistă despre fenomenele 
misterioase, şi-a luat acest angajament. De 
curând m-a anunţat că a dat, în tânăra şi totuşi 
bătrâna regiune est-europeană, peste resturile 
unui templu din epoca de piatră. Rămâne să 
sperăm că va face lumină în întunericul ce 
învăluie deocamdată atât de multe mistere din 
trecutul nostru enigmatic. 


Taina indienilor anasazi 


Locuitorii oraşului anonim din Carpaţii de 
nord-vest au trebuit să-şi părăsească în grabă 
provocată de panică locurile natale, la fel cum 
un trib de indieni din „Lumea Nouă” a trebuit 
să-şi părăsească metropola acum peste 500 de 
ani. În înalții munţi din estul statului federal 
american Arizona, generaţii de arheologi caută 
răspunsuri concludente la una dintre cele mai 


uimitoare şi misterioase enigme din istoria 
umanităţii. Au încercat să cerceteze cum a fost 
posibil ca într-o singură noapte 20.000 de 
oameni sā dispară literalmente pentru 
totdeauna, ca şi cum de la o clipă la alta ar fi 
fost dizolvaţi în aer. 

De mai mult de 500 de ani nu a fost clarificat 
misterul de la Point-of-Pines, aşa cum se 
cheamă astăzi locul. Oraşul se situează între 
dunele de nisip şi stâncile roşiatice, într-un 
peisaj pitoresc; oricât au încercat nenumărați 
experți să lămurească misterul acestui loc, un 
singur lucru pare a fi clar în ziua de astăzi: 
oraşul  Point-of-Pines a murit din cauze 
misterioase, nenaturale! 

Într-o seară, locuitorii oraşului s-au dus ca de 
obicei la culcare. Totuşi în zorii celei de-a doua 
zi, toţi bărbaţii, femeile şi copiii au fugit. Şi-au 
lăsat toate bunurile aşa cum erau - armele, 
podoabele şi chiar jucăriile copiilor. La fel ca şi 
în oraşul de pe Molpir, oamenii şi-au lăsat în 
panică oalele de lut fierbând pe sobele încă 
aprinse. Nici ei nu s-au mai întors niciodată. 

Oare ce întâmplare ciudată i-a alungat şi pe 
ei, le-a pustiit oraşul, astfel încât trecerea 
timpului l-a transformat în ruine. Nisipul adus 
de vânt l-a acoperit cu dâmburi line, care 
secole la rând nu au fost atinse şi dau 
întregului ţinut o înfăţişare fantomatică. 

Point-of-Pines a fost oraşul anasazilor, indieni 


sedentari, care proveneau din America de 
Nord, construiau case din piatră şi cultivau 
pământurile. Casele lor aveau două până la trei 
etaje, cea mai mare construcţie din oraş având 
o lungime de 400 m. Deosebit de remarcabile 
erau sistemele lor de irigare şi îndemânarea la 
împletitul coşurilor, ţesăturilor şi producerea 
de obiecte din lut şi instrumente casnice. 
Bogatele surse de alimente şi relativa 
stabilitate au condus la naşterea unei deosebite 
vieţi culturale şi ceremoniale. 

Acest oraş a ajuns locul de desfacere a 
mărfurilor pentru un mare număr de 
comunităţi şi triburi de pe o rază mai mare de 
500 de mile. Locuitorii lui erau un popor foarte 
elevat. Femeile îşi prindeau părut lung şi negru 
cu ace din coarne de cerb, iar în cosmetică 
foloseau rujul şi pudra. Dansurile, care s-au 
păstrat şi astăzi printre indienii Pueblo din 
Arizona şi New Mexico, sunt numai o slabă 
ilustrare a bogatei vieţi culturale şi religioase a 
tribului Anasazi. 


Dispăruţi de pe planeta noastră? 


În decursul cercetărilor s-a arătat că această 
civilizaţie nu a căzut victimă unor triburi 
nomade, jefuitoare. Căci peste tot pe unde 
aceste bande războinice îşi organizau jafurile, 
resturile  acoperişurilor carbonizate cădeau 


peste cadavrele victimelor. Dar la Point-of- 
Pines nu s-a întâmplat ceva asemănător. 

__Se poate exclude şi moartea prin înfometare. 
In magaziile amenajate pentru iarnă s-au găsit 
resturi de cereale şi oase: existau destule 
alimente în oraş! Sau poate că o molimă i-a 
nimicit şi i-a alungat pe oameni? Dacă s-ar fi 
întâmplat aşa, atunci arheologii ar fi dat peste 
scheletele celor care au murit în timpul 
molimei. Insă şi acestea lipsesc. 

Atunci cum se poate explica exodul unei 
populaţii, ce număra cel puţin 20.000 de 
persoane? O altă ipoteză sună astfel: a fost o 
secetă care a durat mai mult de 20 de ani 
atunci când a fost părăsit Point-of-Pines. Dacă 
seceta ar fi durat cel puţin peste două decenii, 
anasazii şi-ar fi săpat fântânile tot mai adânc, 
până când nu ar mai fi găsit apă. Abia atunci ar 
fi plecat. 

Arheologii au arătat că ruinele fântânilor 
descoperite până acum sunt considerabil mai 
adânci decât cele obişnuite. In sfârşit s-a 
rezolvat misterul? Anasazii şi-au părăsit oraşul 
odinioară înfloritor, pentru a căuta noi izvoare? 

De ce această migrare în masă, în cursul 
căreia indienii au lăsat în urmă toate bunurile 
şi chiar au lăsat vasele fierbând în continuare 
pe sobe, a avut loc peste noapte? 

La această teorie, ca la toate celelalte teorii 
„convenţionale”, o întrebare de bază nu 


primeşte absolut niciun răspuns: unde s-au dus 
toţi acei oameni? 

Şi de ce au plecat la adăpostul nopţii? Se 
poate ca anasazii să fi fost înspăimântați de un 
oarecare fenomen inexplicabil, care le 
amenința viața? Erau indienii amenințați de 
ceva ce i-a constrâns să-şi salveze doar vieţile 
şi nimic altceva? 

După mai multe decenii de cercetări 
intensive, arheologii şi ceilalţi cercetători, care 
s-au ocupat de această misterioasă enigmă a 
umanităţii, nu s-au apropiat nici măcar cu un 
pas de o soluţie mulţumitoare. Probabil nu s-a 
început să se pună întrebările corecte, pentru a 
se putea căuta răspunsurile potrivite. 

Între timp continuă să persiste misterul din 
jurul oraşului Point-of-Pines. După cum se pare, 
ruinele din estul Arizonei sunt singurele care 
ne mai amintesc de cei 20.000 de oameni, care 
au dispărut aşa de brusc şi pentru totdeauna de 
pe faţa Pământului. 

Atât de inexplicabil şi fără nicio urmă, ca şi 
cum ar fi părăsit cu totul planeta noastră... 


Informaţiile şi indicaţiile de călătorie pentru 
acest capitol le găsiţi în partea finală, „Drumul 
către amplasări”. 


__ 4. În umbra uitatelor piramide 
Intr-o călătorie de cercetare prin China 


interzisă 


Când mă aflam Chiar în vârful piramidei şi 
priveam uimit în jur, am văzut piramide, 
piramide şi iar piramide, în total trebuie să fi 
fost mai bine de o sută de astfel de misterioase 
construcții, care-şi continuau existența acolo, în 
provincia Chineză Shaanxi - neluate în seamă 
de restul lumii. 

Dintr-o dată mi-a dat prin cap un gând 
îndrăzneţ. Trebuia făcută încercarea de a 
deschide măcar una dintre aceste nenumărate 
piramide, pentru a vedea ce ar putea ascunde. 
Totuşi mă aflam pe un teritoriu interzis, iar 
încercarea mea s-ar fi sfârşit cu siguranţă într-o 
celulă de închisoare. 

Gândul acesta nu avea nimic evocator în el, 
de aceea am alungat din nou nebuneasca idee. 
Date fiind nenumăratele mistere din deceniile 
trecute, sunt bucuros să fiu primul care să văd 
aceste incredibile monumente, să le fotografiez 
şi chiar să le explorez după pofta inimii. 


„Nu vă limitați gândirea la ideile 
predominante.” 
Sir Alexander Fleming (1881-1955) 


Era o dimineaţă înnorată şi geroasă în China. 
Este anul 1945. Şi în Extremul Orient au 
început în această iarnă târzie ultimele zile ale 
celui de-al doilea război mondial. Zarurile au 
fost aruncate: de fapt, trupe japoneze izolate se 
mai luptă în China, dar forţele unite ale aliaţilor 
acţionează pentru a-i alunga pe japonezi din 
Imperiu. 

În această dimineaţă, pilotul din US-Air- 
Force, James Gaussman, a urcat tremurând de 
frig în aparatul său. Misiunea sa era de a 
survola muntele Qin-Ling-Shan, la sud-vest de 
Xian în China centrală, pentru a anunţa 
eventualele mişcări de trupe. O misiune de 
rutină, un zbor obişnuit de recunoaştere. 

Totuşi pentru tânărul american, această zi 
deasupra îndepărtatei Asii Centrale, a fost cea 
mai tulburătoare din viaţa sa. A făcut cu 
avionul un viraj peste pisc înalt de munte, 
spionând permanent mişcări de trupe inamice. 
Nu a observat nimic ce ar fi putut avea vreo 
importanţă militară. Însă a descoperit ceva 
absolut incredibil. 

Zburând la joasă înălţime peste o vale 
laterală, a observat brusc o construcţie 
fantastică. Pe harta lui militară nu era nicăieri 
însemnată. A înconjurat de mai multe ori locul 
pentru a-i face măcar o fotografie, dar din 
păcate nu a putut ateriza. Nu-şi credea ochilor: 


o piramidă gigantică în mijlocul Chinei! I se 
părea ceva incredibil, deoarece la şcoală 
învățase că piramidele există numai în Egipt şi 
America Centrală. 

Mai târziu, pilotul Air-Force a scris un raport 
cu următorul text: „Zburam în jurul unui munte 
şi am ajuns deasupra unei văi netede. Chiar sub 
noi era o piramidă albă, uriaşă. Arăta ca în 
basme. Această piramidă era acoperită cu un 
alb strălucitor. Ar fi putut fi şi metal sau vreun 
fel de rocă. Era pe toate părţile complet albă. 
Remarcabil era însă vârful: o bucată mare de 
material asemănător pietrelor preţioase. Ne-a 
fost imposibil să aterizăm, cu toate că am fi 
dorit. Am fost profund impresionați de uriaşa 
mărime a acestei construcţii.” 

Când a văzut uriaşa piramidă, lui Gaussman i- 
a fost clar că niciunul dintre superiori nu-l va 
crede. De aceea s-a hotărât să facă o poză din 
avion. La întoarcere poza a fost developată, iar 
după evaluări şocul a fost puternic. Misterioasa 
construcţie avea o înălţime de circa 300 m, o 
lungime laterală de la bază de aproape o 
jumătate de kilometru! De aceea, pentru 
următorii 45 de ani, fotografia a dispărut în 
arhivele serviciilor secrete militare americane. 
De atunci nu au încetat zvonurile incredibile cu 
privire la piramide din China, mai înalte decât 
piramida lui Keops din Egipt. 


Punctul de vedere al colonelului Sheahan 


Doi ani mai târziu. Uriaşa construcţie este 
văzută din nou. La 28 martie 1947, atât New 
York Times, cât şi Los Angeles Herald Express 
scriau despre această piramidă supra- 
dimensionată sub titlul „Un pilot american 
raportează despre o enormă piramidă 
chinezească în munţii de la sud-vest de Sian”. 

Maurice Sheahan era numele pilotului şi am 
putut afla câteva lucruri interesante despre al 
doilea om căruia i-a fost dat să vadă cea. Mai 
mare piramidă de pe planeta noastră. 

Astfel, o cerere oficială de la California State 
Library din Sacramento arată că colonelul 
Maurice E. Sheahan a fost trecut în ediţia 
1964-65 a anuarului World Who's Who in 
Commerce and Industry. Născut la 14 mai 1902 
în Kewanee-lllinois, a activat spre sfârşitul 
anilor '30 drept consilier al guvernului din 
China. Între anii 1945 şi 1947 a lucrat ca 
Assistant General Manager la compania 
aeriană TWA. În timpul activității sale aici a 
avut loc observarea legendarei „Piramide albe”. 

Colonelul Maurice Sheahan a murit la 27 
februarie 1975 în Vacaville-California, unde 
trăieşte şi astăzi fiul său, Donald E. Sheahan. 
Acesta îşi aduce bine aminte că tatăl său i-a 
spus în mai multe rânduri cum văzuse 


cunoscuta piramidă deja din timpul războiului 
şi după aceea din nou, când Sheahan era în 

Fig. 3. Un document istoric: raportul din New York Times de pe 28 
martie 1947 despre zborul colonelului Maurice E. Sheahan deasupra 
„Piramidei albe” din Shaanxi 


serviciul companiei aeriene TWA. Sheahan jr. 
Este sigur că la respectivul zbor TWA au luat 


parte mai mulţi directori ai firmei şi probabil se 
pot găsi printre lucrurile rămase de la ei multe 
schiţe şi chiar fotografii ale uriaşei piramide. 

Fostul membru de la „Flying Tigers” a 
precizat amplasarea piramidei la 40 de mile 
sud-vest de Xian, la capătul unei văi lungi din 
munţii Qin-Ling-Shan, loc deosebit de greu 
accesibil pe jos. De asemenea, a ştiut să spună 
şi despre „sutele de tumuli mici” aflaţi tot în 
respectiva vale. Lângă Piramida albă a mai 
văzut una mai mică. Şi toată viaţa lui a fost 
uimit de faptul că „ceva aşa de uriaş nu este 
cunoscut de toată lumea”. 

Cel puţin la fel de uimitor este faptul că în 
1974 această veste din China a provocat un viu 
interes mai ales în Statele Unite, dar în anii 
următori existenţa piramidei a fost trecută sub 
tăcere atât de arheologi, cât şi de politicieni. 


Intrarea în zona interzisă 


Schimbare de decor. Suntem în iulie 1993. Au 
trecut 46 de ani de când colonelul Maurice 
Sheahan a văzut marea piramidă din 
îndepărtata Chină. Lucrez la o carte despre 
urme extraterestre în Orientul îndepărtat, care 
a apărut anul următor sub titlul Die weiße 
Piramide (Langen Müller, 1994). 

La o conferinţă susţinută de Erich von 
Däniken am cunoscut un tânăr chinez, domnul 


Chen, care a studiat turismul în Germania şi 
acum lucra la o companie de turism de zona 
Chinei şi a Extremului Orient. Am discutat cu el 
despre viitoarea mea carte, deoarece într-unul 
din capitolele lucrării era vorba despre 
piramidele presupuse a se afla în regiunea 
capitalei de provincie, Xian. 

Măcar aici, orice arheolog ar fi protestat 
vehement, căci ideea de piramide în China 
contravine gândirii academice oficiale. Nu a 
fost şi cazul domnului Chen: născut fiind în 
Xian, şi-a putut aminti de povestirile spuse în 
şoaptă despre exact acea piramidă, pe care le-a 
auzit în copilărie. 

Simpaticul chinez mi-a făcut o ofertă 
atrăgătoare. Încerca să-şi pună în mişcare toate 
legăturile din ministere şi cadrele din Beijing, 
pentru a obţine permisiunea de a intra în zona 
interzisă şi plină de mistere a piramidelor din 
provincia Shaanxi. Bineînţeles că am primit 
recunoscător curajoasa ofertă. 

Pe scurt, la mijlocul lui martie 1994 s-a 
aranjat totul. Împreună cu prietenul meu din 
Viena, Peter Krassa, co-autor la cartea mea 
Satelliten der Götter („Sateliții zeilor”), mi s-a 
acordat permisiunea să pun piciorul pe acest 
pământ interzis nu numai turiştilor, ci şi 
chinezilor. A doua oară a fost în luna octombrie 
a aceluiaşi an, când am condus acolo un grup 
de cititori. 


Ceea ce până acum a fost visul atâtor colegi- 
autori şi jurnalişti, precum şi subiectul 
nenumăratelor speculaţii, a devenit în sfârşit 
ceva real! În China există piramide, de fapt atât 
de multe că numărul lor este mult mai mare 
faţă de cele egiptene. De fapt sunt piramide de 
tipul celor întâlnite în America Centrală, aşadar 
terminate sus cu o platformă. Pe lângă aceasta 
nu trebuie să uităm un lucru: când au fost 
scoase la iveală nenumăratele piramide mayaşe 
existente în pădurile seculare din Mexico şi 
Guatemala şi au fost eliberate de vegetaţia 
luxuriantă, acestea nu arătau diferit faţă de 
piramidele din China descrise aici. Având în 
vedere aceste asemănări, ne putem întreba 
dacă nu există posibilitatea de a se fi stabilit 
contacte între cele două culturi. 


Cum se ajunge la Mao Ling 


Este de-a dreptul paradoxal cât de puţini 
oameni cunosc misterioasele construcţii aflate 
chiar în imediata lor apropiere. Abia în 1991 au 
fost descoperite trei piramide, plus încă una, 
destul de dărâmată, la aproximativ 20 km de 
porţile de la Xian. S-a produs accidental, când 
se construia o autostradă ce lega noul aeroport 
cu capitala de provincie, Xian. Şi în ianuarie 
1994 - cu două luni înainte de prima mea 
expediţie în teritoriul interzis al Chinei - s-au 


găsit mai multe piramide la nord de Xian, pe 
malul râului Wei Ho. După cum au arătat 
calculele efectuate între timp, una dintre 
aceste construcţii se află aproape exact în 
centrul geometric al vechiului Imperiu. Se 
bănuieşte deja că în piramidele din China este 
ascunsă o incredibilă ştiinţă străveche. 

In aceeaşi regiune, nu departe de oraşul 
Xianyang numărând 500.000 de locuitori, se 
întinde câmpul de piramide Mao Ling. De la 
periferia Xian-ului sunt aproape 50 km, pentru 
care am avut nevoie de o oră şi jumătate de 
mers cu maşina, din cauza drumurilor aproape 
impracticabile. Nu este un loc prea uşor de 
găsit: şoferul şi translatorul au întrebat pe 
drum cel puţin zece oameni până au primit 
răspunsurile căutate. Am cotit la locul corect şi 
am traversat linia ferată a traseului Lung-Hai 
ce trecea pe acolo, şi astfel a început să se 
contureze în depărtare silueta marii piramide 
de la Mao Ling. In mijlocul suprafeţei agricole 
se găsea o privelişte a cărei existenţă acolo cu 
greu ai fi putut s-o crezi. Se înălța o construcţie 
de aproape 100 m, a cărei formă piramidală nu 
putea fi negată. 

Uriaşa piramidă, în care se presupune a fi 
mormântul unui împărat din prima dinastie 
Han (206 î.e.n.-220 e.n.) şi care a fost pentru 
prima dată fotografiată de un pilot german în 
1934, se înalţă ca un corp străin în mijlocul 


peisajului neted. Nu m-a ocolit gândul că se 
ascunde ceva în acest loc. Căci de cinci-şase 
ani s-a început plantarea de mici conifere pe 
suprafeţele laterale ale acestei piramide şi ale 
altora - spre deosebire de cele din Egipt, sunt 
făcute din argilă întărită şi loess. Este posibil 
ca în 20 de ani să nu se mai numească oficial 
piramidă, ci pur şi simplu deal natural? 


Un tabu pentru ştiinţă? 


Oare să fie caracteristică pentru această 
atitudine informaţia obţinută de prietenul şi 
colegul meu din Viena, Peter Krassa, de la un 
arheolog chinez de rang înalt, când l-a întrebat 
după deschiderea acelei misterioase piramide: 
„De această problemă trebuie să se ocupe 
generaţia viitoare.” 

Evident, piramidele din China au reprezentat 
un fel de tabu pentru ştiinţă, un secret adânc, 
de la a cărui cercetare învățații s-au retras din 
anumite motive. De ce se tem, ce fel de 
descoperiri, ce ar putea distruge viziunea 
tradiţională asupra lumii, îi îngrozesc? 

Încet, dar sigur, timpurile s-au schimbat. 
Pozele şi înregistrările video pe care le-am 
făcut - nestingherit! - la piramidele Chinei, au 
ajuns prin intermediul presei în nenumărate 
țari. Nici măcar televiziunea australiană nu a 
fost mai prejos şi a dat un reportaj la ştirile de 


seară. Fireşte. Însuşi Imperiul de Mijloc a 
devenit curios în legătură cu enigma ce-şi 
aştepta încă rezolvarea. În momentul în care 
aştern pe hârtie acest capitol, la China 
Economics Publishing House din Beijing se 
lucrează intens la ediţia chinezească a cărţii 
mele Die weiße Piramide. Măcar atunci, 
Imperiul de Mijloc va realiza că are mult mai 
multe atracţii turistice decât Marele Zid, 
armata soldaţilor din lut a împăratului Qin Shi 
Huangdi şi o serie de alte puncte atractive. 
Aşteptaţi şi veţi vedea! 

Ce-mi pot dori mai mult, decât ca miile de 
chinezi, cu Die weiße Piramide în mână, să 
pornească în căutarea fantasticului trecut al 
țarii lor? Apropo de Piramida albă: regiunea 
piramidelor din provincia Shaanxi vizitată de 
mine se întinde pe o suprafaţă de cel puţin 
2500 km?, şi este identică cu acel „capăt 
apropiat al văii cu sute de piramide mortuare”, 
după cum o descria colonelul Maurice Sheahan 
în 1947. 

„Mama tuturor piramidelor din China”, 
măsurând 300 m, se află la capătul celălalt al 
văii, aproape inaccesibil, între munţii Qin-Ling. 
După cele mai noi informaţii, se află în imediata 
apropiere a bazei de lansare a rachetelor din 
cadrul programului  astronautic chinezesc. 
Acesta ar putea fi motivul pentru care nu mi s-a 
permis până acum să ajung personal la uriaşa 


construcţie. 

Probabil NASA sau serviciul secret american 
CIA ştiu de această regiune prin înregistrări ale 
sateliților de spionaj, însă respectivele 
organizaţii sunt învăluite în tăcere... 


Impresii dintr-o lume străină 


Cele mai multe piramide erau în jurul 
oraşului Xianyang, aflat la peste 50 km de Xian. 
Zona din jurul oraşului este aproape 
nepopulată, chiar sinistră. Numai o mână de 
ţărani ară cu plugul de lemn şi boi, în umbra 
piramidei, în peisajul larg având la sud Qin 
Ling Shan iar la nord munţii Shensi. În această 
câmpie întinsă din Qin Chuan, o „vale a 
piramidei”, construcţia pur şi simplu stă acolo 
amintind de un corp străin venit dintr-o altă 
lume. Aproape că pare mutat de pe o planetă 
străină. 

Impunând respect, se înalţă o piramidă mai 
mare de 70 m, aflată cam la un kilometru de 
limita oraşului Xianyang - şi totuşi epoci şi lumi 
depărtare de civilizaţia modernă. Copacii şi 
oamenii par a fi nişte jucării la picioarele 
acestei înalte construcţii. Când l-am escaladat, 
m-a aşteptat o mare surpriză. 

Chiar în vârf am găsit un veritabil crater. 
Provocată de eroziunea de mii de ani, probabil 
s-a surpat şi o încăpere aflată înăuntru. Ce 


ascundea această cavernăâ? Camere secrete cu 
resturile lumeşti ale vechilor stăpâni, comori şi 
lucruri preţioase din epoci demult uitate? 

Insă nu am putut rătăci prea mult cu aceste 
gânduri căci mi s-a arătat imaginea 
împrejurimilor, care mi-a luat respiraţia. 
Învârtindu-mă, am numărat în imediata 
apropiere 17 piramide de diferite înălţimi, 
parte din ele aranjate în grupuri de două-trei, 
altele singure. In total trebuie să fie mult peste 
o sută de astfel de construcţii în „valea 
piramidelor”. Putem vorbi de un adevărat oraş 
de piramide - sau chiar mai bine, de o pădure 
de semne de întrebare, în care vor fi în sfârşit 
vânate nişte răspunsuri. 

Când stăteam acolo sus pe piramidă şi 
priveam în jur uimit, fără cuvinte, mi-a trecut 
brusc prin cap un gând foarte îndrăzneţ: 
trebuia făcută încercarea de a deschide măcar 
una dintre aceste nenumărate piramide, pentru 
a vedea ce ar putea ascunde de noi. Dar 
următorul gând m-a readus la realitatea că mă 
aflam pe un teritoriu interzis. Orice încercare 
de acest fel s-ar fi sfârşit cu siguranţă într-o 
celulă de închisoare chinezească. Gândul 
acesta nu avea nimic evocator în el, de aceea 
am respins din nou nebunescul plan. Date fiind 
nenumăratele secrete din deceniile trecute, 
sunt bucuros să fiu primul care văd aceste 
incredibile monumente, să le fotografiez şi 


chiar să le explorez după pofta inimii. 
Amintiri despre fiii cerului? 


Vom reuşi într-o zi să elucidăm toate 
secretele ce înconjoară misterioasele piramide 
din China? Ce reprezintă aceste construcţii? Au 
fost „doar” mormintele anticelor dinastii de 
domnitori, ai căror urmaşi i-au adus aici cu 
comori şi bogății pentru odihna veşnică? Sau 
fac parte dintr-un sistem uriaş de linii sfinte, 
cunoscut în China sub numele de Feng Shui 
sau Drumul zmeilor? Această străveche tradiţie 
din Imperiul de Mijloc descrie exact locul în 
care poate fi înălţată o construcţie şi cel în care 
nu poate fi. Răspunzător de stricta respectare a 
acestor ordonanţe era, în vechile timpuri, 
serviciul imperial de ritualuri căruia trebuiau 
anunţate şi astfel de evenimente din imperiul 
uriaş. 

Poate aceste ordonanţe se bazau pe observări 
ale OZN-urilor din vechile timpuri. Trebuie să 
ne pună pe gânduri faptul că noţiunea de 
dragon din China antică indica mai degrabă un 
obiect de zbor de înaltă tehnologie decât o 
fiinţă fabuloasă, mistic-religioasă. In mitologia 
Chinei antice, dragonii veneau mai degrabă 
făcând zgomote puternice şi scuipând foc pe 
pământ, decât sub forma unor fiinţe în carne şi 
oase. Mereu au fost caracterizate drept 


metalice. „Dragonul zburător” al anticului erou 
chinez, No-Cha, se poate interpreta astăzi - 
fără a denatura prea mult basmul - ca un 
sistem de luptă de înaltă tehnologie. 

Profesorul Wang Shiping de la muzeul 
provinciei din Xian - Peter Krassa şi eu am avut 
lungi discuţii cu el despre incitantele secrete 
din trecutul măreț al Chinei - presupune că 
toate piramidele din provincia Shaanxi sunt 
orientate după constelații. Circumstanţele ne 
îndreaptă către stele şi ne conduc înapoi, spre 
un trecut fantastic, probabil influenţat de 
extratereştri, al acelor nenumărate piramide 
din China. Astfel, doi comis-voiajori australieni, 
când au ajuns în regiunea respectivă la 
începutul secolului, au avut posibilitatea de a 
vorbi despre marile construcţii cu un călugăr 
bătrân. Acesta le-a explicat fără ocolişuri că în 
cele mai vechi schiţe din mănăstirea sa, cam de 
5000 de ani, aceste clădiri nu sunt doar 
menţionate, ci sunt descrise ca fiind chiar 
„foarte vechi”. 

5000 de ani sau mai mult - o mare perioadă 
de timp. În Europa oamenii abia coborâseră, 
mai mult sau mai puţin, din copaci. Totuşi în 
China era deja dezvoltată o cultură. Ne aflăm în 
toiul unei epoci, în care au dominat legendarii 
împărați. Şi ei nu au încetat să presupună că nu 
provin din strămoşi tereştri, ci din fiii cerului 
care au coborât demult din cosmos pe pământ, 


cu zmeii din metal, ce aruncau flăcări. 

Din ce se cunoaşte, nu sunt singuri. Căci în 
jurul globului îi întâlnim cu regularitate: acei 
străini din cosmos, din care îşi trag originile 
dinastiile de domnitori. 

Oare  misterioasele piramide din China 
trebuie să ne amintească de vechii dascăli din 
cosmos - nouă, oamenilor dintr-o lume mică şi 
lipsită de importanţă, de care suntem atât de 
mândri, ca să realizăm că nu suntem nici 
singurii, nici cei mai deştepţi din universul 
acesta infinit? 


Informaţiile şi indicaţiile de călătorie pentru 
acest capitol le găsiţi în partea finală, „Drumul 
către amplasări”. 


5. Secretul „mumiei plutitoare” 
Dovezi ale unei tehnologii superioare nouă? 


În Xian, profesorul Wang a emis nişte aluzii 
misterioase, ce ne-au uimit. Ne-a spus 
următoarele: „Dacă nu ar suna aşa de fantastic, 
s-ar spune că modelul pentru această hartă 
este o înregistrare din satelit, care a fost făcută 
acum câteva mii de ani de pe un vehicul spaţial 
aflat pe orbita Pământului.” 

Având in vedere aceste cuvinte venite de la 
un om de ştiinţă, trebuie mai întâi să stăm şi să 
analizăm cum se cuvine cele auzite. Căci 


aparțin mai degrabă orelor de astronomie din 
viața noastră de cercetători, când 
contemporanii cu înclinații academice 
recurgeau nu la explicaţii clare, „raţionale“, ci 
aveau în vedere variante absolut contradictorii 
în sensul unui „realism fantastic”. 

Și într-adevăr: compararea cu o inregistrare 
modernă, ca cea de pe „NASA-Landsat”, ne 
dezvăluie asemănări uluitoare. 


„Întrebarea «De ce?» este greşit 
pusă. Trebuie să ne întrebăm mai 
degrabă «De ce nu?»” 

George Bernard Shaw (1856-1950). 


În Wulipai, o comună suburbană estică a 
oraşului Changsha, capitala provinciei estice 
chinezeşti Hunan, se află un dâmb de formă 
conică, cu o circumferință de aproximativ 500 
m. De multe secole, acest loc poartă numele de 
„Ma Wang Dui”, ceea ce înseamnă „lumulul 
împăratului Ma Yin”. Cunoscutul împărat a fost 
un domnitor din vremurile neliniştite ale 
„Dinastiei a cincea” (907-960 e.n.), când 
Imperiul de Mijloc, după războaie sângeroase, 
s-a destrămat în mai multe părţi. După mai 
mult de 1000 de ani, acest loc a revenit în 
conştiinţa cercetătorilor din propria ţară mai 
întâi, şi ulterior din toată lumea. O descoperire 
învăluită în mister a atras atenţia asupra sa. 


Terminarea timpurie a unui proiect de 
construcţie 


Era la începutul lunii ianuarie a anului 1972 
iar „războiul rece” dintre puterile occidentale şi 
statele comuniste împărțea lumea în două, 
influențând politica şi viaţa de zi cu zi. Statele 
Unite ale Americii intraseră deja în coşmarul 
prelungit, Vietnamul, şi o extindere a 
conflictului asupra altor ţări părea aproape 
inevitabilă. În Republica Populară China, care 
atunci era de partea Vietnamului nu numai 
ideologic, se făceau pregătiri grabnice, în caz 


că războiul din Indochina s-ar fi extins spre 
nord. 

În Changsha se forma un departament de 
genişti al „Armatei populare de eliberare”, ca 
să facă la poalele lui Ma Wang Dui o galerie în 
vechiul tumul. Planul era ca în acest loc să se 
aranjeze un adăpost de urgenţă pentru 
populaţia civilă şi armată. 

După ce soldaţii au săpat cam zece metri în 
munte, s-a produs brusc o alunecare de teren. 
După ce s-a risipit praful, geniştii au găsit o 
substanţă de un alb strălucitor, semănând cu 
un fel de argilă, ce nu se găsea în mod normal 
acolo. Pe neaşteptate s-a găsit un loc de 
înmormântare nedescoperit încă şi arheologii 
de la „Muzeul Hunan” au venit în mare grabă. 
Nu se mai punea problema continuării 
construirii adăpostului de urgenţă - în ciuda 
instabilității politice. Însă mă întreb, printre 
altele, ce anume a determinat decizia 
autorităţile politice şi militare. Cu siguranţă nu 
de dragul unor oase şi cioburi antice, 
îndrăznesc să remarc. 

Când am fost într-o excursie de cercetare în 
China „interzisă” împreună cu Peter Krassa, în 
martie 1994, şi am vizitat Ma Wang Dui, am 
văzut această galerie care se termină după 
numai câţiva metri şi stă astăzi drept mărturie 
pentru încheierea timpurie a proiectului de 
construcţie. 


Deja la 16 ianuarie 1972 - la câteva zile după 
întâmplătoarea descoperire - s-a dezgropat 
mormântul din sectorul estic al muntelui 
artificial, cunoscut mai târziu sub denumirea de 
„Mormântul nr. 1”. Până la evacuarea completă 
a întregului interior au trecut mai mult de trei 
luni. Săpăturile s-au încheiat oficial la 28 
aprilie 1972 şi toate obiectele descoperite au 
fost trimise la „Muzeul Hunan” pentru 
conservare şi catalogare. 

„Mormântul nr. 2” se află în sectorul de vest 
al amplasării, în timp ce „Mormântul nr. 3” a 
rămas aproape nedescoperit. Căci în timpul 
lucrărilor de salvare de la „Mormântul nr. 1” a 
fost astupat cu moloz. 

În toate cele trei morminte s-au făcut 
descoperiri substanţiale, al căror caracter 
senzaţional este pus încet în evidenţă abia 
acum, la trecerea spre al treilea mileniu. 


„Mumia plutitoare” 


În camera centrală a. Primului mormânt a 
fost găsită o construcţie de patru sarcofage 
protejate de umiditatea din interiorul muntelui 
printr-un strat de mangal. În interiorul acestui 
sicriu a fost găsită mumia unei femei, ce plutea 
în 80 de litri de lichid gălbui. Suportul din 
„Muzeul Hunan”, pe care mumia şi-a găsit 
odihna veşnică, anunţă vizitatorii că nu s-a 


putut analiza până astăzi compoziţia lichidului. 

Fără îndoială, acest lichid servea conservării 
cadavrului. Persoana decedată avea o înălţime 
de 1,54 m şi cântărea - la momentul 
descoperirii - exact 34,3 kg. Cel care a vrut să 
păstreze corpul pentru posteritate şi-a dat 
toată  silinţa. Structura celulelor şi toate 
organele interne erau într-o stare excepţională 
- după cum a arătat disecţia realizată la 
Facultatea de Medicină a Universităţii din 
Changsha. Muşchii erau încă absolut elastici 
iar tenul gălbui nu era decolorat. Medicii 
descriu drept o minune faptul că această 
mumie a traversat secolele fără niciun cusur. 
Este de necontestat că tehnica de conservare 
folosită aici este nemaiîntâlnită, având în 
vedere că alte mumii sunt atât de distruse, 
încât doar bandajele le mai ţin. 

Arheologii au aflat că este vorba de decedata 
Xin Zhui. Era soţia lui Li Chang, un nobil de 
rang înalt din poporul lui Dai (Thai). În timpul 
perioadei dinastiei vestice Han, acesta a ocupat 
funcţia de prim-ministru la curtea prinţului din 
Changsha. Xin Zhui a murit în 168 î.e.n., deci 
acum mai mult de 2160 de ani. 

Arta mumificării nu era prea răspândită în 
Chină antică, de aceea Xin Zhui pare uimitor de 
bine păstrată; însă nu este nici singura mumie, 
nici cea mai veche. Abia în 1981 a fost 
descoperită în provincia Xinjiang o altă mumie 


păstrată fără cusur. Experții apreciază că 
„Young Lady Loulan” (tânăra doamnă Loulan) 
are o vârstă de peste 6400 de ani şi astfel se 
poate măsura cu mumiile din cele mai vechi 
dinastii egiptene. Unii oameni de ştiinţă din 
China susţin că este cea mai veche mumie din 
lume. 


Arta de a vindeca şi chirurgia 


Xin Zhui a fost în timpul vieţii o personalitate 
de rang înalt. O Very Important Person (VIP) - 
după cum am spune astăzi. De aceea nu este de 
mirare că, după ce a murit la vârsta 
aproximativă de 50 de ani, a avut parte deo 
înmormântare fastuoasă. 

Nu erau doar obiecte cu valoare obişnuită sau 
artistică, ce se găsesc în acest mormânt şi în 
altele. Au fost scoase şi zece cărţi despre 
medicină, ce demonstrează un nivel neobişnuit 
de înalt al artei de a vindeca din Imperiul de 
Mijloc. Acest fapt m-a făcut odată să mă întreb, 
dacă fenomenalele cunoştinţe de medicină ale 
chinezilor antici nu aveau ceva din darul oferit 
de „zei”. 

În cercurile academice predomină ideea că 
abia în medicina modernă occidentală şi-a găsit 
chirurgia adevărata apreciere, în timp ce 
tradiționala artă chinezească de a vindeca se 
limita la fabricarea de medicamente. Hârtiile 


găsite la mormântul lui Ma Wang Dui arată fără 
îndoială că, de mai mult de 2000 de ani, în 
medicina chineză, intervenţiile chirurgicale 
complicate sunt tot atât de obişnuite ca şi în 
sălile de operație de astăzi. În cartea 
„Descrierea a 52 de boli” se găsesc instrucţiuni 
detaliate privind efectuarea de operații 
complicate, precum îndepărtarea unei tumori 
sau alte intervenții nepericuloase. Şi „Cartea 
despre 11 feluri de pulsuri la brațe şi la 
picioare” reprezintă o lucrare modernă, ce nu 
este inferioară nici unui compendiu de 
diagnostice aplicate. Se enumeră simptomele 
exacte ale unei boli, în multe cazuri letală, a 
vaselor de sânge, pe care medicul şi patologul 
german, dr. Ludwig Traube, a descris-o şi a 
comentat-o pentru prima dată în anul 1872. 

Este destul de târziu să mai punem întrebări 
incomode. De unde provin aceste cunoştinţe 
exacte de medicină, pe care se bazează cartea 
de specialitate găsită în Ma Wang Dui? Cu 
siguranţă, specialitatea nu a apărut ad-hoc 
acum 2200 de ani, trebuie să se fi bazat pe 
cunoştinţe mai vechi. Medicina noastră 
occidentală a dat peste faptele descrise abia la 
sfârşitul secolului al XIX-lea şi începutul 
secolului XX. Dar urmează ceva şi mai 
incredibil! 


Cunoştinţe despre stele - de la stele? 


În „Mormântul nr. 3” de la Ma Wang Duia 
fost descoperită o altă carte, al cărei cuprins 
constituie o provocare pentru ştiinţa noastră. 
Este manuscrisul „Rotaţiile a cinci planete”, o 
tabelare înscrisă pe mătase a perioadelor de 
rotaţie a cinci planete „interne”, Mercur, 
Venus, Marte, Jupiter şi Saturn, din sistemul 
nostru solar. 

Aceste schiţe trădează cunoştinţe incredibile 
în domeniul astronomiei. Sunt însemnate 
poziţiile relative ale planetelor Venus, Jupiter şi 
Saturn, în perioada 246-177 î.e.n. O atenţie 
deosebită a fost acordată şi datelor traiectoriei 
planetei învecinate nouă, Venus. Durata unei 
rotații sinodice - ce marchează intervalul de 
timp, în care planeta reia aceeaşi poziţie relativ 
la Soare - este dată aici ca fiind de 584,4 zile. 
Această valoare diferă cu 0,48 de zile faţa de 
rotația sinodică indicată de astronomii de 
astăzi, adică 583,92 zile. 

Conţinutul acestor însemnări fenomenale este 
atribuit astronomilor Gan De şi Shi Shen. Au 
fost doi oameni de ştiinţă geniali din vremurile 
neliniştite ale „Statelor rivale” (475-221 l.e.n.). 
In China, aceste însemnări riguroase despre 
mişcarea planetelor se numără printre cele mai 
vechi cărţi de artă astrală. 

Dar la fel de bine sunt un alt exemplu pentru 


cunoştinţele ce nu pot fi explicate cu teoriile 
conservatoare, cunoştinţe dintr-un timp pe 
care, cu uşurinţă, îl atribuim barbarismului şi 
neştiinţei. Pentru încă o dată, aproape din 
obişnuinţă, se pune întrebarea: de unde, din ce 
resurse provine această ştiinţă care ne uimeşte 
neîncetat şi ne zdruncină din temelii viziunea, 
aparent foarte solidă, asupra lumii? 

Este posibil ca din nou acei „zei” şi „fii ai 
Soarelui”, care au venit din univers şi ne-au 
ajutat pe noi, oamenii, să aibă propriul drum? 


Cartografie de pe orbită? 


Cea mai senzaţională descoperire a fost 
făcută tot în „Mormântul nr. 3” de la Ma Wang 
Dui. Când eu şi Peter Krassa ne aflam în 
căutarea legendarei piramide, profesorul Wang 
Shiping de la muzeul de provincie din Xian s-a 
referit la o descoperire ce provocat o 
considerabilă agitaţie printre colegii lui. 

Este vorba de o hartă topografică de 96 cm x 
96 cm, reprezentată pe mătase foarte fină. Pe 
ea sunt ilustrate provinciile învecinate Guangxi, 
Guangdong şi Hunan. Harta cuprinde districtul 
Daoxian din provincia Hunan, peste valea 
râului Xiao, până la regiunea oraşului Nanhai, 
aflată în provincia Guangdong. Harta, realizată 
la o scară de 1:180.000, este incredibil de 
exactă! 


În Xian, profesorul Wang a emis nişte sugestii 
misterioase, ce ne-au uimit. Ne-a spus 
următoarele: „Dacă nu ar suna aşa de fantastic, 
s-ar spune că modelul pentru această hartă 
este o înregistrare din satelit, care a fost făcută 
acum mii de ani, de pe un vehicul spaţial străin 
aflat pe orbita Pământului.” 

Având în vedere aceste cuvinte venite de la 
un om de ştiinţă, trebuie mai întâi să stăm şi să 
analizăm cum se cuvine cele auzite. Căci 
aparţin mai degrabă orelor de astronomie din 
viaţa noastră de cercetători, când 
contemporanii cu înclinații academice 
recurgeau nu la explicaţii clare, „raţionale”, ci 
aveau în vedere variante absolut contradictorii 
în sensul unui „realism fantastic”. 

Şi într-adevăr: compararea cu o înregistrare 
modernă, ca cea de pe „NASA-Landsat”, ne 
dezvăluie asemănări uluitoare. La fel ca pe 
exemplarele moderne, pe harta străveche 
şerpuiesc râuri, sunt prezentate o mulţime de 
alte detalii. Pe harta Ma Wang Dui sunt trasate 
chiar şi râurile secate. Sunt făcute cu o culoare 
mai ştearsă, dar care se deosebeşte de fond. 
Astăzi se cunosc posibilităţile oferite de 
cartografierea de la mare înălţime: se pot 
recunoaşte amănunte pe care un privitor de pe 
sol nu le-ar putea vedea niciodată. 

În acest mod, arheologii au făcut descoperiri 
pe care terenul şi vegetaţia le-au ascuns pentru 


mult timp. Pe înregistrările din aer apar totuşi 
ca nişte contururi şterse. 

Modalitatea neobişnuită de a privi, dezvăluită 
nouă de câtre oamenii de ştiinţă din Xian, ne-a 
redat neîndoielnic faptul că între cer şi pământ 
există nenumărate lucruri ce nu pot fi explicate 
nici măcar prin ştiinţele exacte. Dacă toate 
personalităţile academice ar fi avut 
posibilitatea de a fi prezente personal la toate 
evenimentele din istorie! În timpul discuţiei 
noastre, profesorul Wang Shiping a subliniat 
expresia „cultură tăinuită”. El a găsit numai o 
transpunere pentru „ajutorul în dezvoltare” 
primit de noi, oamenii, de la „zei” în timpurile 
străvechi. Profesorul Wang înclină să creadă de 
altfel în posibilitatea că harta topografică din 
„Mormântul nr. 3” reprezintă numai un 
fragment dintr-o reprezentare în totalitate a 
Chinei din timpurile preistorice. 

Punerea faţă în faţă a acelei hărţi, 
descoperite într-un mormânt vechi de 2200 de 
ani, cu o înregistrare modernă dintr-un satelit 
este deosebit de provocatoare. Fireşte, în 
niciun caz nu afirm că acea anexă din mormânt 
reprezintă o imagine din cosmos, acest lucru se 
înţelege de la sine. Totuşi, modelul pentru 
această uimitoare descoperire rămâne un 
mister: a existat un satelit? Mai rămâne de 
lămurit încă o întrebare: cine deţinea astfel de 
mijloace tehnologice acum câteva mii de ani? 


Semnale din univers 


Ar putea suna absolut absurd, dar există 
indicii că aceste curente de idei îndrăzneţe au 
un suport real. Şi nu este deloc exclus ca 
obiectele de zbor ale unei inteligenţe străine să 
mai treacă şi prin sistemul nostru solar! 

In decembrie 1927, profesorul norvegian Carl 
Stormer a fost informat de doi americani, 
Taylor şi Young că în timpul experienţelor lor 
cu undele radio au recepționat nişte semnale 
ciudate, fragmentate. Specialistul în unde 
electromagnetice a luat legătura cu olandezul 
Van der Pol, care era conducătorul 
experienţelor de la firma Philips din Eindhoven. 
La 25 septembrie 1928 au început la rândul lor 
o serie de experimente. Au emis la intervale de 
30 de secunde semnale radio pe diferite 
lungimi de undă. Au trecut trei săptămâni, 
după care, la 11 octombrie, au fost înregistrate 
aceleaşi semnale în receptor. Fireşte erau 
întârzieri măsurabile, ce durau între trei şi 
cincisprezece secunde. Pe 24 octombrie 1928 
au fost emise alte 48 de semnale, cu aceleaşi 
întreruperi caracteristice. Cuprinşi de uimire, 
experimentatorii Van der Pol şi Stormer s-au 
adresat cercurilor de specialişti solicitând 
sugestii. 

Au fost făcute o serie de speculaţii despre 


cum ar putea fi explicate aceste transferuri 
temporale ale impulsurilor de unde scurte. S-au 
gândit la radiaţii cosmice, anomalii existente în 
stratosferă şi chiar reflexii de la Lună sau de la 
alte corpuri cereşti. Totuşi nu s-a rezolvat 
nimic, deoarece misterioasele ecouri soseau la 
intervale diferite. 

Acest fenomen s-a repetat în anul 1929, la 14, 
15, 18, 19 şi 28 februarie, precum şi la 4, 9, 11 
şi 23 aprilie. Aceste ecouri au fost înregistrate 
de diverşi oameni de ştiinţă din toată lumea. 

Astfel, savantul norvegian Stormer a notat 
într-o perioadă de 15 minute următoarele 
intervale de recepţie (în secunde): 15-9-4-8- 
13-8-12-10-9-5-8-7-6-12-14-12-8-12-5-8-12- 
8-14-14-15-12-7-5-5-13-8-8-8-13-9-10-7-14- 
6-9-5-9. 

Respectivele observații s-au repetat în anii 
1934, 1947, 1949 şi 1970. La începutul anilor 
'70, misteriosul fenomen a atras atenția 
astronomului scoțian Duncan Lunan iar acesta 
s-a hotărât să se ocupe amănunţit de 
perturbarile de semnal. 

Lunan nu a fost un contemporan lipsit de 
importanţă, care a încercat să aducă în atenţia 
presei nişte veşti şocante. La începutul anilor 
'70 deţinea funcţia de preşedinte la „Scottisch 
Association for Technology and Research”, prin 
urmare a putut să fie considerat drept o 
personalitate demnă de luat în serios din 


domeniul său de specialitate. 

Fig. 4. Două dintre hărțile astrale cu sectoare din sistemul stelar 
Epsilon Bootis, obținute de astrologul scoțian Duncan Lunan, când 
a transforma! intervalele semnalelor din anii '20) şi '30 într-a rețea 
de secunde. 


Rezultatele cercetărilor lui Lunan au fost 
incredibile: în câteva secunde, ecourile 
recepționate la 11 octombrie au redat o hartă 
astrală, care reprezintă sistemul solar Epsilon 
Bootis, aflat la o distanţă de 103 ani lumină (1 


an lumină = 9,461 miliarde de kilometri)! 
Astronomul a verificat de nenumărate ori 
datele, pentru a fi sigur că nu s-a strecurat 
nicio greşeală. De asemenea a evaluat 
semnalele radiofonice emise ulterior, iar aici îl 
mai aştepta o surpriză. În concluzie, 
cercetătorului i-au ieşi şase hărţi astrale 
detaliate. De fiecare dată erau variante mărite 
ale sistemului stelar Epsilon Bootis, văzute din 
perspective uşor modificate. 


„Spion” de pe o altă stea? 


Concluziile astronomului scoţian ar putea 
suna fantastic: încă din anul 1960, profesorul 
R.N. Bracewell, de la Institutul radio- 
astronomic al Universității Stanford din 
California, a avut în vedere un scenariu 
corespunzător. Bracewell a constatat atunci 
fără emoţii: „Dacă o inteligenţă extraterestră 
vrea să stabilească legături cu noi, aceasta s-ar 
putea produce probabil prin fragmentarea 
semnalelor radio.” 

După mai bine de un deceniu, acelaşi 
cercetător comenta incredibilele rezultate ale 
astronomului scoţian Duncan Lunan după cum 
urmează: „Hărțile întocmite pe baza analizelor 
lui Lunan pot reprezenta posibilitatea unei 
legături cu o altă inteligenţă. Dacă vreau să 
informez pe cineva, a cărui limbă nu o cunosc, 


de unde vin, folosesc cel mai bine o imagine... 
Sonda descrisă de Lunan nu ar putea fi lansată 
de pe Pământ nici cu cele mai puternice 
rachete. Nu asemănăm propriile noastre sonde 
din spaţiu, care înconjoară Luna, cu cele mai 
puternice telescoape ale noastre.” 

Duncan Lunan a publicat rezultatele 
calculelor sale în 1973, în revista Spaceflight, 
sub titlul „Space-Probe from Epsilon Bootis” 
(Sonda spațială din Epsilon Bootis). În anul 
următor a apărut şi sub formă de carte. Cu 
această lucrare a şocat instituţiile ştiinţifice din 
întreaga lume. Pe baza constelaţiei stelei fixe 
Epsilon Bootis din harta astrală, astronomul 
scoţian a ajuns la concluzia că, de 12.600 de 
ani, un satelit artificial, creat de o civilizaţie 
superioară nouă, ce călătoreşte prin cosmos, şi- 
a mutat traiectoria în sistemul nostru solar. 
Acesta a fost astfel programat încât să 
reacționeze la undele radio ale planetei Pământ 
imediat ce a luat pe orbită poziţia de receptare. 

Semnalele venite de la a treia planetă a 
sistemului nostru sunt înregistrate şi 
retransmise pe aceeaşi lungime de undă cu 
fragmentări intenţionate. Astfel de mod de 
operare trădează strategie şi previziune. Acea 
inteligenţă necunoscută trebuie să fi ştiut că 
specia de pe Pământ este dezvoltată din punct 
de vedere tehnic. Mai devreme sau mai târziu, 
cei ce receptează urmau să-şi dea seama că 


ceva „acolo sus” nu este în regulă şi vor analiza 
lucrurile. 


Un şoc pentru ştiinţă 


De oriunde ar proveni aceste sonde spaţiale, 
trebuie să fi fost aduse intenţionat în acea 
parte a sistemului solar apropiată de Pământ. 
lar fiinţele inteligente care au realizat acest 
lucru, trebuie să fi fost cândva pe planeta 
noastră. În anii '70, când Duncan Lunan şi-a 
făcut concluziile publice concluziile, lumea 
specialiştilor s-a simţit deosebit de provocată. 

Oare toate aceste lucruri nu au fost privite ca 
fiind speculaţii lipsite de dovezi cu puţin înainte 
de apariţia cărţilor lui Erich von Dâniken, 
Robert Charroux sau Peter Kolosimo, care 
priveau pozitiv posibilitatea că în trecut am fost 
vizitaţi de inteligenţe extraterestre? Cât de 
mare să fie acum şocul, când cineva din rândul 
ştiinţei recunoscute are aceleaşi idei eretice şi 
are chiar obrăznicia de a le publica? 

Astfel s-a creat puternicul pact al 
„Contradictoriului” şi „Dezminţirii”, ce 
pretindea să preia spre analiză presupusele 
dovezi contradictorii. Acestea au rămas 
vinovate până în ziua de astăzi. Cu cea mai 
mare convingere, aceste onorabile autorităţi au 
constatat că Lunan pur şi simplu s-a înşelat şi 
misterioasele fragmentări ale semnalelor s-au 


întors din stratosferă datorită unor „cauze 
naturale”. Dacă după această logică de fier 
toate programele radio şi de televiziune s-ar 
face independent, undele radiofonice nu s-ar 
distruge într-un haos de  fragmentări 
neregulate? 

Şi harta astrală? „Totul pură întâmplare”, 
afirmă repede descendenții moderni ai 
Inchiziției. 

Imediat - din păcate prea repede - s-a lăsat 
tăcerea în jurul descoperirii  curajosului 
astronom, ce a pus un semn de întrebare 
asupra întregii noastre viziuni asupra lumii. 
Incă o dată s-a reuşit ascunderea faptelor 
incomode sub covor, nu analizarea lor. Chiar şi 
noi, cei din interior, am fi căzut victime uitării, 
dacă nu am fi luat la cunoştinţă o veche hartă 
chinezească, ce lasă privitorului impresia unei 
înregistrări din satelit, de la mare înălţime. Ce 
bine că aceste evaluări vin din gura unor 
oameni de ştiinţă competenţi... 

Pe un perete din „Muzeul Hunan” atârnă o 
hartă străveche, ce ştie încă să-şi apere 
secretele - la fel ca mumia, aflată un etaj mai 
jos, a lui Xin Zhui, decedată de aproape 2200 
de ani. 


Informaţiile şi indiciile de călătorie pentru 
acest capitol le găsiţi în partea finală, „Drumul 
către amplasări”. 


6. Cu totul altceva decât un continent lipsit de 
istorie 
Descoperiri misterioase din „timpurile de vis” 
ale Australiei 


Într-o mică vale, în mijlocul unei păşuni 
pentru oi atât de caracteristică Australiei, se 
afla o mică fermă. „Hartwig, fii atent căci tipul 
ăla nebun trage câteodată în vizitatorii 
nepoftiți”, mi-a  şoptit David, iar Mark, 
însoțitorul nostru, conducătorul unui grup local 
de cercetare al OZN-urilor, aproba mut, dând 
doar din cap. Evident, proprietarul acestei 
ferme, pe al cărui teren se afla o parte din 
„Gympie Pyramid”, avea resentimente 
împotriva vizitatorilor nepoftiţi, care doreau să 
vadă străvechiul loc de cult. După excesele 
descrise mai sus, determinate de descoperirea 
din anul 1975, nu-i pot lua aceasta în nume de 
râu. 

Astfel, ne-am decis să abordăm de pe fiecare 
parte structurile, încă greu de recunoscut, ce 
nu se aflau în raza vizuală a celui cu degete 
nervoase. Deja de la urcuşul prin deasa 
vegetație m-am simţit înspăimântat din cauza 
resturilor enorme rămase din această piramidă, 
care are acum exact 25 de ani mai avea nivele 
şi terase uşor de recunoscut. Fapt ce nu aruncă 
o lumină prea bună asupra înţelegerii culturii 


din civilizaţia noastră atât de „glorificată”. 


„Fantezia nu înseamnă să născoceşti 
ceva. Înseamnă să faci din anumite 
lucruri altceva.” 

Thomas Mann (1875-1955). 


Având o suprafaţă de circa 7,7 milioane km?, 
Australia este cel mai mic continent de pe 
planeta noastră. Sunt nu mai mult de 17 
milioane de locuitori, ce-şi împart enormele 
depărtări de la „Down Under”, cum îşi numesc 
australienii, puţin ironic, ţara ce a aparţinut 
cândva Coroanei Marii Britanii. 

Din punct de vedere geologic, „al cincilea 
continent” s-a separat de continentul asiatic la 
graniţa dintre cretacic şi terțiar, deci acum 
aproximativ 60 milioane de ani. Datorită 
acestui fapt, în Australia - şi nu numai - 
întâlnim o faună neobişnuită, arhaică, ce în alte 
locuri de pe Pământ este dispărută de mult 
timp. Reprezentanţii fostei lumi a animalelor, 
precum peştii-amfibie, ornitorincii şi, fireşte, 
cunoscuţii reprezentanți ai  marsupialelor, 
cangurii, continuă să supravieţuiască în acest 
ecosistem izolat, fără să fie nevoie de crearea 
unor condiţii artificiale. 

Primul navigator european care a descoperit 
„Terra Australis Incognita” („lumea 
necunoscută din sud”) în anul 1601, a fost 


portughezul de Ereida, iar cinci ani mai târziu 
spaniolul Luis Vaez de Torres, care a traversat 
strâmtoarea dintre Australia şi Noua Guinee, 
denumită după el. Însă abia în 1770 a acostat la 
est vestitul navigator englez James Cook (1728- 
1779), iar din anul 1818 au avut loc primele 
expediţii în inima continentului. 

Din 1788 până în 1854, britanicii au folosit 
Australia numai ca loc de exil pentru infractorii 
condamnați, şi după aceea coloniile 
Queensland, New South Wales, Victoria, 
Australia de Sud şi de Vest, precum şi insula 
Tasmania au primit dreptul limitat la auto- 
administrare. În 1901, împreună cu „Northern 
Territories”, acestea au format 
„Commonwealth of Australia”, federația 
australiană. Astăzi la trecerea spre secolul XXI, 
Australia votează pentru o separare totală de 
tțara-mamă, Marea Britanie, şi se pregăteşte 
pentru transformarea în republică. Această 
despărțire de Coroană este, în definitiv, 
normală căci, din cauza puţin glorioasei istorii 
drept colonie de deţinuţi, sunt de înţeles 
resentimentele populaţiei continentului. 

Uneori, Australia este denumită „continentul 
fără istorie”. Greşit, după cum voi arăta în cele 
ce urmează: pe acest pământ aparent lipsit de 
istorie există foarte multe descoperiri 
misterioase, ce ne duc mult în trecut. 


Enigmaticii aborigeni 


Populaţia originară („aborigenii”) au trăit 
până de curând tot ca în epoca de piatră. Zvelţi 
şi înalţi, cu părul negru şi ten brun închis, îşi 
duceau traiul sărăcăcios în triburi de 25 până 
la 200 de oameni. Peşterile, colibele simple din 
frunze sau doar apărătorile împotriva vântului 
le serveau drept locuinţe iar la vânătoare 
mergeau cu bumerangul, sulița şi ghioaga. 
Lupta zilnică pentru supraviețuire era 
dominată de nenumărate ritualuri bazate pe 
mitologie, şamanism şi credinţa în magie. 

În tradiţionalele lor incantaţii monotone se 
vorbeşte mereu despre aşa-zisul „timp de vis”, 
acea eră de legendară, când „zeii” de pe al 
cincilea continent erau încă prezenţi. În acest 
„Timp fără început şi fără sfârşit”, cu o istorie 
mult mai îndelungată decât a noastră, fiinţele 
urcau spre cer în mari „păsări” strălucitoare, 
trăiau o perioadă de timp printre băştinaşi, 
pentru a se întoarce după aceea în cer. Cel mai 
mare „aducător de cultură” a fost Birramee 
Omul-Pasăre. A fost înfăţişat în numeroase 
picturi pe stâncă drept umanoid îmbrăcat în 
haine ciudate, ce amintesc de astronauții din 
zilele noastre. 

La fel de des apare în imaginile de pe stânci 
şi picturile rupestre aborigenul Wondijna, zeiţa 
cerului, în „veşmântul de raze”. Aceste desene, 


ce seamănă izbitor cu astronauții din zilele 
noastre, apar cu precădere în Kimberley 
Mountains din nord-vestul Australiei. 

Wondijna nu este singurul personaj de acest 
fel iar costumaţia de tipul cosmonauţilor este 
aproape standard la imaginile de pe stâncile 
din Al cincilea continent: 

- În ţinutul Arnhem, la vest de Darwin, a fost 
gasit un monolit ornamentat cu un personaj 
îmbrăcat într-un costum grosolan şi cu un coif 
supra-dimensionat; 

- La Laura, în nordul Queensland-ului, este 
ilustrat într-o pictură pe stâncă un om zburând 
fără nicio greutate; 

- La aproximativ zece kilometri est de Alice 
Springs s-au descoperit pe stâncile prăpastiei 
Ndahla desene ale unor zei cărora le ieşeau din 
cap nişte antene. În acelaşi loc există, săpată în 
stâncă, figura unui zeu ce poartă ochelari de 
protecţie. 

Pe întinderile celui de-al Cincilea continent 
dai mereu de astfel de reprezentări. Pilotul de 
elicopter Tony Carmody din Noosa, 
Queensland, cu care am vorbit cu ocazia 
excursiei mele în Australia din iunie 1996, nu a 
vrut să-mi divulge locul spectaculoasei sale 
descoperiri. Tony mi-a arătat numeroase 
fotografii făcute în timpul raidului deasupra 
„Gregory Naţional Park”, situat în Northern 
Territories, Printre acestea erau şi poze ale 


desenelor de pe stânci ale aborigenilor, în care 
se puteau vedea exact acele personaje sinistre, 
care, sub numele de „micile fiinţe cenușii”, au 
devenit cunoscute drept protagoniştii răpirilor 
de coşmar. Probabil deja din „timpul de vis” 
aceste fiinţe aveau grijă de întâlnirile de gradul 
trei şi patru... 

Faptul că multe figuri de zei din acea 
perioadă par să poarte adevăraţi ochelari de 
protecţie, i-a salvat odinioară viaţa pionierului 
german de aviaţie, Hans Bertram. A fost 
constrâns să facă o aterizare forţată într-o 
rezervaţie de  băştinaşi din  îndepărtatul 
Outback - el şi însoţitorul lui n-au fost atacați 
de indigeni pentru că purtau ochelari de zbor 
groşi. „O dată în viaţă am părut un zeu şi 
aceasta mi-a salvat viaţa în faţa aborigenilor 
agitaţi”, a rezumat Hans Bertram. 

In 1973, arheologul Rex Gilroy, director la 
Mount York Natural History Museum din 
Mount Victoria, scria: „În Blue Mountains din 
New South Wales [la nord de Sidney; H. H.] am 
găsit o serie de desene pe stâncă şi gravuri 
primitive, care, printre altele, redau figuri 
ciudate şi obiecte neobişnuite, ce astăzi nu pot 
fi descrise decât drept nave spaţiale, care 
evident au fost văzute de locuitorii străvechi ai 
Australiei.” 

Respectivii Blue Mountains sunt şi astăzi un 
loc în care s-au observat deseori apariţii de 


OZN-uri. 
Secretul de la Moon City 


În ciuda uriaşelor întinderi de teren, cele mai 
importante oraşe ale Australiei se află în 
principal pe coasta de est, în sud-estul şi sud- 
vestul continentului. În schimb, rezervaţiile de 
aborigeni predomină în Northern Territories, în 
Australia centrală şi de vest. 

În cel mai nordic punct al Teritoriilor de Nord 
se află peninsula Arnhem-Land. Noua Guinee şi 
Indonezia sunt la numai câteva sute de 
kilometri depărtare. La nord de Roper River 
este situat „Moon City”, oraşul secret al 
indigenilor. La prima vedere, acţionând mai 
degrabă bizarele capricii ale naturii, nu se 
poate scăpa de senzaţia că acolo nu domnea 
odinioară decât o arşiţă neobişnuită. Totul 
arată de parcă ar fi fost distrus cu mult timp în 
urmă de o forţă apocaliptică. Ce povestesc 
legendele aborigenilor despre acest loc 
sinistru? 

În acest loc ar fi coborât cu corabia sa „zeul 
Soarelui”. Zeul Pământului ar fi declanşat 
împotriva lui un barbar război de apărare, dar, 
în cele din urmă, a fost învins de uriaşa arşiţă. 
Oare aici s-a intrat în acţiune cu arme nucleare, 
pe care aborigenii le-au interpretat greşit drept 
„război între zei”? Aceste scenarii sunt destul 


de cunoscute din miturile popoarelor din 
întreaga lume. 

In anii '40 a fost invitată o soră decorată, din 
al şaptelea oraş ca vechime. Aceasta relatează 
că a intrat într-o peşteră ai cărei pereţi erau în 
întregime acoperiţi cu desene rupestre. În anii 
'60, jurnalistul australian Colin McCarthy a 
reuşit să ajungă la Moon City. A găsit peştera 
descrisă de soră şi a putut recunoaşte resturile 
de desene, deşi întregul complex arăta de 
parcă fusese distrus cu explozibil. Ce s-a 
întâmplat între timp? 

Aborigenii invocă un ordin dat de zei: 
scrierile şi desenele trebuie distruse după un 
timp. Astfel, ei o umplu cu iarba aspră, ce 
conţine parafină şi creşte din belşug în acea 
regiune, şi îi dau foc. În timp ce ei pompează 
aer în peşteră, stânca începe să se încingă iar 
la sfârşit stropesc cu apă rece. Explozibilele 
moderne ar putea acţiona numai în mică 
măsură mai distrugător. 

Ce secrete din „timpul de vis” au fost distruse 
aici pentru totdeauna? 


Piramide - şi în Australia! 


Aşa cum am remarcat deja pe scurt, 
mitologiile aborigenilor au apărut ca urmare a 
„aducătorilor de cultură din timpul de vis” ce 
au venit din cer cu „marea pasăre”. De 


asemenea au ridicat nenumărate monumente 
megalitice din piatră. 

In jurul acestor construcţii s-a lăsat voalul 
uitării, iar acum trec drept realităţi de 
nezdruncinat, multe dintre ele fiind în Australia 
şi semănând în mare parte cu piramidele. În 
1890, un fermier a găsit o piramidă din piatră 
în partea nordică a  Queensland-ului, în 
apropiere de Atherton, la vest de Cairns. 
Descoperirea nu a fost făcută cunoscută atunci 
de teama sarcasmului neîncrezător, pe de o 
parte - Australia este cunoscută până în zilele 
noastre drept continentul fără istorie - iar pe 
de altă parte din cauza aborigenilor, care au 
ţinut locul secret din motive religioase. 

Nu mai este necunoscută, cel puţin pe al 
cincilea continent, existenţa unei piramide la 
Gympie, aşezată la jumătatea distanţei dintre 
Brisbane şi Fraser Island. Aceasta a fost 
descoperită în 1975 de către arheologul Rex 
Gilroy, după ce fermierii din regiune găseau 
mereu obiecte antice. Gilroy descria astfel 
descoperirea sa, care a atras atunci mulţi 
curioşi în acea zonă: „Când ne apropiam de 
zona muntoasă, într-o zi a anului 1975 mi-a 
sărit în ochi o «colină» stâncoasă, bogat 
împădurită. Soţia mea, Heather, m-a însoţit şi 
am urcat împreună prin pădurea de foioase. 

La un moment dat am observat că m-am 
poticnit de un zid din piatră grosolană, după 


câţiva paşi de încă unul şi tot aşa, până am 
ajuns în vârful dealului. Fiecare dintre aceste 
ziduri avea patru picioare înălţime (1,20 m şi 
forma terase largi de până la şase picioare 
(1,80 m). După ce ne-am croit drum prin 
trunchiurile căzute, am aflat că nivelele 
inferioare erau formate din bucăţi mai mici de 
gresie, în timp ce ultimele patru terase păreau 
a fi alcătuite din bucăţi mult mai mari de 
stâncă, care ar cântări între una şi patru tone. 
Vârful era încoronat de o placă de gresie, a 
cărei greutate atingea cu uşurinţă opt tone. 

Curând m-am lămurit că această misterioasă 
structură avea patru laturi. Se înălța circa 60 
m, în timp ce baza era de aproximativ 500 m. În 
această formaţiune destrămată creşteau copaci 
de până la 600 de ani, ceea ce dovedea că acel 
lucru nu putea proveni dintr-o perioadă 
apropiată. Nu aveam nicio îndoială că era vorba 
despre o piramidă grosolană, terasată, de genul 
celor construite în Egipt acum peste 3000 de 
ani.” 

Din păcate, Gilroy a făcut atunci greşeala de 
neiertat de a avea încredere într-un ziarist, 
căruia i-a permis să-l însoţească într-una dintre 
călătoriile sale la „Piramida Gympie”. Acesta a 
promis să ţină secretă amplasarea ruinelor. La 
întoarcere a publicat imediat descoperirea în 
mai multe ziare din Queensland, iar autorităţile 
locale în domeniul turismului au adulmecat 


imediat o afacere. 
Distrugeri fără sens 


Adevărate hoarde de curioşi, printre care 
familii întregi cu copii, s-au năpustit spre 
Gympie. Căutători de comori amatori, vandali 
au lăsat în urmă semnele unei devastări. Toţi 
credeau că acea construcţie conţine o cameră 
secretă cu comori, şi au început să sape în 
piramidă cu sape şi lopeţi. S-a declanşat o 
nebunie, s-a izbit cu buldozere până a fost 
dărâmată partea estică a piramidei. Nu mai e 
nevoie să  menţionez că niciunul dintre 
căutătorii de comori - care nu au fost opriţi de 
nimeni - nu a găsit nimic în această goană după 
aur. 

În iunie 1996, la invitaţia lui David Summers, 
care editează pe coasta de est a Australiei 
revista Exposure Magazine, am căutat răspuns 
la întrebarea, ce se ascunde în spatele 
zvonurilor tot mai puternice din jurul 
piramidelor de pe al cincilea continent. Ne-am 
apropiat de ţintă pe nişte drumuri prăfuite, 
până când David a oprit la o casă mică, în faţa 
căreia erau parcate nişte camionete. De acolo 
am continuat drumul pe jos - după ce am trecut 
de un gard din sârmă ghimpată. 

Într-o mică vale, în mijlocul unei păşuni 
pentru oi atât de caracteristică Australiei, se 


afla o mică fermă. „Hartwig, fii atent căci tipul 
ăla nebun trage câteodată în vizitatorii 
nepoftiţi”, mi-a  şoptit David, iar Mark, 
însoţitorul nostru, conducătorul unui grup local 
de cercetare al OZN-urilor, aproba mut, dând 
doar din cap. Evident, proprietarul acestei 
ferme, pe al cărui teren se afla o parte din 
„Gympie Pyramid”, avea resentimente 
împotriva vizitatorilor nepoftiţi, care doreau să 
vadă străvechiul loc de cult. După excesele 
descrise mai sus, determinate de descoperirea 
din anul 1975, nu-i pot lua aceasta în nume de 
Tău. 

Astfel, ne-am decis să abordăm de pe fiecare 
parte structurile, încă greu de recunoscut, ce 
nu se aflau în raza vizuală a celui cu degete 
nervoase. Deja de la urcuşul prin deasa 
vegetaţie m-am simţit înspăimântat din cauza 
resturilor enorme rămase din această piramidă, 
care acum exact 25 de ani mai avea nivele şi 
terase uşor de recunoscut. Fapt ce nu aruncă o 
lumină prea bună asupra înţelegerii culturii din 
civilizaţia noastră atât de „glorificată”. 

Se mai pot observa relativ uşor pe terasa cea 
mai de sus - pentru a evita cuvântul eronat, în 
cazul unei piramide pe nivele, „vârf” - doi 
monoliţi, care au fost poziţionaţi în aşa fel încât 
se formează o rază continuă în momentul 
solstițiului constelaţiei noastre centrale. 


Nu este singura piramidă 


Spre sfârşitul vizitei noastre, când am mers la 
Gympie, aflat la câţiva kilometri depărtare de 
piramide, am putut vedea încă o dată, cum 
timpurile noastre cu relicve învăluite în mister 
evită o epocă de mult apusă. Astfel, în anii 
1936-37, au fost cărate cu camionul 
nenumărate încărcături de gresie de la 
piramidă, ce mai târziu au fost prelucrate 
pentru construirea zidului de împrejmuire al 
bisericii metodiste din Gympie. Drept urmare a 
acestor erori incorigibile, astăzi multe dintre 
bucăţile de piatră dislocate sunt împrăştiate la 
mare distanţă de locul lor de origine, pe 
povârnişurile din jur. La fel trebuie să se fi 
întâmplat şi în anii ’60, pe terenul de 
antrenament al armatei australiene, aflat la 
câteva mile depărtare est de Gympie. 

Se poate presupune că Gympie nu este 
singura construcţie de piramidă din Al cincilea 
continent. Ceva mai departe, la nord, în 
apropiere de oraşul Rockhampton, se află o 
piramidă construită din dolorit, care de 
asemenea este aproape în totalitate acoperită 
de vegetaţie. Numai pe partea vestică se mai 
zăresc nişte porţiuni hexagonale din bazalt. Pe 
frontul de vest a fost odinioară o terasă din 
dolorit, de 30 cm înălţime şi 35 m diametru. De 
la această terasă, exact de la est la vest, se 


întindea un lanţ de 54 de dealuri din piatră pe o 
lungime de peste un kilometru. Rex Gilroy, 
arheologul din New South Wales, presupune că 
această amenajare este un observator 
astronomic din timpurile străvechi. 

Cine au fost constructorii acestui 
monumental artefact?  Aborigenii neagă 
vehement că strămoşii lor ar fi constructorii 
piramidelor, şi indică mereu o rasā „venită de 
altundeva, iluminații aducători de cultură”. Aici 
ne putem gândi la faptul că, atunci când primii 
călători din Europa au ajuns în această regiune, 
ei au dat peste strāvechii locuitori, care se 
diferențiau clar de aborigenii normali. Aceia 
aveau pielea izbitor de albă, ochi albaştri, păr 
roşcat; nici forma feței nu semāna cu cea a 
băştinaşilor „normali”, care aveau nasul lăţit şi 
fruntea bombată. 


23. Craterul Rano Raraku, Sute de statul au fost scoase acolo şi tot 
atât de multe se mai ascund in grohotişul de pe povârnişurile sale, 
Până acum nu s-a efectuat nici o cercetare arheologică 


24. O statuie este ingropată în pământ de parcă s-ar fi luptat din 
răsputeri să ajungă la suprafață. Haziiu este că se numeşie „Figura 
marțiană de pe Insula Paştelui ”. 


25. Zona avistamiento Ovni — 
„Zona cu dese observări de 
OZN-uri”. În regiunea Anzilor din 
nordul Chile au fost foarte des 
observate obiecte de zbor necu- 
noscute, Ce se întâmplă în această 
regiune izolată? 


26. Lui trebuie să-i mulțumim 
pentru minuţiosul rapori despre 
una dintre cele mai misterioase 
răpiri OZN ale timpului nostru: 
Don Pedro Araneda, fost învățător 
în Putre, s-a grăbit la orele dimi- 
netii din ziua de 25 aprilie 1977 
să ajungă la cel răpit şi la martori, 
înregistrând un interviu pe o 
bandă de magnetofon. 

27. Avanpostul garnizoanei din 
Putre, aflat la o depărtare de patru 
kilometri de locul respectiv. Există 
şi astăzi — şi este păzit de soldați 
foarte bine echipați cu arme. Au 
venit spre noi cu mirralierele 
pregătite pentru tragere... 


28. Cercetări la locul original al 
desfăşurării răpirii: aici a fost 
răpit caporalul Armando Valdes 
la 25 aprilie 1977, de câtre un 
obiect de zbor necunoscut, din 
fața camarazilor îngroziţi! 


29, 30. Când fizica noastră este 
contrazisă. Într-adevăr, sticla se 
rostogolește la deal pe o distanță 
de mai multe sute de metri! Dr 
Johannes Fiebag şi cu mine am 
mers răbdători în urma ei 


În partea de sud a statului federal 
Queensland au fost găsite mai multe piramide 
făcute din pământ - asemănătoare acelora 
descoperite de mine în China, în anul 1994. 
Trei dintre ele sunt în apropiere de oraşul 
Toowoombar şi au în jur de 300 m înălţime. 
Construcţii asemănătoare mai sunt la sud de 
New South Wales şi în nordul statului Victoria. 

In timpul excursiei mele în Australia mi-a 
parvenit informaţia că s-ar mai afla trei 
piramide foarte înalte în vestul continentului, 
respectiv în zona controlată de armată. Din 
păcate, această informaţie nu este momentan 
nici confirmată, nici dezminţită. 


Vizită din Ţara Faraonilor? 


Nu se poate decât specula asupra datei la 
care s-a produs prima vizită a ciudaţi lor 
„aducători de cultură”, provenind probabil de 
pe altă planetă. Cele mai noi descoperiri indică 
faptul că, de câteva mii de ani, continentul din 
emisfera sudică primeşte vizite din cu totul alte 
regiuni. Şi anume din Egipt, ţara faraonilor de 
pe Nil. 

Din anii '50 ai secolului al XIX-lea, colonişti şi 
fermierii  dezgropau mereu artefacte, ce 
proveneau neîndoielnic din Orientul Apropiat - 
din Palestina, Fenicia şi mai ales din Egipt. În 
anul 1966, fermierul Dal Berry a dat în timp ce 


ara peste o statuetă cu format grosolan, ce 
reprezenta cu siguranţă un idol. Când 
artefactul a fost curăţat, Berry a constatat că 
era vorba despre o maimuţă. 

Pentru Rex Gilroy, această statuie, aflată 
astăzi într-o vitrină din Muzeul de Istorie 
Naţională din Gympie, are asemănări clare cu 
zeul egiptean Thot, reprezentat în vechea 
dinastie - până în circa 1000 î.e.n. - de obicei 
sub formă de maimuţă. Thot era zeul erudiţiei 
şi scribul zeilor. 

Există destule indicii că egiptenii de pe 
timpul faraonilor veneau în  îndepărtata 
Australie. In mina de cărbune de la Mareeba s- 
a dezgropat o statuetă a zeului egiptean Aton, 
ce poate fi atribuită din punct de vedere 
stilistic „Vechiului Imperiu” (circa 2620-2100 
î.e.n.) La nord de Cooktown au fost 
descoperite ilustrațiile unui car de luptă şi a 
unui disc solar şi în 1912 muncitorii din 
Gordenvale au găsit un monolit cu muchii 
tăioase, pe care era reprezentat un Rammboot 
egiptean antic. 

În final, în regiunea Cairns, la nord de 
Queensland, cresc sălbatic plante de lotus şi 
papirus, care au fost descoperite de coloniştii 
albi abia în secolul al XIX-lea. Insă lotusul şi 
papirusul - aşa cum poate confirma orice 
botanist - nu aparţin florei naturale a 
Australiei. În districtul Central Kimberley, 


aborigenii utilizează rituri caracteristice de 
mumificare, ce se aseamănă uluitor de mult cu 
cele practicate în timpul celei de-a 21-a dinastii 
egiptene. 

In concluzie, aş dori să avem în vedere, ca o 
curiozitate de ultimă oră, o vizită din imperiul 
faraonilor. Astfel, cercetătorul, autorul şi 
realizatorul de filme australian, Paul White, a 
descoperit la mijlocul anilor '90, în partea de 
nord-est a regiunii New South Wales, hieroglife 
scrise pe pereţi de stâncă, de o neîndoielnică 
origine egipteană. 

Foarte multe înclină către ideea că al cincilea 
continent primea vizitele „Profesorilor din 
univers” de foarte mult timp. lar într-o eră mult 
mai apropiată de a noastră, au venit egiptenii - 
probabil pentru a exploata abundentele bogății 
ale solului. Nu-mi mai rămâne decât să pun 
întrebarea, de unde ştiau vechii egipteni de 
existenţa Australiei. Oare aveau aceeaşi 
„profesori”? 

Intrebări peste întrebări. Neîndoielnic este 
faptul că Australia nu este în niciun caz un 
continent fără istorie. 


Informaţiile şi indiciile de călătorie pentru 
acest capitol le găsiţi în partea finală, „Drumul 
către amplasări”. 


7. Dacă pietrele ar putea vorbi 
Uriaşii de pe Insula Paştelui îşi ţin secretul 
ascuns 


Această mică insulă din indepărtatul sud al 
Oceanului Pacific este un loc învăluit în mister, 
ce caută pe cineva de seama ei. Intinse pe toată 
insula, sunt sute de statui uriaşe din piatră, 
cele mai multe intre zece şi douăzeci de metri 
înălțime, grele de până la 100 de tone, 
asemănătoare unor roboți care nu aşteaptă 
altceva decât să fie repuşi în funcţiune. 

Cum au ajuns aici? Teoria, conform căreia au 
fost transportaţi pe platformele lor folosindu-se 
role de lemn, se clatină în faţa evidentei lipse 
de material. 

O veche tradiție de pe Insula Paştelui sună 
criptic: „Mergeau pe Jos...” 


„Tot mereu se găsesc eschimoşi 
care să le spună locuitorilor din 
Congo ce să facă.” 

Stanislaw Lem (1921). 


De aproape trei sute de ani, o mică insulă 
vulcanică pierdută în nesfârşitul Ocean Pacific, 
nu chiar atât de mare precum Malta, preocupă 
fantezia arheologilor şi oamenilor interesaţi. 
Este vorba de Insula Paştelui, botezată aşa de 
câtre amiralul olandez Jacob Roggeveen. Care 


a pornit vara în misiunea comercială Olanda- 
Indiile de Est, cu trei nave, şi a descoperit-o în 
Sâmbăta Mare, la 5 aprilie 1722. 

Abia în 1770 a ajuns spaniolul Don Felipe 
Gonzales y Haedo pe insula denumită în limba 
băştinaşilor Rapanui, după ce navigatorul 
francez Louis-Antoine de Bougainville nu a 
reuşit să o găsească după indicaţiile lui 
Roggeveens. În 1774 a ajuns şi englezul James 
Cook pe insula pe care a descris-o ca fiind mult 
mai puţin paradisiacă decât Jacob Roggeveens. 
În final nu trebuie să-l omitem pe francezul La 
Perousse, care a acostat în 1785 pe insula 
Rapanui. Acesta a lăsat posterităţii cea mai 
exactă descriere a pământului şi oamenilor, ce 
număra circa 2000 de suflete. Locuinţele 
semănau cu nişte bărci întoarse, ce puteau 
cuprinde chiar 200 de persoane. Fundaţiile 
acestora se găsesc şi astăzi în diverse părţi ale 
insulei, iar de aceasta m-am convins şi eu la 
faţa locului. 


Mururoa este mai aproape... 


De foarte mult timp, Insula Paştelui este 
prima pe lista mea de locuri misterioase pe 
care doresc să le vizitez. Şi cu toate că au 
trecut de mult timpurile în care, aparţinând de 
Chule, insula era vizitată de o navă de război 
numai de două ori pe an, drumul până acolo 


este foarte lung. Pentru călătorie trebuie să 
socoteşti cel puţin două zile întregi de călătorie 
cu avionul. La „Isla de Pascua” zboară de două 
ori pe săptămână un Boeing 767 de la „Linea 
Aerea Nacional de Chile”, făcând o scurtă 
escală la Papeete, capitala insulei Tahiti. De 
imaginea Insulei Paştelui te poţi bucura cel mai 
bine de pe locul de la fereastră căci pentru a 
lua cursul pistei de aterizare situată în 
extremitatea vestică, nu departe de craterul 
Rano Kao, aparatul face un tur ce-ţi ia 
respiraţia ca să se fixeze pe cursul de sud al 
pistei. 

Ceea ce i-a frapat pe călătorii ce vizitau 
pentru prima dată Insula Paştelui, nu erau 
ghirlandele de flori oferite de fetele drăguţe de 
la aeroport în cea mai bună tradiţie a mării de 
sud. Mult mai impresionantă este izolarea 
insulei. La câteva sute de kilometri în partea de 
est se află insula stâncoasă Sala y Gomez. Iar 
coasta chiliană este la 388 km depărtare de 
sinistrul atol Mururoa, fost dominion francez. 
În rest nu vezi decât apa albastră a Pacificului 
de Sud şi orizontul nesfârşit. 

Adesea, Insula Paştelui este descrisă ca fiind 
minusculă, ceea ce este adevărat: are o relativă 
formă de triunghi dreptunghic, cu baza 
măsurând 22 km. Cea mai mare latură a 
„triunghiului”, înălţimea lui, este în jur de 11 
km. La ambele capete ale bazei se află 


peninsule slab conturate şi rotunjite. În sud- 
vest se află masivul marelui crater Rano Kao, şi 
în nord-est Poike. Masivul principal al insulei se 
înalţă la nord, cu muntele Terevaka, la 507,64 
m deasupra nivelului mării. Suprafaţa totală a 
Insulei Paştelui măsoară circa 160 km?. 

Lipseşte ceva Insulei Paştelui, ceva ce face ca 
insulele din mările sudului să fie de vis, adică 
plaje cu nisip sau un recif de corali îngrijit, în 
formă de inel, şi lagune. Într-un singur loc, în 
golful Anakena din nord, există un golf mic cu o 
pădurice de palmieri şi plajă cu nisip, dar nicio 
lagună. Insula poate oferi descoperiri ce nu-şi 
găsesc asemănare pe planeta noastră. Pe 
întreaga insulă se află sute de statui 
misterioase, aşezate în picioare sau culcate. Au 
fost făcute din rocă vulcanică, ce măsoară în 
medie între zece şi douăzeci de metri şi 
cântăresc până la 100 de tone, seamănă cu 
nişte roboţi, ce aparent nu aşteaptă altceva 
decât să fie repuşi în funcţiune. 


„Mergeau pe jos” 


Sunt o mulţime de mistere neelucidate, ce 
învăluie aceşti coloşi denumiți Moais. Deja 
întrebarea, cum au fost mişcaţi şi transportaţi, 
rămâne fără răspuns din cauza lipsei de lemn 
potrivit pentru roţi. Băştinaşii ştiu dintr-o 
tradiţie străveche, ce afirmă criptic: „Mergeau 


pe jos.” 

Izolarea insulei dă statuilor o imagine ireală 
şi în acelaşi timp grandioasă. De aceea Rapanui 
este astăzi un muzeu supra-dimensionat în aer 
liber, provenind din timpuri preistorice 
misterioase, cu nenumărate resturi ale unei 
culturi despre care nu ştim mai nimic şi de care 
nu ne mai amintesc decât cele foarte puţine 
lucruri rămase moştenire. 


z /// // 


Fig. 5. Singuratica insulă-enigmă din îndepărtatul Ocean Pacific. 
Cele câteva sute de statui uriaşe de pe Insula Paștelui lasă loc 
speculațiilor mai mult sau mai puţin îndrăzneţe. 


Când europenii au păşit pe insulă, nu se 
găsea niciun Moai stând drepţi pe Ahus, 
platformele create anume pentru ei. Ceea ce 
noi putem vedea astăzi la faţa locului, s-a 
realizat graţie unei macarale trimisă special 


acolo pe calea apelor. Aceasta a avut de scos 
greutăţi de până la 80 t. Cu foarte multă 
îndemânare, câţiva arheologi au restaurat Moai 
cu Moai, Ahu cu Ahu. Iniţiativa acţiunilor de 
reconstruire trebuie să mai aştepte, din cauza 
lipsei momentane a unor condiţii adecvate de 
cazare a turiştilor, care sunt încă destul de 
puţini la număr. Important este că acum se face 
într-adevăr ceva pentru a păstra aceste relicve 
ale unei civilizaţii uluitoare. 


La muntele uriaşilor neterminaţi 


Toate aceste statui Moai sunt făcute, fără 
excepţie, dintr-o rocă unică, provenind din 
craterul vulcanic, Rano Raraku. De la depărtare 
inspiră imaginea unui atelier gigantic de piatră, 
în care munca abia a fost întreruptă. Pe 
verticală şi pe orizontală, în lung şi-n lat, sunt 
împrăştiate statui terminate, pe jumătate gata 
sau abia începute. Sunt fixate în cea mai mare 
parte pe povârnişurile craterului, care sunt 
formate fără excepţie din bucăţi de piatră 
căzute în timpul lucrărilor. Totuşi nimeni nu 
ştie tot ce se ascunde în conul vulcanic de la 
picioarele lui Rano Raraku. Nici până astăzi nu 
s-a efectuat o sondare măcar, căci de o 
cercetare arheologică temeinică nici nu poate fi 
vorba. Mai sus, pe stânci, mai sunt fixate multe 
statui - unele aproape terminate, altele abia 


schiţate în roca vulcanică. În partea de jos se 
găseşte figura din piatră cea mai veche dintre 
cele găsite până acum, cu o lungime de 23 m. 

La doar câţiva metri depărtare de aceasta se 
poate recunoaşte în piatră o schiţă de aproape 
şase metri lungime. Acesta este locul în care, în 
anul 1955-56, cercetătorul norvegian Thor 
Heyerdahl i-a pus pe nenumărați localnici de pe 
Insula Paştelui să sape în stâncă cu unelte 
primitive. Toate acestea au avut un rezultat 
deosebit de slab, pe care l-am putut şi eu 
vedea. Totuşi din risipa de muncă a dus la 
concluzia că s-ar ajunge la un an de muncă 
pentru fabricarea unei figuri de mărime 
mijlocie. Aceasta se poate pune fireşte la 
îndoială, având în vedere rezultatele modeste 
ale experimentului heyerdahlic. 

Este posibil ca statuile să fi fost săpate doar 
cu unelte primitive în stânca dură a vulcanului? 
Această teorie pare absolut improbabilă, dacă 
stai în faţa unei statui jumătate prelucrată, 
jumătate doar stâncă, aflată la 20 de minute de 
urcat pe Rano Raraku. Suprafeţele figurilor se 
află într-o stare aproape perfectă, fără niciun 
cusur. Spaţiul până la stânca brută este de 1,50 
până la 1,80 m. Roca pare că a fost tăiată ca 
untul! 

Cum au fost statuile dislocate din stâncă şi, 
mai important, de către cine? Sărăcăcioasa 
insulă găzduieşte astăzi ceva mai mult de 1500 


de locuitori, care sunt aprovizionaţi de pe 
continent. Nu se poate să fi fost mult mai mulţi 
locuitori în trecut; rezultă de aici că nu trebuia 
să se îngrijească un procent mare al populaţiei 
de obținerea alimentelor pentru „clasa 
muncitoare”. Astfel, cei 1500 de locuitori luați 
în calcul nu reuşeau în niciun caz să sape în 
stâncă cu acele unelte primitive miile de figuri 
uriaşe de pe povârnişurile muntelui Rano 
Raraku, chiar dacă ar fi lucrat zi şi noapte, 
chiar şi în zilele de sărbătoare. lar existenţa 
unei populații numeroase este imposibilă, 
deoarece ar fi murit tragic, prin înfometare. 


Nu există lemn pe Rapanui 


Cercetătorul norvegian Thor Heyerdahl a 
reuşit să scoată din stâncă, după o muncă de 
18 zile, o statuie de mărime mijlocie, cu 
ajutorul unui mare număr de băştinaşi şi a 
numeroase roţi din lemn (aduse), şi să o mute 
pe o platformă dinainte pregătită. În acel punct 
s-a dezvăluit următoarea problemă: nu s-a făcut 
nicio descoperire care să indice că în acea 
perioadă băştinaşii ar fi avut lemn la dispoziţie. 
Puţinii copaci, care se pot vedea astăzi, au fost 
aduşi pe insulă acum 25 de ani. Sunt arbori de 
eucalipt, ce cresc maiestuos, cu toate că provin 
de la peste 9000 km, din îndepărtata Australie. 

Dacă urci pe povârnişurile craterului Rano 


Raraku, la atelierul de sculptură cu 
nenumăratele statui fixate în grohotişul 
pantelor, te întrebi fără să vrei, câţi dintre 
uriaşii din piatră sunt în pământ, ascunşi 
privirilor. Un indiciu ar putea fi cei trei Moais 
scoşi de Thor Heyerdahl în timpul expediției 
sale din 1955-56. lIntr-adevăr, aceste trei 
statui, din care se vedeau, ca şi la altele de pe 
Rano Raraku, numai capetele, ascundeau în 
pământ o lungime totală de 10-12 m până la 20 
m. La cel de-al doilea Moai erau frapante 
mâinile deosebit de îngrijit lucrate, cu degete 
lungi şi fără degetul mare. Incă mai speculăm 
pe tema, pe cine reprezintă cele aproximativ 
1000 de statui găsite pe Insulă... 


Secretul tăbliţelor Rongo-Rongo 


Uriaşii din piatră, a căror neobişnuită 
fizionomie nu corespunde figurilor polineziene 
ale locuitorilor insulei, îşi păzesc încăpăţânaţi 
secretele. Printre acestea se numără şi tăbliţele 
din lemn găsite la mai multe statui; aceste 
tăblițe sunt inscripţionate cu hieroglife stranii 
şi se numesc kohau rongo-rongo („lemnul care 
vorbeşte”). In anul 1864, preotul francez 
Eyraud a primit sute de astfel de tăblițe, dar 
astăzi nu se găsesc mai mult de zece originale 
în toate muzeele lumii. Misionarii zeloşi au 
făcut şi aici toată munca. Astfel, puţinele tăblițe 


Rongo-Rongo expuse în câteva din muzeele de 
pe insulă sunt numai duplicate, realizate de 
câţiva ani. Ultimul grafolog care a putut 
descifra semnele, a dus secretul în mormânt în 
anul 1914, fără a încredința vreunui urmaş 
ştiinţa acestor semne. 

Astfel, în legătură cu misterioasele tăblițe 
avem prea multe speculaţii şi prea puţine 
cunoştinţe. De exemplu, se crede că pe tăbliţele 
Rongo-Rongo era vorba despre cer, stele şi 
Calea Lactee sau despre un arhipelag 
scufundat în adâncurile oceanului când a căzut 
pe Pământ o minge de foc acum câteva mii de 
ani. Să fie oare o aluzie la misteriosul continent 
Lemuria, bănuit de esoterici a se afla pe fundul 
Oceanului Pacific - ca un fel de pol opus al nu 
mai puţin miticului continent Atlantida? 

Cercetătorii vorbesc despre asemănări 
izbitoare ale semnelor grafologice de pe Insula 
Paştelui cu cele găsite pe rămăşiţele de la 
cultura scufundată, ce şi-a dus existența 
înfloritoare 5000 în valea Indului. Aici este 
vorba despre cultura Mohenjo-Daro şi Harappa, 
ambele pe teritoriul aparținând astăzi statului 
Pakistan. Intr-adevăr, din cele 270 de grafeme 
găsite acolo, circa 130 seamănă cu cele de pe 
tăbliţele Rongo-Rongo din Insula Paştelui până 
la identitate. 

Să fie doar o coincidenţă oarecare? Am fi 
tentaţi să încadrăm o astfel de asemănare la 


categoria „întâmplări” frapante, dacă ar fi fost 
numai semne elementare, precum cercuri, 
triunghiuri sau pătrate. Totuşi, aici ne 
confruntăm cu idiomuri specializate, executate 
într-un mod foarte complicat şi care se repetă 
des. Pe tăbliţele Rongo-Rongo se văd, de 
exemplu, personaje umane cu găuri în formă de 
U în diverse locuri din palmă. Mai multe dintre 
aceste personaje ţin în mână tuburi, în 
interiorul cărora se poate recunoaşte ceva ce 
seamănă cu un scafandru. Şi în Mohenjo-Daro 
se găsesc personaje umane identice, cu tuburi 
în formă de U, iar pe o reprezentare se află de 
asemenea un personaj cu un tub caracteristic, 
în care pluteşte un scafandru. 


Zei în obiecte de zbor necunoscute 


Se pare că locuitorii din Mohenjo-Daro 
adorau zei ce locuiau pe o stea îndepărtată din 
univers. Este acest lucru valabil şi pentru cei 
de pe mica insulă din sudul Pacificului? 

Există o tradiţie Rapanui străveche, conform 
căreia şapte străini, caracterizați şi drept zei, 
au venit pe insulă, comandaţi fiind de un al 
optulea. Dintre aceştia a rămas unul, care era 
răspunzător pentru insulă. Conform unei alte 
versiuni puţin schimbate, cei şapte domneau 
din „buricul Pământului” peste toată planeta. În 
vechea limbă Rapanui, insula se mai numea „te 


pito o te henua”, adică „buricul Pământului”. 
Alte legende spun că aceşti zei ar fi venit pe 
insulă într-un ou. 

Indicii şi mai clare în legătură cu posibila 
legătură a celor de pe insulă cu inteligenţe din 
univers, am putut să culeg în timpul şederii 
mele pe insula-enigmă din buricul Pământului, 
de la începutul lui martie 1996. Aceste indicii 
speciale sunt lingvistice şi au rămas până acum 
total neobservate. 

În vechea limbă a Insulei Paştelui se cunosc 
numeroase creări de cuvinte, ce dovedesc o 
influenţă extraterestră. Nota bene: nu sunt 
cuvinte noi, împrumutate din spaniolă sau 
engleză, ci noţiuni străvechi, aşa cum au fost 
folosite de oamenii de pe Rapanui. 

Foarte cunoscută celor de pe Insula Paştelui 
este noţiunea atua-hiva - tradusă: „Zeul venit 
de altundeva”. Aceeaşi expresie este folosită şi 
pentru obiectele de zbor necunoscute de pe 
cer. Cântecele de pe insulă, purtătoare ale 
tradiţiilor de odinioară, sunt pline de descrieri 
despre papa-ahiro, adică „Ciudatele fiinţe din 
cer”. Atenţii papa-hirangi îi examinau pe 
locuitorii insulei - astăzi s-ar spune 
„contactanţi” sau abductees - cărora Luna şi 
celelalte stele le erau mult mai cunoscute decât 
celorlalţi din tărâmurile îndepărtate. 

Pescarii de pe Insula Paştelui au zărit deseori 
obiecte ce par a fi identice cu „OZN-urile 


subacvatice”, observate adesea în zilele 
noastre. Pentru aceste obiecte se foloseşte, din 
timpuri necunoscute, termenul de ura-titia- 
moana, ce înseamnă „mişcare rapidă şi 
strălucitoare în mare”. Pentru oamenii Rapanui 
aceste expresii sunt încă „extraordinar” de 
actuale căci nu rareori se observă şi în zilele 
noastre astfel de fenomene. Mi s-a spus că la 
numai două zile înainte de sosirea mea se 
produsese o spectaculoasă apariţie de OZN-uri, 
ce îi neliniştise puţin pe locuitorii micuţei 
insule din Pacific. 

Ce ne-ar putea spune coloşii din piatră de pe 
Insula Paştelui, dacă ar putea vorbi: ar putea 
răspunde atâtor întrebări arzătoare. Însă ei îi 
privesc muţi pe vizitatorii de astăzi. Aproape că 
dau impresia de încrezuţi... 


Informaţiile şi indiciile de călătorie pentru 
acest capitol le găsiţi în partea finală, „Drumul 
către amplasări”. 


8. Bărbatul care a îmbătrânit în 15 minute 
La locul desfăşurării unei răpiri OZN 


Aproape în acelaşi timp am privit în direcţia 
cazărmii învecinate şi nu am presimţit ceva 
bun. Căci soldaţii în costume de camuflaj, cu 
mitraliera pregătită, se apropiau rapid - mult 
mai repede decât ne-am fi dorit. Din capul 


locului ne-a fost clar că am intrat fără 
autorizaţie pe un teritoriu militar de siguranţă, 
ceea ce în ţările sud-americane poate conduce 
la cele mai mari încurcături. 

De aceea ne-am grăbit să facem cât mai 
multe poze intr-un timp cât mai scurt. Totuşi, 
când trupele înarmate până-n dinţi ne-au 
înconjurat, ni s-a făcut frică şi ne-a cuprins o 
uriaşă supărare. 

Nu este ceva nou că am o înclinaţie înnăscută 
pentru situaţii foarte tensionate şi complicate. 
Insă ce m-a adus incă o dată într-o situaţie şi 
mai gravă? 


„Nu mai râd de oamenii care susţin 
că au văzut OZN-uri, pentru că eu 
însumi am văzut unul.” 

Jimmy Carter, fost preşedinte al SUA 


Putre, o mică aşezare la nord de Chile, 27 
februarie 1996. Împreună cu dr. Johannes 
Fiebag, cu siguranţă cel mai mare cercetător 
german al fenomenului răpirilor OZN, am sosit 
la locul desfăşurării celei mai spectaculoase 
răpiri OZN petrecute în ultimii patru sute de 
ani. Este vorba de răpirea subofiţerului chilian, 
Armando Valdes, care în orele dimineţii zilei de 
25 aprilie 1977 a fost răpit din faţa ochilor 
camarazilor lui paralizaţi de groază şi dus într- 
un obiect de zbor neidentificat. Incidentul a 
stârnit atunci atâtea valuri, încât presa din 
toată lumea vuia. Chiar şi pe la noi, „cazul 
Valdes” a agitat spiritele. 


Protocolul absurdului 


Ce s-a întâmplat atunci? Spre ora 4:15 a 
fatalei dimineţi de aprilie, şase soldaţi din 
armata chiliană stăteau în jurul unui foc de 
tabără, în timp ce alţi doi camarazi stăteau de 
pază în imediata apropiere. Brusc au apărut pe 
cer două obiecte de zbor strălucitoare, ce au 
coborât încet asupra zonei înconjurate de lanţul 
muntos şi făceau manevre. După cum toţi 
soldaţii au declarat la fel mai târziu, unul din 
cele două OZN-uri s-a lăsat clar în spatele unui 
munte din apropiere. Se afla în afara razei 
vizuale, dar se observa o aură luminoasă în 


jurul presupusului loc de aterizare. În schimb, 
celălalt OZN zbura la o depărtare de numai 
câteva sute de metri de soldaţi şi, în final, s-a 
apropiat foarte mult de mica trupă. Avea o 
culoare violet şi păreau să fie pe obiect două 
puncte de o culoare roşie intensă. 

Având în vedere situaţia amenințătoare, 
comandantul patrulei a ordonat subofiţerului 
Armando Valdes, care avea atunci 22 de ani, să 
aranjeze imediat oamenii în poziţie de luptă. 

Când obiectul necunoscut s-a apropiat şi mai 
mult, Valdes a pornit singur în cercetarea 
apariţiei misterioase. Ceea ce s-a întâmplat 
după aceea a făcut să îngheţe sângele în venele 
oamenilor săi. 

Din farfuria zburătoare, ce plutea la câţiva 
metri de sol şi sub care stătea acum caporalul, 
a pornit o rază de lumină strălucitoare, 
orbitoare. În clipa următoare parcă l-ar fi 
înghiţit pământul pe Valdes. lar aceasta la 
numai câţiva metri de camarazii săi! În acel 
moment a plecat şi OZN-ul. Soldaţii au început 
febril să-şi caute superiorul, însă nu au găsit 
nicio urmă a dispărutului. Nedumerirea a 
început să se amestece cu groaza oamenilor. 

Totuşi, după un sfert de oră, Valdes s-a întors. 
A apărut atât de brusc în faţa oamenilor săi, ca 
şi cum s-ar fi rematerializat. A încercat să le 
mai spună ceva, dar din gură nu i-au ieşit decât 
nişte sunete confuze, de neînțeles, după care a 


leşinat. 

După mai bine de două ore, spre ora şapte a 
acelei  dimineţi,  subofiţerul şi-a recăpătat 
cunoştinţa. S-a uitat extrem de surprins la 
ceasul lui de mână. Aşa după cum au spus toţi 
martorii, acesta mai arăta încă ora 4:30. Era 
ora exactă la care s-a întors Valdes. Totuşi, 
indicatorul datei era dat înainte cu cinci zile 
întregi. 

Şi era ceva şi mai de necrezut: în timpul 
absenței de numai un sfert de oră, soldatului i-a 
crescut barba de parcă nu s-ar fi bărbierit de 
cinci zile. Sau altfel spus: în timpul celor 15 
minute, Armando Valdes a îmbătrânit cu cinci 
zile! 


Răspândită repede ca focul 


Puțin mai târziu în acea dimineaţă plină de 
evenimente - vestea despre neobişnuita 
întâmplare a soldatului s-a răspândit ca 
fulgerul în comunitatea de 2000 de suflete din 
Putre - povestea a ajuns şi la urechile 
învățătorului de atunci. Acesta nu a mai stat pe 
gânduri şi s-a dus cu micul său casetofon la 
locul desfăşurării misteriosului incident. 
Înainte de a interveni cenzura militară, a reuşit 
să ia un interviu victimei răpirii şi martorilor 
oculari. 

Cu Don Pedro de Araneda, inimosul învăţător 


căruia ufologia îi datorează un raport detaliat 
despre răpirea Valdes, ne-am întâlnit la 26 
februarie 1996 în Arica. Acesta este cel mai 
nordic oraş chilian, aflat la graniţa cu Bolivia, şi 
în care am ajuns după o zi întreagă de zbor cu 
avionul din capitala boliviană, La Paz. Şi acum 
ne aflam alături de omul a cărui curiozitate şi 
hotărâre curajoasă au învins cenzura militară, 
iar lumea a aflat vestea unui spectaculos caz de 
răpire. A fost o seară lungă şi tulburătoare, în 
cursul căreia am aflat mult mai multe 
amănunte decât s-au spus în presă la acea 
vreme. Căci la scurt timp după ce cazul de 
răpire a fost publicat, a domnit o bruscă şi 
continuă tăcere... 


Fig. 6. Extraordinara întâlnire de gradul patru din zorii zilei de 25 
aprilie 1977. În fața camarazilor săi înmărmuriţi. caporalul, care 
avea atunci 22 de ani, Armando Valdes, a fost răpit şi dus într-un 
obiec! de zbor neidentificat. 


La această întâlnire, Don Pedro, pe care nu se 
vede vârsta de 60 de ani, a adus şi 
înregistrarea originală pe bandă de magnetofon 
din acea memorabilă zi de 25 aprilie 1977. 
Fiind tradusă simultan de translatoare, ne-am 
putut face o imagine vie a întâmplărilor de 
atunci. Din vocile tulburate, sugrumate de 
panică ale lui Armando Valdes şi ale 
camarazilor lui, martori oculari ai absurdului, 
am putut realiza foarte clar în ce stare de 
excepţională emoție se aflau cei care 
participaseră. Se murmurau mereu rugăciuni, 
se implorau rugăminţi, ca totul să fie doar un 


vis urât - şi asta din partea unor flăcăi 
neînfricaţi. Probabil nu vor uita toată viaţa acea 
frică plină de panică, trăită în acele ore. Tot 
timpul auzeam lucruri incredibile despre acea 
întâmplare, dorinţa de a se trezi din acel 
îngrozitor coşmar. 

Totuşi era cruda realitate, aici, în podişul 
Chilian de la capătul lumii. 


„..„.ne vom întoarce!” 


La aproape 19 ani după spectaculoasa 
întâmplare mi s-a oferit posibilitatea de a găsi 
la faţa locului detalii noi, necunoscute până 
acum. 

Astfel mi-a fost posibil acolo să corectez o 
ştire, care la timpul respectiv a fost greşit 
răspândită prin presă. Soldaţii nu erau în 
niciun caz „o patrulă în retragere”, ci era vorba 
despre o echipă a avanpostului garnizoanei din 
Putre, situată la 3-4 km depărtare. Acest 
avanpost există şi astăzi şi sunt crescuţi acolo 
caii şi catârii garnizoanei. Cu toate acestea, 
este o zonă de siguranţă militară, iar drumul 
prăfuit nu este accesibil decât pe jos, pe cal sau 
autoturisme de teren. 

Să ne întoarcem încă o dată la incidentul 
dramatic din 25 aprilie 1977, aşa cum se 
prezintă luând în consideraţie noile detalii 
găsite de mine la faţa locului. Cu puţin timp 


înainte de observarea obiectelor de zbor 
necunoscute, animalele crescute la avanpostul 
menţionat au fost neobişnuit de liniştite - mai 
degrabă în sensul unei stări încordate de 
atenţie. Un câine s-a ghemuit la pământ 
scâncind încet şi cu urechile ciulite. 

După aceea au apărut cele două OZN-uri, 
dintre care unul s-a lăsat în spatele lanţului de 
munţi, care cuprinde şi o parte a Cordilierilor. 
Cel de-al doilea OZN a plutit în apropiere şi a 
zburat direct către soldaţi. Caporalul Valdes s-a 
îndreptat către obiect şi a părut de parcă ar fi 
fost tras de o rază puternică de lumină, ce 
pornea de la obiectul de zbor. Când s-a aflat 
chiar sub OZN, a dispărut într-o clipă. 

Tulburarea camarazilor lui a fost şi mai mare, 
când Valdes a apărut la fel de brusc, după 15 
minute. Însă abia după ce şi-a revenit într-o 
oarecare măsură din repetatele leşinuri, a 
putut să-şi aducă aminte câteva amănunte din 
timpul nedoritei şederi la bordul OZN-ului. Nu 
a fost în stare să spună nimic despre fiinţele 
care l-au răpit - acea parte a memoriei sale 
părea ştearsă -, dar a putut remarca o 
comunicare. Ciudatele entităţi i-au spus că nu 
este pentru prima dată în viaţa lui Valdes că le 
vede. Şi i-au făcut o promisiune: „... ne vom 
întoarce!” 


Un loc extraordinar 


În ziua următoare interviului cu Don Pedro de 
Araneda, am mers - un grup de cititori, dr. 
Johannes Fiebag şi subsemnatul - la locul 
desfăşurării acestor întâmplări. De la Arica se 
întinde singurul drum peste  serpentinele 
ameţitoare prin Anzii Cordilieri, în direcţia 
triunghiului format de cele trei ţări: Chile, Peru 
şi Bolivia. După un drum de aproximativ 150 
km, am ajuns în orăşelul Putre, ce pare tot atât 
de adormit ca şi acum 20 de ani. Intr-acolo 
duce un drum prăfuit, în apropiere de un cañon 
- în partea stângă se află clădirile unităţii 
militare staționate acolo, în al cărei avanpost s- 
a desfăşurat cazul de răpire. Autobuzul nostru 
a trebuit să oprească chiar de la început, iar 
noi ne-am întrebat dacă şoferul va reuşi să 
întoarcă vehiculul greoi şi să-l scoată cu bine 
de acolo. Nu ştiu nici până astăzi cum a realizat 
acest lucru, dar a reuşit. Când ne-am întors mai 
târziu pe jos, deja ne aştepta cu autobuzul în 
direcţia corectă şi cu motorul fumegând. 

Când am traversat canionul, a trebuit să mai 
mergem încă doi kilometri de-a lungul văii unui 
râu cu munţi abrupți pe margine. In final, 
peisajul s-a deschis într-o câmpie mărginită de 
lanţuri muntoase, iar acolo se vedeau mai 
multe barăci militare de mică înălţime. Am 
întețit marşul şi ne-am atins scopul. 


Un coleg al învățătorului Don Pedro de 
Araneda, care era cunoscător al împrejurimilor 
şi cunoştea întâmplările de atunci, ne-a condus 
pe lângă un complex de clădiri, spre locul exact 
al răpirii. Am trecut în revistă terenul de mai 
multe ori şi fotografiam cu râvnă; după toate 
probabilitățile, eram primit cercetători din ţara 
noastră, care am ajuns în acest loc misterios. 
Am tresărit speriaţi. Aproape în acelaşi timp 
am privit în direcţia cazărmii învecinate şi nu 
am presimţit ceva bun. Căci soldaţii în costume 
de camuflaj, cu mitralierele G3 pregătite, se 
apropiau rapid - mult mai rapid decât ne-am fi 
dorit. Din capul locului ne-a fost clar că 
intraserăm fără autorizaţie pe un teritoriu 
militar de siguranţă, ceea ce în ţările sud- 
americane poate conduce la cele mai mari 
încurcături. În timpul marşului prin tabără am 
fotografiat neîntrerupt, încercând chiar şi 
atunci să facem cât mai multe poze posibil. 
Totuşi, când trupele înarmate până-n dinţi ne- 
au înconjurat, ni s-a făcut frică şi ne-a cuprins o 
uriaşă supărare. 

În final, am avut o idee salvatoare. Când ne- 
am împachetat demonstrativ aparatele şi am 
revenit la plimbare, şi soldaţii s-au întors. Am 
avut noroc! 


Un zid al tăcerii 


Ce s-a mai întâmplat de atunci cu Valdes, 
victima răpirii? Povestea are cu siguranţă o 
continuare. In aceeaşi dimineaţă, la puţin timp 
după ce învățătorul din Putre le-a luat interviul, 
subofiţerul şi ceilalţi martori ai incidentului au 
fost izolaţi de armată complet. Valdes a fost 
mai întâi mutat din Putre la Arica şi de acolo a 
fost trimis cu avionul în capitala Santiago de 
Chile, unde a fost internat într-un spital militar. 

După circa un an, Valdes s-a mai întors o dată 
în Putre - fiind însoţit de doi bărbaţi civili. 
Poate erau agenţi ai serviciilor secrete militare, 
care nu-l mai scăpau din ochi. Şi-a luat câteva 
lucruri personale şi şi-a luat rămas bun de la 
prieteni. Totuşi ambii agenţi aveau foarte mare 
grijă ca răpirea să nu intre în discuţiile lor: 
orice comentariu pe această temă era imediat 
întrerupt! 

Când am fost eu în Arica, Armando Valdes - 
acum în vârstă de peste 40 de ani - era tot în 
serviciul forțelor armate  chiliene. După 
externarea lui din spitalul militar din Santiago, 
a staționat în Conception, o garnizoană aflată la 
500 km sud de capitală, un loc aflat, în cel mai 
adevărat sens al cuvântului, la capătul lumii. Şi 
acolo mai este încă strict izolat iar interviurile 
nu sunt permise. In jurul lui s-a ridicat un zid 
înalt de tăcere. 

In 1979, s-au observat din nou în Conception 
obiecte de zbor necunoscute, însă de această 


dată toată garnizoana a fost martoră a 
apariţiei. Aici a acţionat atât de bine 
muşamalizarea militară, încât până de curând 
nu s-a ştiut nimic despre acest fapt. Oare 
extratereştrii şi-au respectat cuvântul dat în 
Putre şi au revenit? 

Aş vrea să menţionez aici un aspect extrem 
de misterios din viaţa de familie a subofiţerului. 
Fără a avea mai multe informaţii, nu sunt în 
stare să răspund nici afirmativ, nici negativ, la 
întrebarea dacă acestea au legătură cu 
experienţa răpirii lui Armando Valdes. Între 
timp, Valdes s-a căsătorit şi are o fetiţă, care 
suferă de „o boală necunoscută”. Aceasta 
înseamnă că, în ceea ce priveşte simptomele 
bolii, medicii care se ocupă de fetiţă sunt în 
faţa unei enigme. 


Asemănări între întâmplări 


Din păcate, nu a fost posibil să obţin 
informaţii mai exacte legate de boala 
misterioasă a fiicei lui Valdes. Plasa izolării, 
întinsă asupra ofițerului chilian de 40 de ani şi 
a familiei sale, este prea groasă. Am putut însă 
să strâng informaţii despre o altă răpire, care 
are amănunte aproape identice cu cele din 
cazul sud-americanului. Aceasta s-a desfăşurat 
deja cu aproape doi ani mai înainte, la celălalt 
capăt al Pământului. Pentru a fi mai exacţi: în 


Republica Populară Chineză. 

Într-o seară de toamnă a anului 1975, doi 
soldaţi ai Armatei Populare de Eliberare se 
aflau în serviciul de pază pe timp de noapte la 
poarta cazărmii batalionului  Jianshui, în 
provincia Yünnan. Dintr-o dată s-au confruntat 
cu un uriaş obiect de zbor roşu-portocaliu, ce 
plutea pe cer şi învăluia toată zona cazărmii 
într-o lumină gri, ireală. OZN-ul se învârtea 
deasupra taberei militare şi făcea diverse 
manevre. 

Santinelelor le-a fost teamă că aveau de-a 
face cu avioane de spionaj ale unei naţiuni 
străine şi de aceea unul din cei doi şi-a părăsit 
postul, pentru a-şi anunţa superiorii. Când s-au 
întors la locul întâmplării cu întăriri, camarazii 
lor nu au mai găsit nicio urmă! Întregul 
batalion a fost pus imediat în stare de alarmă şi 
în jur au mişunat trupe de căutare înarmate 
până-n dinţi. Fără succes. 

Abia patru ore mai târziu, unei patrule de 
patru soldaţi i-a atras atenţia un geamăt uşor. 
L-au găsit pe camaradul lor pe jumătate leşinat, 
stând lângă poarta cazărmii. Nu putea să 
vorbească, lăsa o impresie foarte tulburătoare 
şi-şi pierdea mereu cunoştinţa - la fel ca 
„tovarăşul de suferinţă” chilian, doi ani mai 
târziu. 

La o analiză mai atentă, soldaţii s-au speriat 
îngrozitor: celui care a reapărut i-au crescut 


părul de pe cap şi barba în timpul absenței atât 
de mult, de parcă nici nu s-ar fi bărbierit, nici 
n-ar fi trecut pe la frizerul trupei. De asemenea, 
ceasul i s-a oprit. Mai era ceva misterios: atât 
ceasul, cât şi mitraliera i se magnetizaseră. 

Două cazuri identice de răpiri din spaţiu şi 
timp, aşa cum le cunoaştem noi, nu pot 
conduce decât la o concluzie neliniştitoare: 
„acolo afară” ne aşteaptă cineva, în faţa căruia 
suntem relativ fără apărare. Vrem să sperăm că 
„aceia” nu se vor dovedi, mai devreme sau mai 
târziu, a fi un pericol serios! 


Informaţiile şi indicaţiile de călătorie pentru 
acest capitol le găsiţi în partea finală, „Drumul 
către amplasări”. 


9. Gravitaţie? Nu, mulţumesc... 
Când lucrurile rotunde se rostogolesc în sus 


În acest loc, toate legile fizicii cunoscute de 
noi par a îi date peste cap. Incredibil de uimiți 
a trebuit să luăm la cunoştinţă că greoiul 
autobuz, imediat ce şoferul l-a scos din viteză şi 
nu a mai ţinut frâna apăsată, urca în gol. 

Ceea ce părea să funcţioneze atât de bine cu 
autobuzul, am vrut să probăm şi cu o sticlă, al 
cărei conținut, am observat printre altele, a 
luat-o chiar înainte pe drum. Și într-adevăr: 
jucăria s-a pus imediat în mişcare! După toate 


aparențele, obiectul se rostogolea continuu şi 
imperturbabil la deal, în loc să o ia la vale - aşa 
cum ar trebui să facă toate lucrurile rotunde. 
Dr. Johannes Fiebag şi eu am mers în total mai 
multe sute de metri in urma sticlei şi am 
documentat  incredibilul cu numeroase 
fotografii. 

Am încercat să ne pregătim pentru faptul că 
aşa-zisa realitate ne pregăteşte multe surprize 
incredibile. 


„În ziua în care ştiinţa va începe 
să cerceteze fenomenele ne-fizice, 
ea va face într-un deceniu 
progrese mai mari decât în toate 
secolele trecute de la naşterea ei.” 
Nikola Tesla (1856-1943). 


Imaginaţi-vă că vă aflaţi pe marginea unei 
străzi la prima vedere absolut normală, care 
merge dinspre dumneavoastră în sus. Sunteţi 
pe drum cu maşina şi aţi oprit. Aţi scos din 
viteză şi aţi tras frâna de mână pentru ca 
maşina să nu pornească înapoi. lar când aţi 
vrut să plecaţi mai departe şi pentru un scurt 
moment nici nu era în viteză, nici nu aveaţi 
frâna trasă, maşina dumneavoastră începe să 
se mişte. Spre marea dumneavoastră mirare, în 
sus - mai clar spus: la deal! 

Acum veţi începe să vă agitaţi căci conform 


„înţelegerii umane sănătoase” şi a 
cunoştinţelor de la şcoală, acest lucru este pur 
şi simplu imposibil. 

Greşeală. Căci eu însumi am avut parte deja 

de o astfel de experienţă, ca să spun aşa, „pe 
viu”. 
Mă aflam la jumătatea drumului între oraşul 
portuar chilian Arica şi aşezarea Putre. 
Împreună cu dr. Johannes Fiebag şi un grup de 
cititori eram în drum spre locul de desfăşurare 
a întâmplării caporalului Armando Valdes, care 
a fost dus într-un obiect de zbor necunoscut. 
Un loc de pe şoseaua ce duce la Quebrada 
Cardones, prin singurătatea aproape lipsită de 
un suflet de om a Anzilor, se remarcă printr-un 
fenomen neobişnuit, ce se repetă. 

Deja cu câteva zile înainte ni s-a atras atenţia 
că un anume punct nu este aşa cum ne-am fi 
aşteptat în mod normal. Cei din zona respectivă 
au observat mereu că autovehiculele urcă 
muntele, când sunt puse în acel loc. Altfel ar fi 
trebuit să se apese puternic pe acceleraţie ca 
să se poată merge la deal. 

Când am ajuns acolo, am putut constata că se 
formează o uşoară pantă în direcţia nord-est - 
ceea ce invers ar fi însemnat o uşoară urcare în 
direcţia opusă. 


O lume sucită 


În acest loc, toate legile fizicii cunoscute de 
noi par într-adevăr a fi date peste cap. Aproape 
toţi am încercat să verificăm locul anormal cu 
cutii de Cola şi cu alte obiecte rotunde. Unii au 
răsturnat pe stradă lichide, ce s-au scurs în 
direcţia vârfului micului deal, peste care trecea 
strada în direcţia Arica. 

Pentru spectatorii neinteresaţi, care nu ştiau 
nimic de ciudăţenia acestui loc, trebuie să fi 
fost un spectacol deosebit. Mai bine de două 
duzini de oameni maturi, echipați cu aparate de 
fotografiat şi, o parte, cu camere video, 
îngenuncheau, alunecau sau stăteau pe asfalt 
întinşi pe burtă. A trebuit să luăm la cunoştinţă 
cu o uimire imensă că autobuzul greoi urca în 
gol imediat ce şoferul îl scotea din viteză şi nu 
mai ţinea frâna apăsată. 

Ceea ce părea să funcţioneze atât de bine cu 
autobuzul, am vrut să probăm şi cu o sticlă, al 
cărei conţinut, am observat printre altele, a 
luat-o chiar înainte pe drum. Şi într-adevăr: 
jucăria s-a pus imediat în mişcare. După toate 
aparențele, obiectul se rostogolea continuu şi 
imperturbabil la deal, în loc să o ia la vale - aşa 
cum ar trebui să facă toate lucrurile rotunde. 
Dr. Johannes Fiebag şi eu am mers în total mai 
multe sute de metri în spatele sticlei şi am 
documentat incredibila întâmplare cu 
numeroase fotografii. 

Am încercat să ne pregătim pentru faptul că 


aşa-zisa realitate ne pregăteşte surprize 
incredibile. 


Rocca di Papa 


Despre un alt loc „binecuvântat” cu o astfel 
de anomalie povesteşte şi cunoscutul 
moderator de televiziune Rainer Holbe, în 
serialul său „Fenomene fantastice”. Acesta se 
află totuşi de această parte a Oceanului 
Atlantic, deci nu trebuie să pornim la drum în 
direcţia America de Sud, pentru a ne convinge 
de efectele descrise aici. 

Nu mai departe de capitala italiană Roma, în 
munţii Albani, este târguşorul Rocca di Papa. 
Acolo, pe îngustul Via dei Laghi, pare că lumea 
este cu susul în jos pe o distanţă de 100 m - la 
fel ca în nordul Anzilor chilieni. Fenomenul a 
dobândit între timp rangul de atracţie locală: 
mai ales la sfârşit de săptămână, numeroşi 
locuitori ai apropiatei capitale, aflată la circa 
30 km, vin să se convingă singuri de fenomenul 
prezent în acest loc. Astfel, ei pun cutii de la 
băuturi să urce muntele rostogolindu-se iar unii 
biciclişti urcă fără pic de efort, fără să 
trebuiască a da din pedale nici măcar o singură 
dată. Uneori domneşte starea de spirit a unei 
adevărate sărbători populare. 

Chiar şi maşina echipei de televiziune, ce 
filma cu Rainer Holbe, s-a mişcat din loc la 


deal, imediat ce nu a mai acţionat frâna de 
mână. 

Locurile cu evidente comportamente 
anormale ale magnetismului terestru - având în 
vedere drumul spre Putre şi Via dei Laghi din 
Rocca di Papa - sunt mult mai dese pe planeta 
noastră. În cele ce urmează aş dori să 
menţionez alte câteva dintre aceste locuri 
enigmatice, fără a avea pretenţia că sunt toate: 

- Pe partea poloneză a unei pârtii de zăpadă, 
din munţii a căror înălţime maximă se ridică la 
1603 m peste nivelul mării, există o stradă 
îngustă, ce duce la o aşezare numită Kr. Numai 
câţiva localnici ştiu de ciudăţenia acelui loc; 

- Un alt loc se află în vestul Scotiei, între Ayr 
şi Maidens, în apropiere de Firth of Glyde. 
Locuitorii de acolo au denumit ciudata poţiune 
din şoseaua A 719 „Electric Brae”; 

- În New Brunswick, Canada, există 
„Magnetic Hill” (Dealul magnetic). Şi acolo 
automobilele urcă în gol, iar pentru a merge la 
vale şoferii trebuie să accelereze foarte mult. 

Stimaţi cititori, dacă mai ştiţi alte locuri cu 
astfel de caracteristici fenomenale, aş fi foarte 
bucuros să-mi trimiteţi informaţiile la editura a 
cărei adresă se află în anexa acestei cărți. 


„Oregon-Strudel” 


Anomaliile ce se manifestă într-un loc numit 


„Oregon-Strudel”, sunt de o natură şi mai 
bizară. Situat nu departe de graniţa dintre 
statele federale americane Oregon şi 
California, la liziera Sardine Creek, la o 
distanţă de circa 30 de mile de Grant's Pass, 
acest loc nu se potriveşte cu cunoştinţele pe 
care le posedă cercetătorii ştiinţelor naturii 
despre legile fizicii. 

Zona anomaliilor are o formă relativ rotundă, 
cu un diametru de aproximativ 50 m, care însă 
trebuie să fi fost supuse observaţiei, după un 
interval de 90 de zile de fluctuații. Este un fel 
de pol magnetic - asemănător polilor magnetici 
de nord şi de sud - care migrează la fel? În 
acest loc nu trebuie să uităm un lucru: 
influenţele „normale” ale  magnetismului 
terestru ridică încă geologilor şi fizicienilor 
nenumărate probleme! 

In interiorul lui „Oregon-Strudel” este o 
cabană veche din lemn, ce servea la sfârşitul 
secolului al XIX-lea drept birou de control 
pentru metalele nobile şi monede. Influenţa 
anormală a gravitaţiei s-a dovedit până la urmă 
atât de supărătoare, încât în anul 1890 s-a 
renunţat la cabană. În acei ani se afla la 
picioarele unui deal, totuşi de-a lungul anilor a 
alunecat cu o parte a terenului datorită 
influenţei lui „Strudel”, fără a mai putea fi 
oprită. Se mai află şi astăzi acolo - ţinută în 
picioare de forţe neidentificate. Dacă intri în 


ea, crezi că te afli într-o altă lume, în care legile 
naturii cunoscute de noi nu mai au nicio 
valabilitate. 

Te simţi de parcă ai fi tras înspre pământ, ca 
şi cum forţa de atracţie ar fi de câteva ori mai 
mare. Fără să vrei, adopţi o poziţie a corpului, 
ce formează un unghi clar faţă de verticala 
obişnuită. Dacă vrei să te apleci în direcţia 
opusă, acest lucru va fi făcut aproape imposibil 
de către influenţa puternică a gravitaţiei. 
Fumul de ţigară se întoarce în formă de spirală; 
la fel se întâmplă şi cu foile de hârtie aruncate 
în aer. Aproape că nu mai trebuie menţionat: 
obiectele rotunde se rostogolesc, depinzând de 
punctul de vedere, ori în sus, ori în centrul 
„Strudel”-ului. 

Oamenii de ştiinţă au făcut măsurători, au 
încercat ani de-a rândul să descifreze 
fenomenele neobişnuite, chiar anormale din 
acest loc. Nu s-a reuşit până astăzi. Se pare că 
sunt implicate câmpurile electromagnetice, 
însă nu se pot încă explica diversele influenţe 
asupra materiei. Să fie răspunzătoare pentru 
aceasta combinaţia de forţe încă neidentificată, 
din cauza căreia bastoanele sau cozile de 
mătură se află în echilibru stând într-un unghi 
de zece grade? O bilă de oţel de 15 kg, care a 
fost legată cu o sfoară de tavanul cabanei, 
atârnă oblic şi nu poate fi mişcată din acea 
poziţie decât cu mare greutate. Compasurile şi 


alte instrumente se comportă „nebuneşte”. 

Nici astăzi nu s-a găsit o explicaţie a 
motivului pentru care, în acel loc, legile fizice 
sunt cu totul altfel definite. Nu ne rămân decât 
nişte speculații mai mult sau mai puţin 
extravagante care, momentan, nu fac să 
progreseze cu nimic ştiinţa noastră. 


„Stai complet înclinat!” 


Aceasta se referă la un loc misterios nu prea 
departe de domiciliul meu, unde am putut afla 
pe propriul corp efectul de echilibru, fiind clar 
înclinat faţă de verticală. 

Sunt invitat cu regularitate la un post de 
radio local, aflat la puţini kilometri de locuinţa 
mea. În primăvara anului 1997 - atunci îmi 
prezentam cartea abia apărută, Wenn Gotter 
Gott spielen (Când zeii se joacă de-a 
Dumnezeu)! - Tom, unul dintre moderatorii 
postului, m-a luat de o parte. Deja fusesem la el 
on air, cum spun oamenii de radio. Mi-a 
destăinuit câteva trăiri ciudate, ce i s-au 
întâmplat în acest loc nu prea îndepărtat. Nu 
degeaba cer în presă, cu fiecare ocazie, să ne 
lârgim fundamental vechea noastră imagine 
asupra lumii. 

La locul respectiv este vorba despre vârful 


1 Apărută în lb. română sub titlul „Experimentul Pământ”, Ed. 
Domino, (n. red.) 


unui deal, de pe care te poţi delecta cu 
imaginea îndepărtată a unei văi învecinate cu 
Austria. Cea mai mare parte a dealului este 
acoperită de păduri de foioase. Numai puţini 
oameni ştiu că se întâmplă ceva neobişnuit în 
acel loc, ce măsoară numai câţiva metri în 
diametru. În orice caz, Tom a făcut nişte aluzii, 
cum că acolo legile gravitaţiei nu mai erau 
respectate. Totul era puţin mai deosebit decât 
cum eram noi obişnuiţi. 

Incă o dată, curiozitatea mi-a fost stârnită. 

Agenda mea de lucru supraîncărcată m-a 
făcut ca abia în primele zile ale anului 1998 să 
găsesc timp pentru a căuta apropiatul loc 
misterios împreună cu Christian, un prieten 
foarte interesat de orice fel de fenomene. Tom, 
moderatorul de radio, a descris locul suficient 
şi astfel nu am mai avut nevoie de prea multe 
lucruri. 

Într-adevăr, de la primele imagini se observau 
ciudăţeniile caracteristice ale influențelor 
neobişnuite. Pe o suprafață măsurând câțiva 
metri pătraţi nu creştea niciun fel de vegetaţie. 
Doar acest fapt nu ar fi însemnat mare lucru. 
Insă toţi copacii, fără excepţie, ce creşteau în 
jurul locului se îndoiau în mod frapant. Cel mai 
misterios lucru se întâmpla când păşeai în 
interiorul acestei suprafeţe ovale. Exact ca la 
Oregon-Strudel descris mai înainte, şi în acest 
loc luai fără să vrei o poziţie oblică, în care îţi 


găseai echilibrul numai la un unghi de 20 de 
grade faţă de verticală. Când m-a văzut în acel 
loc, Christian a comentat cu următoarele 
cuvinte: „Stai complet înclinat!” Ceea ce nu l-a 
împiedicat nici pe el să ia aceeaşi poziţie 
imediat ce a păşit în oval. 


Bizara noastră realitate 


În timp ce pe o câmpie apropiată nişte piloţi 
amatori făceau cercuri în aer cu modelele de 
avioane, am fost uimiţi de un alt loc din lumea 
noastră, în care cunoştinţele fundamentale 
învăţate în şcoli şi universităţi sunt complet 
date peste cap. 

Deseori m-am surprins gândindu-mă la ce 
inovaţii s-au făcut în ultimii 50 de ani. Ce vom 
schimba în următorii 50 de ani - sunt sigur, 
deja mult mai devreme! - în ştiinţa despre 
lume, pentru care nu este suficientă nici cea 
mai bogată fantezie? Cunoaştem şi fenomene 
bizare, ce fascinează o parte a omenirii, în timp 
ce altele sunt negate riguros cu zel misionar. 

Istoria ştiinţei cuprinde multe aprecieri 
absolut jenante şi arogant justificate, ce sunt 
opuse lucrurilor, astăzi, de la sine înţelese. 
Oare societatea noastră ştiinţifică mai este 
capabilă să înveţe? 

Atunci ar fi inutilă o clasificare valabilă încă, 
deoarece nu ar mai exista fenomene 


„paranormale”. Încă nu ştim sigur unde le este 
locul într-o viziune asupra lumii, în care ar fi 
luate în consideraţie toate aspectele acelor 
manifestări de neînțeles, pe care noi le numim 
„realitate”... 


Informaţiile şi indiciile de călătorie pentru 
acest capitol le găsiţi în partea finală, „Drumul 
către amplasări”. 


10. Puma Punku 
Mai este folosit vechiul astroport din platoul 
Anzilor? 


Când Gloria s-a uitat pe fereastră, a văzut 
după câmpia întinsă, aflată în teritoriul 
împrejmuit de ruinele Tiahuanaco, un disc uriaş 
luminat strident, ce plutea în permanență. 

Niciodată Gloria al Diaga Cortez nu a crezut 
în poveştile  nebuneşti despre „farfurii 
zburătoare”, considerându-le pe toate poveşti 
pentru copii. Totuşi, acum se confrunta cu o 
teamă reală. De două sau trei ori a îndrăznit să 
se apropie timid de uşă, pentru a fi martoră 
pentru ultima dată la felul cum se îndepărtează 
obiectul de zbor cu o viteză incredibilă către 
orizontul înserării. 

A doua zi, pe câmpia unde a plutit obiectul de 
zbor, pe o suprafaţă în formă de cerc perfect, 
iarba a început să moară încetul cu incetul. 


Trei ani nu a mai crescut nimic acolo, abia 
după aceea vegetaţia a inceput încet să-şi 
revină. Chiar şi câţiva locuitori din sat au 
observat cum obiectul de zbor plutea deasupra 
ruinelor din timpuri preistorice întunecate. 

Oare în zilele noastre s-au întors zeii, care 
acum mii de ani şi-au ridicat aici o bază? 


„Din ceața teologică se ridică 
permanent noi nori - niciodată nu se 
dau răspunsuri plauzibile despre 
Dumnezeu şi zei.” Erich von Däniken 


S-au făcut deja nenumărate speculaţii în 
legătură cu ruinele învăluite în mister de la 
Tiahuanaco şi Puma Punku, aflate la 4000 m 
peste nivelul mării, în podişul Boliviei, nu 
departe de lacul Titicaca. Însă este fascinant ce 
trecut orientat, fără îndoială şi de neînțeles, 
spre tehnică ni se dezvăluie. Pe o suprafaţă de 
450 m x 1000 m se află Acapana şi Kalasasaya, 
principalele construcţii din Tiahuanaco. De la 
cea din urmă nu au mai rămas decât nişte 
blocuri uriaşe paralelipipedice din rocă dură. 
Ambele locuri luate împreună sunt, de fapt, 
multe părţi de ziduri şi elemente de 
construcţie, ale căror fragmente, chiar şi 
astăzi, în stare de ruină totală, măsoară până la 
zece metri lungime şi cântăresc între 30 şi 50 
de tone. Unele dintre ele trebuie să aibă chiar 
100 de tone sau mai mult. 

Incă nu s-a spus ultimul cuvânt despre aceste 
amenajări şi constructorii lor. Căci există 
noutăţi senzaţionale, precum faptul că, la 
începutul anului 1996 am constatat un recent 
amplasament la ruinele misterioase... 

Impreună cu Johannes Fiebag, am condus un 
grup de cititori în podişul bolivian, la trei ore 
de mers cu maşina de capitala La Paz. Pentru 
Johannes şi mine nu era prima vizită în această 
sinistră aşezare, ale cărei origini se pierd în 
negura timpului. Aproximându-i vechimea la 


peste 15.000 de ani, arheologii de astăzi 
atribuie construcţia de la Tiahuanaco şi Puma 
Punku indienilor Aymara, care au terminat 
această lucrare acum 2000 de ani, utilizând 
numai unelte din piatră.’ însă această 
presupunere trece la câțiva ani-lumină de 
realitate, aşa după cum voi arăta în cele ce 
urmează. 

Primul dintre istoricii care s-au ocupat de 
Tiahuanaco şi Puma Punku este spaniolul 
Garcilaso de la Vega, căruia îi datorăm planul 
exact al cuceririi imperiului incaş. Vega a 
constatat că „niciun om nu a văzut Tiahuanaco 
altfel decât în ruine căci a fost construit de zei 
într-o singură noapte.” Se referă la tradițiile 
Aymara, care afirmă că aceasta este aşezarea 
primilor oameni şi că a fost făcută de zeul 
creaţiei, Viracocha, chiar înainte de naşterea 
Soarelui şi a stelelor. 


Păcate de moarte 


Incontestabil, asupra acestor ruine, ce 
trebuie să aibă o vârstă inimaginabilă, planează 
ceața trecutului şi enigmele lui de nepâtruns. 
Din păcate până astăzi s-a făcut puţin, mult 
prea puţin, pentru a se încerca măcar o firavă 
explicaţie. 

În ultimul secol, armata boliviană a folosit 
relicvele ciclopice pentru exerciţii de tragere. 


Tehnologia militară de atunci, aflată încă la 
început, este răspunzătoare că aceste barbarii, 
slavă Domnului, nu au provocat prea multe 
pagube vizibile. Doar din loc în loc se observă 
urme mici de glonţ pe blocurile din jur, parte 
din ele fiind din rocă dură ca oţelul. 

Foarte mult a contat că în relativ aceeaşi 
perioadă au început să se descopere ruinele 
unui depozit de materie primă pentru o 
construcţie modernă. Chiar şi arheologii zilelor 
noastre încep în parte să nu mai comită 
păcatele reparatorii. Spre exemplu: când au 
umplut absolut voluntar cu blocuri pestriţe de 
piatră intervalele existente între  uriaşii 
monoliţi, pentru a reconstrui în acest mod un 
zid, care nu a existat niciodată sub această 
formă. În bestseller-ul lui Erich von Däniken 
Zurück zu den Sternen? putem admira acei 
monoliţi liberi, înalţi de până la zece metri, cu 
jgheaburile făcute parcă cu o maşină şi 
orificiile cu diametru de patru până la cinci 
milimetri. Datorită „performanţelor de maeştri” 
ale arheologilor - şi aici ar trebui să folosesc 
mai bine termenul de „păcat de moarte” 
aceste imagini aparţin din păcate pentru 
totdeauna trecutului. 

Sau domnii din breasla celor care adună 
cioburi încercau să ascundă odată pentru 
totdeauna de privirile curioase că această 


2 „Înapoi la stele”, apărută la Editura Lucman, colecţia OZN. 


prelucrare este imposibil să fie opera unui 
popor indian, ce lucra cu unelte primitive? 

Multe s-au scris până acum despre „Poarta 
Soarelui” de la Tiahuanaco. Robert Charroux, 
scriitor francez decedat, credea că se poate citi 
o istorie fantastică în cele 48 de figuri de pe 
partea din faţă a porţii. Este vorba despre zeiţa 
Orejona, venită pe Pământ de pe Venus, care a 
acţionat drept  străbună a umanităţii 
împerechindu-se cu un tapir. 

Am avut obiecțiile mele în ceea ce priveşte 
această istorioară drăguță - mai ales de când 
ştim că putem exclude existenţa pe planetele 
învecinate a unor forme de viaţă umanoide. 
Totuşi realitatea desfăşurată acolo, pe platoul 
Anzilor, şi care mai este încă în desfăşurare, 
este şi mai fantastică! 

Eu nu voi înţelege niciodată de ce acea 
„Poartă a Soarelui” este reprodusă numai pe 
partea din faţă. Partea din spate a 
monumentului din piatră de andezit, măsurând 
3m x 4m, este mult mai interesantă. 
Crestăturile şi adânciturile, făcute incredibil de 
precis, vorbesc o limbă a lor, proprie. Trebuie 
să fi fost lucrată cu o tehnologie cel puţin egală 
cu a noastră. Canturile sunt atât de exacte şi 
precise, de parcă ar fi fost tăiate cu o freză din 
oţel sau chiar cu laserul, iar colţurile se 
potrivesc exact, la fracțiune de grad. Cum au 
putut indienii Aymara, conform variantei 


oficiale a celor care au reconstruit amenajarea, 
să facă lucrări tridimensionale în piatră dură, 
doar cu unelte primitive din piatră, lucrări 
pentru care noi folosim astăzi computerul, 
laserul şi alte aparate de precizie? Inteligenţii 
domni arheologi nu recunosc nici măcar o dată 
că presupuşii constructori aveau unelte din 
metal! 

Dar poate că amenajarea aceasta, care neagă 
viziunea noastră asupra lumii, a fost ridicată de 
cu totul altcineva. Oare la sfârşit s-a ridicat un 
gard din sârmă ghimpată în jurul „Porții 
Soarelui”, pentru că nu avea nimic, dar absolut 
nimic, în comun cu viziunea asupra lumii, 
pentru care arheologii noştri pledează încă atât 
de vehement? 


O bază a extratereştrilor 


Dacă stăm deja uimiţi în faţa ruinelor 
„Metropolei Anzilor” de la Tiahuanaco, atunci 
vom rămâne muţi de uimire la amenajarea de la 
Puma Punku, „Poarta Leilor”, aflată la exact un 
kilometru. Stăm aici - nu pot descrie altfel - în 
faţa rămăşiţelor ţâşnind în aer ale unei baze, „o 
centrală energetică” a unei  inteligenţe 
superioare nouă. De-a lungul şi de-a latul sunt 
nenumărate elemente de construcţie, parte din 
ele gigantice, care produc impresia că sunt din 
beton. Totuşi nu sunt din beton, ci din roci 


vulcanice mult mai dure, andezit şi diorit, care 
au o duritate apropiată de a granitului. Acestea 
sunt prelucrate,  şlefuite şi polizate. De 
exemplu, pe un monolit lung de cinci metri este 
un fel de jgheab lat de exact şase milimetri şi 
adânc de doisprezece milimetri. Este imposibil 
ca o astfel de precizie să reuşească oamenilor 
epocii de piatră, fără unelte din metal şi desene 
precise de construcţie. 

La fel de imposibilă este şi transportarea 
blocurilor de până la 43 de metri lungime, 
şapte metri lăţime şi cu greutatea de până la 
1000 de tone, fără să te gândeşti că aici s-a 
acţionat cu cele mai moderne tehnici. In sfârşit, 
arheologii trebuie să fie conştienţi că toate 
încercările de a mişca uriaşii din piatră cu 
sforile moderne au eşuat. Cine a ridicat o astfel 
de amplasare gigantică, aici, în acest colţ de 
lume, la 4000 m peste nivelul mării, unde aerul 
este atât de rarefiat încât îţi accelerează bătăile 
inimii şi îţi ia respiraţia? Şi ce motiv a stat în 
spatele tuturor acestor lucruri? 

Cine a urmărit serialul de televiziune a lui 
Erich von Dâniken Auf den Spuren der All- 
Mächtigen („Pe urmele celor atotputernici”), îşi 
aminteşte probabil de o animaţie pe computer 
ce viza o serie de părţi de construcţii găsite la 
Puma Punku. Elementele de construcție 
acţionează fără excepţie precum nişte norme - 
şi într-adevăr s-a dovedit ceva deosebit de 


uimitor. Toate aceste elemente sunt combinate 
ca la sistemul de construire al unei ecluze, 
unde este obligatoriu să se închidă nu numai ca 
să nu poată intra apa, dar nici măcar aerul! lar 
eu pun încă o dată aceeaşi întrebare: cine 
poate fi avut în vedere drept constructor al 
acestei fenomenale amplasări? 

Astronauţi misterioşi au creat o bază în 
podişul Boliviei. S-au folosit de tehnologii 
deosebite, precum laserul, freze de mare 
precizie şi aparate electronice. Cu acestea au 
realizat o serie de construcţii funcţionale. 
Despre ce au făcut acei străini acolo, pe 
Altiplano, înainte să-şi ridice operele de 
măiestrie tehnică şi să zboare spre casă, pe alte 
stele, nu putem în acest moment decât să 
facem speculaţii... 


Efecte incredibile 


Nu este speculație ceea ce putem constata la 
toate prelucrările în piatră de la Tiahuanaco şi 
Puma Punku: după cum se pare, în 
amplasamentele de înaltă tehnologie s-a lucrat 
cu energie de înaltă frecvenţă. 

Cercetătorul berlinez de paleoastronomie, 
Wolfgang Siebenhaar, care ne-a însoţit la locul 
de la capătul lumii, a luat „pur întâmplător” şi o 
busolă. Am aşezat-o pe câteva din marile 
blocuri de piatră de la Tiahuanaco. Brusc, acele 


au început să se mişte, în unele locuri chiar cu 
o forţă dramatică. Aceasta era ceva nou! Astfel 
am început o serie de încercări cu instrumentul 
şi am măsurat sistematic o mare parte a 
blocurilor prelucrate. După aceea nu mai 
încăpea nicio discuţie: la toţi aceşti monoliţi de 
vârstă incertă se constata un efect puternic de 
declinare, mai ales la elementele de construcţie 
menţionate anterior din Puma Punku, făcute 
cunoscute prin animația pe computer din 
serialul pentru televiziune a lui Erich von 
Dâniken. Oare toate au fost expuse unei energii 
de înaltă frecvenţă în timpuri imemoriale? 

Părea incredibil efectul acela asupra busolei, 
pe care-l puteam tot timpul demonstra pe 
monoliţii aflaţi lângă bucăţile supra- 
dimensionate de piatră de la Puma Punku - şi 
aceasta în faţa a numeroşi martori oculari. Aici 
se manifestă efectul unei înalte tehnologii ce 
acţiona aici odinioară. În acest element de 
construcţie (Fig. 7) se numără de la stânga la 
dreapta cinci planşee mici, care sunt executate 
milimetric - cum s-ar putea altfel. Au muchii 
atât de exacte. Încât te poţi tăia la deget pe ele. 

Am băgat busola în prima nişă de la stânga şi 
am remarcat o deviaţie de trei-cinci grade. 
După aceea am băgat compasul în cea de-a 
doua adâncitură, unde am constatat o declinare 
de zece grade. 

Ciudate lucruri, m-am gândit în timp ce am 


introdus busola în următoarea nişă, cea de-a 
treia din stânga. Acum arăta o deviaţie de 20 
de grade, iar în curând nu mi-am mai putut 
reveni din uimire. Ce se întâmpla? Nu mică mi- 
a fost mirarea când deviația busolei a fost în 
următoarea nişă de 40 de grade şi - pentru a fi 
confuzia deplină - la ultima adâncitură pe 
dreapta indica exact 80 de grade! 


YU U Y OU 

Fig. 7. Un fenomen ce poate fi repetat de fiecare dată în fata 
martorilor: la acest element de construcție se dublează deviația 
busoiei de la o adâncitură la cealaltă. Fireşte, magnetismul este 
clar exclus! 


Într-un mod mai explicit, aceasta înseamnă: 
de la planşeu la planşeu, deviația compasului 
se dubla. Iar aceasta este, nu sunt în stare să 
mă exprim altfel, curată nebunie! Avem aici de- 
a face cu un fenomen fantastic, reprezentat 
printr-un fenomen repetabil - pentru sceptici. 

In acest moment nu pot decât să fac 
presupuneri în legătură cu ce s-ar putea afla în 


respectivul element de construcţie din timpuri 
necunoscute. O variantă nu chiar lipsită de 
logică ar fi o aparatură, care s-ar asemăna cu 
un transformator, în cel mai larg sens al 
cuvântului. Un transformator - cine nu-l 
cunoaşte de la trenul electric - are sarcina de a 
schimba tensiunea curentului electric. Pe de o 
parte energia este mărită, pe de alta este 
scăzută. Aici trebuie să fie vorba de un 
transformator în 5 trepte, activ în acest 
element de construcţie. Are un efect ce poate fi 
măsurat chiar şi în zilele noastre. Oare 
extratereştrii aveau nevoie la baza Puma Punku 
de o mare cantitate de energie pentru scopurile 
lor? 

Încă din 1969, pe baza ciudatelor semi- 
conducte, caracterizate de arheologi drept 
„conducte de apă”, Erich von Däniken a 
presupus că este vorba mai degrabă despre 
protejarea cablurilor de energie. Tot Erich von 
Däniken a arătat că nu există decât partea 
superioară a acestor învelişuri nefaste. Dacă ar 
fi fost într-adevăr conducte de apă, s-ar fi putut 
renunţa, în cel mai rău caz, la partea de sus, în 
niciun caz la cea de jos. Cea mai mare 
probabilitate este ca autorul elveţian de 
bestseller să aibă dreptate, iar descoperirile 
mele ar închide cercul. 


Aparatul de fotografiat a funcţionat greşit 


Dacă răspunzătoare pentru următoarele 
întâmplări misterioase sunt efectele activităţii 
de atunci sau vreo apariţie OZN din timpurile 
antice, nu sunt în stare să afirm cu certitudine, 
chiar dacă înclin către cea de a doua afirmaţie. 
In secţiunea cu ilustraţii a cărţii am redat o 
fotografie, ce m-a uimit peste măsură - şi 
acasă, în Germania - când am luat materialul 
foto de la studio. 

Am făcut poza cu câmpia aflată în regiunea 
ruinelor de la Tiahuanaco, între restaurantul 
„La Cabana” şi micul muzeu. Am folosit un 
aparat de buzunar simplu şi uşor, care era în 
posesia mea de 20 de ani şi pe care îl aveam 
mereu împachetat alături de celelalte 
echipamente, pentru orice eventualitate. 

Fotografia prezintă unul din aceste blocuri de 
andezit prelucrate, care este imposibil să fi fost 
realizat de indienii Aymara cu unelte din piatră, 
aşa cum mereu încearcă arheologii să ne facă 
să credem. Blocul se află acolo unde, la câţiva 
ani după o apariţie OZN, nu a mai crescut deloc 
iarba pe o arie rotundă. Transversal pe poză 
trece o linie orizontală, sub care culorile sunt 
clar mai şterse decât în partea de sus. Ce fel de 
energie, ce radiaţie a acţionat asupra emulsiei 
filmului folosit, a cărei dată de expirare era 
foarte îndepărtată? 


Pe întreaga rolă de film, aceasta era singura 
anomalie de acest fel. In afară de aceasta, 
aparatul de fotografiat folosit nu a avut 
niciodată înainte, şi nici după aceea, niciun fel 
de asemenea tulburări. Funcţionează şi acum 
fără cusur, ceea ce face misterul şi mai de 
nepătruns. 

După ce ghidul nostru vorbitor de limba 
germană, Senor Reinaldo, s-a arătat o perioadă 
interesat de ce făceam eu cu busola, am făcut 
în treacăt următoarea afirmaţie: „Anomaliile 
magnetice au fost adesea măsurate în locuri 
care au fost locul de desfăşurare al apariţiilor 
OZN sau chiar un loc de aterizare pentru astfel 
de obiecte. 


Vă mai întoarceţi? 


Cu această observaţie am declanşat o 
neaşteptată avalanşă. Aşa cum am aflat atunci, 
Señor Reinaldo nu era absolut deloc interesat 
de tematica „noastră”. El ştia despre noi că 
povestim întâmplări nereale, ce s-ar fi petrecut 
în primele perioade ale ruinelor de pe platoul 
Anzilor bolivieni. Mai mult: a aranjat acolo un 
interviu captivant cu o martoră - ce trăia acolo 
- a unei extraordinare întâlniri de gradul trei. 

Gloria al Diaga Cortez este proprietara 
micului restaurant „La Cabana”, rar vizitat 
acum de turişti, aflat la o aruncătură de băț de 


ruinele împrejmuite de la Tiahuanaco. Într-o 
seară - era aprilie sau mai 1989 - femeia se 
întorcea la restaurantul ei, venind din satul de 
la 800 m depărtare. De când a plecat, a frapat- 
o faptul că mereu dădea peste căderi de curent 
electric. Însă nu a stat prea mult pe gânduri, 
deoarece în ţinuturile Americii de Sud 
asemenea întâmplări sunt la ordinea zilei. După 
câteva minute a ajuns la „Cabana”. 

Când intra în casă, i-a sărit în ochi 
comportamentul celor doi câini, care se 
ghemuiseră la pământ de frică şi scheunau 
încet. Ceva nu era în regulă. Brusc a văzut 
lumina strălucitoare, ce se vedea puternic şi în 
casă - mult prea puternic ca să provină de la 
vreo maşină ce trecea întâmplător. Şi când s-a 
uitat pe fereastră, a văzut peste câmpia întinsă, 
aflată în zona împrejmuită de amplasarea de la 
Tiahuanaco, un disc uriaş, strălucitor, plutind 
tot timpul. 

Niciodată Gloria al Diaga Cortez nu a crezut 
în poveştile  nebuneşti despre „farfurii 
zburătoare”, considerându-le pe toate poveşti 
pentru copii. Totuşi, acum se confrunta cu o 
teamă reală. De două sau trei ori a îndrăznit să 
se apropie timid de uşă, pentru a fi martoră 
pentru ultima dată la felul cum se îndepărtează 
obiectul de zbor cu o viteză incredibilă către 
orizontul înserării. 

Chiar din ziua următoare, pe câmpia peste 


care a plutit OZN-ul, a început să moară iarba 
încet, pe o arie rotundă. Trei ani nu a crescut 
nimic acolo, iar după aceea vegetaţia şi-a 
revenit treptat. Acesta era şi locul în care s-au 
manifestat efectele ciudate asupra fotografiilor. 

În acea noapte, Gloria nu a fost singurul 
martor ocular al acelei întâmplări. Câţiva 
locuitori din sat, printre care şi un paznic de 
noapte, au observat OZN-ul deasupra ruinelor. 
Altă dată, nu se mai ştie exact ziua, în 1992 sau 
1993, martori oculari au văzut, pe la ora două 
dimineaţa, o lumină strălucitoare deasupra 
„Porții Lunii”. Şi aceasta provenea de la un disc 
ce plutea la numai câţiva metri de sol. Aproape 
morţi de frică, locuitorii satului au putut 
recunoaşte pe pământ câteva siluete mari, albe. 

După cum se pare, s-au întors vechii „zei”, 
care au înălţat baza de la Tiahuanaco-Puma 
Punku acum foarte multe mii de ani. Se pune 
incitanta întrebare: când ni se vor arăta iarăşi? 


Informaţiile şi indiciile de călătorie pentru 
acest capitol le găsiţi în partea finală, „Drumul 
către amplasări”. 


11. „Vârful zeilor cruzi” 
Enigma din podişul Columbiei 


Fram fascinat de peisajul încântător de acolo 
sus. Nu departe de „Dealul cu imagini de idoli” 


s-a format o prăpastie fără fund. Tocmai mă 
aplecam puţin peste această prăpastie, când 
ghidul nostru ne-a informat că doar cu patru 
săptămâni mai inainte, trei americani işi 
găsiseră moartea prăbuşindu-se acolo. Cu toată 
priveliştea „atractivă“, m-am retras instinctiv 
din zona de pericol. 

În afară de această, aici îşi duceau existența 
rebelii înarmați. Ghidul a făcut o glumă perfidă 
explicându-ne diferența dintre armatele de 
gherilă şi soldaţii guvernamentali. Este chiar 
foarte uşor: uniformele sunt la fel, însă armata 
guvernului poartă bocanci, în timp ce partizanii 
eliberării umblă cu picioarele goale prin 
podişul columbian. De-ar fi totul atât de simplu! 
Însă relicvele de la San Agustin ridică şi mai 
multe semne de întrebare. 


„Cea mai periculoasă concepţie 
despre lume este cea a oamenilor 

care nu au privit niciodată lumea.” 
Alexander von Humboldt (1769-1859). 


Când se menţionează numele statului sud- 
american Columbia, garantat cel puţin 99 din 
100 de persoane se gândesc la cafeaua de 
dimineaţă. Ceea ce într-o anumită măsură nu 
este de neînțeles căci boabele atât de îndrăgite 
în întreaga lume reprezintă principalul articol 
de export al statului mărginit de oceanul Pacific 
- în afară de droguri, marijuana şi cocaină, 
cultivate în regiunile joase şi păzite cu ochi de 
vultur de miliția aflată în serviciul capilor 
drogurilor. Nu a trecut mult timp de când 
Medellin, capitala marelui cartel al drogurilor, 
se afla pe buzele tuturor. Între timp presa s-a 
mai liniştit în legătură cu Columbia, însă 
cultivarea plantelor de cânepă şi coca în niciun 
caz nu s-a redus. 

Dar eu nu m-am dus în Columbia pentru a mă 
lăsa pradă îndoielnicului viciu al fumatului de 
marijuana sau al inhalării de cocaină. În locul 
acestora, San Agustin, un loc din provincia 
Huila, a fost țelul meu, care ocupa deja de mult 
timp unul dintre primele locuri de pe agenda 
mea. 


Alături de marile minuni ale lumii 
În comparaţie cu atât de cunoscutele aşezări 


din America Centrală şi de Sud precum 
Palenque, Nazca sau Tiahuanaco, San Agustin 


aparţine clar de atracțiile mai necunoscute, 
alături de marile minuni ale lumii. De fapt este 
nedrept: acolo, în pădurile seculare de pe 
înălțimile Anzilor columbieni, am văzut un 
număr foarte mare de comori uimitoare dintr- 
un trecut necunoscut. Statui enigmatice, care 
ne privesc întrebătoare, de parcă ar aştepta de 
la noi nişte explicaţii despre originile lor. 

Abia au trecut câţiva ani de când a fost 
descoperit San Agustin. Incă de la mijlocul 
secolului al XVIII-lea călugărul spaniol Juan de 
Sant descria în opera sa Maravillas de la 
Naturaleza (Minunile naturii) figurile şi idolii 
din piatră învăluiţi în mister, care erau adoraţi 
de indienii din San Agustin. În anul 1857, 
generalul italian Codazzi, care conducea 
Comisia Geografică a statului format în 1830, 
Columbia, a plecat la San Agustin. A schițat 
atunci 34 de statui înalte şi patru mai vechi. Ca 
soldat, ce şi-a luat meseria de la începutul 
începutului, a întocmit un plan militar exact şi a 
însemnat fiecare statuie la locul ei. 

35 de ani mai târziu, cercetătorul şi 
arheologul Alphons Stubel (1835-1904) a scris 
o lucrare despre gânditorii din piatră, lucrare 
pe care a însoţit-o cu argumente de specialitate 
în cartea sa Vulkanberge von Kolumbien 
(„Munţii vulcanici ai Columbiei”). Aceasta l-a 
pus pe urma secretelor din podişul de la San 
Agustin, pe savantul de la Heidelberg. Karl 


Theodor Stopel. Acesta a constatat că figurile 
sunt realizate din minerale de granit şi gresie 
cu incluziuni feroase, dar şi din diverse roci 
vulcanice, şi, după muncă epuizantă, a făcut 
mulajele din ghips ale majorităţii statuilor. Însă 
Stopel a mai descoperit ceva: un întins labirint 
de culoare subterane, prin care amplasările 
păreau să comunice. În zilele noastre nu s-a 
aflat absolut nimic despre această parte 
subterană de la San Augustin, despre care 
profesorul Stopel constata în anul 1911: 

„Acelaşi templu este pardosit cu dale tari de 
piatră pe ambele părţi şi, la fel ca şi 
precedentul, este acoperit cu o placă mare tot 
din piatră. Am ajuns în interior târându-mă pe 
sub rădăcinile de copac şi am fost surprins să 
găsesc acolo un culoar îndreptat spre sud-vest, 
probabil câtre celălalt templu, a cărui 
amplasare nu este încă sigură. Aş fi explorat cu 
plăcere acest culoar, însă nu am mai avut timp. 
Am avansat circa 30 m, dar însoţitorul meu nu 
s-a mai putut mişca pentru a mă urma. Am 
putea ca, în afară de regiunea pădurilor de 
nepătruns, să cercetăm şi gangurile aflate în 
pământ, uneori la mai mulţi metri adâncime, ce 
ar putea face o legătură subterană între 
temple.” 

Numai un an mai târziu, în 1912, directorul 
de atunci al Muzeului de Artă Populară din 
Berlin, profesorul etnolog Konrad Theodor 


Preuss, s-a dus la lucrările de dezgropare de la 
San Agustin. Ca un exemplu al conştiinciozităţii 
germane, el a măsurat şi a notat cu 
meticulozitate tot ce i-a intrat în raza vizuală şi 
astfel s-a realizat prima inventariere ştiinţifică 
a misterioasei amplasări. A deschis mai multe 
morminte, a scotocit sarcofage uriaşe din 
piatră şi a fost foarte uimit că toate erau goale: 

„Punctele cardinale către care indicau nişele 
existente sunt prea variate ca să se poată trage 
vreo concluzie despre semnificaţia figurilor; la 
fel şi mormintele au orientări diferite în timp ce 
poziţia capului celui decedat nu poate fi 
stabilită din simplul motiv că nu există nicio 
urmă de la schelete...” 

Până în ziua de astăzi se fac speculaţii relativ 
la misterul din jurul mormintelor goale sau al 
resturilor pământeşti dispărute. 


Plouă în avion! 


Adus în atenţie prin una din cărţile lui Erich 
von Dâniken, San Agustin ocupa de mult timp o 
poziţie superioară pe lista locurilor misterioase 
din această lume, pe care doream să le vizitez 
In sfârşit, în februarie 1996, s-a făcut o 
excursie cu cititori, condus de mine şi de 
Johannes Fiebag, care a început din metropola 
columbiană Bogota. Cu un aparat al companiei 
aeriene particulare „Neiva Air”, am pornit la 21 


februarie înspre Bogota, aflată la capătul unui 
zbor ceva mai lung de o oră, în provincia aflată 
la exact 300 km depărtare. Ultima banchetă, 
din cele 40 ale avionului, îmi trezea 
reminiscenţe ale drumului zilnic cu autobuzul 
şcolii din anii tinereţii, de aceea m-am aşezat 
comod în spate. Abia atinsese avionul 
altitudinea normală, când m-am confruntat cu 
un fenomen absolut neobişnuit, pe care nu l-am 
mai trăit înainte şi nici după aceea, niciodată: 
ploua şi în avion! 

Probabil apa de la condens s-a strâns în 
căptuşeala acoperişului, care s-a împrăştiat 
vesel chiar atunci, conform motto-ului „Tot ce-i 
bun vine de sus”. Ceea ce a dat o notă şi mai 
caraghioasă întregii situaţii, a fost faptul că în 
spaţiul lat de numai o palmă de sub ultimul loc 
am găsit o umbrelă veche. Am deschis-o, spre 
amuzamentul celorlalţi tovarăşi de drum: eram 
astfel protejat, şi această călătorie avea să se 
termine cu bine, şi mai ales rămânând uscat. 

După mult aşteptata aterizare la Neiva, am 
mai mers pe şosea încă patru ore până la San 
Agustin, o bună parte fiind de-a lungul râului 
Rio Magdalena, care izvorăşte din podişul 
Anzilor, nu departe de orăşelul care 
adăposteşte astăzi circa 3000 de locuitori. 


Pe „Vârful zeilor cruzi” 


De la hotelul „Yalconia”, bun pentru această 
parte a lumii şi unde ne stabiliserăm cartierul 
general, am pornit de mai multe ori spre locul 
descoperirilor ce au făcut San Agustin cunoscut 
în cercul arheologilor. În mare, obiectivele 
turistice de acolo se împart în patru sectoare 
separate: parcul arheologic cu aşa-numita 
„Pădure de statui”, „Izvorul spălării 
picioarelor” cu învecinatul „Deal al spălării 
picioarelor”, precum şi „Dealul cu imagini de 
idoli”, o movilă artificială în formă de potcoavă. 
Mai sus de Rio Magdalena se află La Chaquira 
şi El Tablon, două puncte marcante, cu statui şi 
imagini crestate în stâncă. 

Eram fascinat de peisajul încântător de acolo 
sus. Nu departe de „Dealul cu imagini de idoli” 
s-a format o prăpastie fără fund. Tocmai mă 
aplecam puțin peste marginea acestei 
prăpăstii, în care cade o cascadă de circa 150 
m, când ghidul nostru ne-a informat că în acel 
loc, cu patru săptămâni mai înainte, trei turişti 
americani îşi găsiseră moartea acolo. În ciuda 
priveliştii „atractive”, m-am retras instinctiv din 
zona de pericol. Ghidul a făcut o glumă perfidă 
explicându-ne diferența dintre armatele de 
gherilă şi soldaţii guvernului. Era chiar foarte 
simplu: uniformele sunt la fel, însă soldaţii 
armatei guvernului poartă bocanci, în timp ce 
partizanii eliberării merg cu picioarele goale 
prin podişul columbian. De-ar fi totul atât de 


simplu! Însă relicvele de la San Agustin ridică 
mult mai multe semne de întrebare. 

Parcul arheologic cu „Pădurea de statui”, este 
o paradă unică de idoli, un „Vârf al zeilor 
cruzi”. În mijlocul pădurii tropicale, precum şi 
pe câmpiile din jur, s-au numărat până acum 
peste 300 de statui. Câteva dintre statui stau 
separat, ca de exemplu o figură cu ochi 
bulbucaţi pe un soclu din piatră din umedele 
păduri seculare, figură ce duce la gură un 
obiect nedefinit, ca şi cum ar cânta la flaut. La 
o altă statuie, de patru metri înălţime şi oficial 
intitulată „Episcopul”, nu se pot face tot atât de 
multe speculaţii. Are în braţe un bebeluş, al 
cărui cap atârnă. Judecând după chipul 
inspirând poftă al figurii uriaşe, „Episcopul” 
pare că în următoarea clipă va zdrobi bietul 
copilaş între colții lui de Dracula şi-l va devora 
cu plăcere. 

Oare aici şi-au dus existenţa nişte canibali? 


„Dublul Eu” 


Pe de altă parte, celelalte statui nu sunt 
singure: stau ori în grupuri mici, ori poartă 
plăci uriaşe din piatră deasupra, exact ca la 
dolmenele din vechea cultură megalitică a 
Europei. Am fotografiat două figuri, care 
împreună cu alte două suporturi susțineau un 
acoperiş, ce trebuia să cântărească mai multe 


tone. Ambii „paznici” aveau topoare, sau ceva 
asemănător, în mâini şi au căşti pe cap. Peste 
ei este modelat un alt chip din piatră şi la 
mijloc stă, ca şi cum ar fi păzit într-un adăpost, 
un personaj grosolan, care ţine în mâini o 
bandă pe care atârnă un craniu. 

La aceste numeroase statui iese în evidenţă în 
special faptul că sunt puse aproape „pe două 
nivele”, deci „figura principală” poartă în spate 
o a doua. Aceasta l-a condus, în anul 1912, pe 
deja menţionatul folclorist berlinez Konrad 
Theodor Preuss la concluzia că statuile ar 
simboliza un fel de „Al doilea Eu”. Şi pe „Dealul 
spălării picioarelor”, Alto de Lavapatas, se află 
unul din aceste personaje, denumit aici „El 
doble Yo”: un personaj sigur masculin, cu braţe 
puternice şi mâinile strânse la piept. Din figura 
lor, care nu inspiră nimic bun, ies patru dinţi ca 
de vampir, iar capul lor pare a fi protejat de o 
cască (!) îngustă. In afară de aceasta, 
misterioasa figură poartă pe spate o a doua 
figură, un „al doilea Eu”. 

Totuşi, tot, ceea ce credem că ştim despre 
relicvele de la San Agustin se pierde în ipoteze 
şi speculaţii. Nimeni nu a fost acolo. Arheologii 
includ descoperirile culturii precolumbiene 
Chicha la o grupă de popoare aproape unice 
din punct de vedere cultural, ce făceau 
agricultură, comerţ şi prelucrare de materiale 
în uniuni de state libere, sub un conducător. 


Însă pe cine reprezintă ciudatele statui, nu pot 
nici măcar arheologii să ne răspundă. 

Ei le-au dat nume ce sună frumos, precum 
„Zeul Soarelui”, „zeiţa Lunii” sau „Episcopul” şi 
„Dublul Eu”, însă ele sunt doar nişte nume 
arbitrare, rezultate din creaţia noastră, din 
înţelegerea noastră. 


Jocuri cu apa - Culturi despre apă 


La fel de arbitrară este şi denumirea „Izvorul 
spălării picioarelor”. La poalele „Dealului 
spălării picioarelor”, la care se ajunge pe o 
scară infinită, curge prin vegetaţia luxuriantă 
râuleţul Quebrada de Lavapatas. Curge peste 
nişte stânci măsurând circa 300 m?, care în 
timpurile preistorice trebuie să fi fost o reţea 
foarte complicată de canale, jgheaburi şi 
adâncituri. Pe o schelă formată din trepte şi 
plăci, turiştii uimiţi sunt conduşi către mica 
operă de artă. 

În total sunt trei bazine pătrate şi 
nenumărate canale de genul unui labirint, prin 
care curge apa. Este într-adevăr fascinant să 
urmăreşti cursul apei: apa picură dintr-un 
jgheab pe următorul şi continuă cursul, până 
când întâlneşte un indicator de nivel. Iar ca 
ornamentaţie a uimitoarelor jocuri de apă 
preistorice se reliefează, pe stânci şi pe 
marginile bazinelor, forme abstracte de reptile 


şi animale de genul maimutelor. 

Punctele de vedere ale arheologilor în 
legătură cu semnificaţia „Izvorului spălării 
picioarelor” sunt contradictorii. În timp ce unii 
cred că este vorba de un cult al apei şi al 
fertilităţii, alţii văd o amenajare sfinţită pentru 
ceremonialurile religioase, precum o îmbăiere 
rituală. 

Despre ce este vorba la aceste misterioase 
rămăşiţe din podişul Columbiei, nu am fost nici 
eu în stare să răspund atunci când, câteva zile 
mai târziu, am luat avionul de la Neiva înapoi la 
Bogota. Cel puţin, de data aceasta nu a mai 
curs apă din tavan. 

Insă râul Quebrada de Lavapatas va susura 
încă o mică veşnicie prin canalele, bazinele şi 
rondurile încrustate în stâncă, până când vom fi 
în stare să limpezim enigmele şi tainele 
existente nu numai în podişul Anzilor 
columbieni. 


Informaţiile şi indiciile de călătorie pentru 
acest capitol le găsiţi în partea finală, „Drumul 
către amplasări”. 


12. „Construiţi o copie a sistemului vostru 
solar!” 
Teotihuacan - un planetariu gigantic în piatră 


Tensiunea creştea: Erich von Däniken l-a 


rugat pe unul dintre numeroşii spectatori să 
deschidă cutia grea din fier, în care se afla un 
mister şi mai adânc al oraşului mexican de 
piramide. hespectivul manevra nenumăratele 
Chei cu greutate, totuşi era fermecat: niciuna 
dintre ele nu părea să se potrivească. Brusc şi 
fără să pună prea multe întrebări, prietenul 
nostru hRaimer a luat legătura de chei de la 
spectator, le-a verificat şi comparat, pentru ca 
în final să deschidă broasca cu mâini dibace. 
Când a fost dată la o parte placa grea de oțel, a 
trebuit să ne ferim privirea, atât de puternic 
străluceau straturile de mică în lumina 
Soarelui. 

Cine, ne întrebăm noi, a încorporat acolo, în 
timpuri necunoscute, aceste straturi de 
material izolator împotriva căldurii şi 
electricităţii atmosferice, ce astăzi este folosit 
în înalta tehnologie? Să fi fost din nou - şi cine 
altcineva ar putea să fie - vechii „zei” din 
COSMOS? 


„Când veţi cobori din nou aici, 
voi treisprezece zei şi nouă zei, 
veţi reordona ceea ce aţi creat 
odinioară.” 

Din Chilam Balam 

(„Cartea preotului jaguarului”). 


August 1993. Am zburat în metropola 
jocurilor de noroc, Las Vegas, prin arşiţa 
deşertului Nevada, iar acolo am luat parte la 
congresul mondial al „Ancient Astronaut 
Society” (AAS). Am sărbătorit a douăzecea 
aniversare a acestei organizaţii, ai cărei 
membri se ocupă cu adunarea şi publicarea de 
indicii cu privire la faptul că strămoşii noştri 
primeau vizite de la forme extraterestre 
inteligente, din cele mai vechi timpuri. AAS a 
fost fondată în 1973 de către avocatul din 
Chicago, dr. Gene Philips, după ce filmul lui 
Erich von Dâniken „Chariots of the Gods?” 
(titlul englez dat celebrelor „Amintiri despre 
viitor”) i-a trezit interesul pe această incitantă 
temă. Slavă Domnului, manifestarea de cinci 
zile s-a ţinut în camerele climatizate de la 
„Imperial Palace Hotels”. Era un lucru imperios 
necesar, având în vedere temperatura de la 
prânz, 50 °C, în luna august. 

Însă nu am scăpat aşa repede de 
temperaturile acelea căci la sfârşit conferinţei 
mondiale a AAS m-am înscris într-un grup de 
călătorie, condus de Erich von Däniken 
personal, prin locurile din cărţile sale. S-a mers 
în Mexico, unde s-au vizitat locuri atât pline de 
mister, cât şi cu nume cu rezonanţă, precum 
Uxmal, Palenque, Chichen Itza, Tula şi multe 
altele. 


Pentru mine nu era prima vizită în ţinuturile 
Americii de Sud. Exact doi ani mai înainte, 
fusesem deja acolo, „pe urmele zeilor”, cu un 
grup turistic, pregătit la cel mai înalt nivel 
printr-o expoziţie de fotografie, pe care Erich 
von Däniken a ţinut-o special în acest scop la o 
casă dintr-un orăşel din sud-estul Bavariei. 
Fireşte călătoria cu Erich von Dâniken a fost 
deosebit de interesantă şi plină de evenimente. 
Pentru mine personal, acest tur a reprezentat o 
atracţie specială. Căci exact în urmă cu 25 de 
ani, când am început să fiu interesat de 
fascinantele enigme ale istoriei umanităţii - 
stimulat fiind de bestseller-ul lui Däniken 
„Amintiri despre viitor” - am mers la Palenque, 
unul dintre locurile cu cele mai multe urme ale 
teoriei zeilor veniţi din cosmos. Împreună cu 
omul pe care doar „avalanşa” l-a pus în 
mişcare. Eram foarte emoţionat, în ciuda 
umidității crescute a aerului din pădurile 
tropicale. 


„Locul unde îl atingi pe Dumnezeu.” 


La aproximativ 40 km nord-est de oraşul 
Mexico, acest colos mereu în mişcare, cu un 
haos rutier ce nu se termină niciodată, se află 
amplasarea arheologică de la Teotihuacan. In 
iulie 1520, spaniolul Hernando Cortez, intrat în 
istorie ca fiind  sângerosul cuceritor al 


Mexicului, a trebuit să se retragă împreună cu 
cei câţiva oameni rămaşi, la Otumba, după cea 
renunţat la primul atac asupra capitalei de 
atunci a aztecilor, Tenochtitlan. Aici, pe culmile 
munţilor,  conchistadorul sigur a observat 
ciudatele structuri deluroase, cu înălțimi 
identice. Probabil a mers printre ele nebănuind 
în ce loc plin de mister se afla. În realitate 
aztecii ştiau, totuşi au trecut totul cu bună 
ştiinţă sub tăcere. Ei numeau zona aceea 
teotihuacan. Ceea ce înseamnă „locul unde îl 
atingi pe Dumnezeu”. Nu se cunoaşte numele 
original al locului; nimeni nu ştie cine erau 
locuitorii Teotihuacan-ului, de unde veneau şi 
ce limbă vorbeau. 

În orice caz, acest loc reprezintă cea mai 
veche civilizaţie din podişul mexican şi oraşul 
fără predecesor. Arheologa franceză Laurette 
Sejourne scria despre acest loc plin de mistere 
şi secrete următoarele: „Originea acestei 
culturi înalte reprezintă cea mai mare enigmă. 
Dacă este greu de acceptat că însuşirile 
culturale... şi-au găsit forma definitivă deja de 
la început, este şi mai greu de crezut că acest 
complex aferent de premise spirituale a existat, 
pur şi simplu, dintr-o dată, complet format. Nu 
avem nicio dovadă materială a acestui uimitor 
proces de dezvoltare.” 


Drumul Morților 


Istoria din negurile timpului a Teotihuacan- 
ului ne pune în faţa unui mister de nepătruns, 
datorat imensei lui  grandori. Întinderea 
oraşului se ridica în timpurile dezvoltării 
maxime la circa 25 km?, iar numărul 
locuitorilor de atunci a fost estimat la 200.000. 

Nucleul era constituit de fastuoasa stradā, ce 
se desfăşura de la sud la nord, „Camino de los 
Muertos”, în traducere „Drumul Morților”. Cu 
trei kilometri lungime şi 40 metri lăţime, 
drumul era flancat pe ambele părţi de 
numeroase piramide mici şi platforme ale 
templelor. Un artificiu arhitectonic al 
necunoscutului proiectant al Teotihuacan-ului a 
condus la o iluzie optică fascinantă. La nord, 
Drumul Morților prezintă o ascensiune de 30 
m. Privitorului, care se apropie din sud, i se 
creează impresia că strada se îndreaptă spre 
cer prin nişte trepte nesfârşite, până când în 
capăt se contopeşte cu „Piramida Lunii”. Invers 
dispare întreaga terasare, dacă te uiţi de pe 
vârful aplatizat al Piramidei Lunii, înspre sud. 
Un truc rafinat, ce scoate în evidenţă subtile 
cunoştinţe de geometrie şi arhitectură! 

Privind de la Piramida Lunii înspre capătul 
nordic al Drumului Morților, în stânga măreţei 
străzi, se află cea mai mare construcţie a 
Americii Centrale, Piramida Soarelui. Cu o 


suprafaţă a bazei de 222 x 225 m, ea are un 
plan aproape pătrat. Are o înălţime de 63 m, cu 
19 m mai mult decât Piramida Lunii, şi cu toate 
acestea, privitorul are senzaţia, uitându-se din 
vârf că ambele construcţii au aceeaşi înălţime. 
Pentru această iluzie este răspunzătoare şi mai- 
sus menţionata diferenţă de înălţime. 

Graţie suprafeţei bazei de 49950 m? - aceasta 
înseamnă aproape cinci hectare! 

- Piramida Soarelui din Teotihuacan, cu toate 
că este cu aproximativ 80 m mai joasă, are 
dimensiuni mai impozante decât piramida lui 
Keops de la Gizeh. Numai aşa-numita „Piramidă 
Albă”, acea construcţie învăluită în mister din 
sud-vestul capitalei provinciei chinezeşti Xian, 
este mai mare, având o înălţime de 300 m şi o 
latura a bazei de o jumătate de kilometru. 

Inregistrările din aer au confirmat că 
Teotihuacan a fost un oraş uriaş, împărţit clar 
în patru sectoare. Astfel, Drumul Morților 
marchează axa nord-sud, iar două străzi largi, 
transversale, formează axa est-vest. În spatele 
piramidelor şi a numeroaselor platforme ale 
templelor sunt clădiri, ce formau aparent 
cartiere de locuinţe. Ca şi în marile oraşe 
moderne din timpurile noastre, se pot 
recunoaşte locuinţe formate din curţi şi case 
puse una lângă alta. Acestea beneficiau deja de 
un sistem riguros de canalizare, cu scurgeri şi 
conducte de apă separate. Şi astfel, cu mai 


mult de 200.000 de locuitori, Teotihuacan, care 
a găzduit odată „Locul unde îl atingi pe 
Dumnezeu”, a întrecut cu mult Roma antică. 


Un model al sistemului nostru solar 


Enigmele acestei amplasări, care şi aşa nu 
sunt puţine, aveau dimensiuni respectabile, 
însă au fost lărgite până la „o variantă 
cosmică”. După cum demonstra Erich von 
Däniken în una din cărţile sale, Teotihuacan 
reprezintă un model gigantic din piatră al 
sistemului nostru solar. 

Doi cercetători sud-americani, Peter 
Tompkins şi Hugh Harleston, au fost cei care 
au putut dovedi legăturile dintre construcţiile 
monumentale de la Teotihuacan şi planetele 
sistemului nostru solar. Urmând expunerile lor, 
la măsurătorile lor meticuloase trebuie stabilită 
acea unitate de măsură, care stă la baza 
întregului amplasament. Căci întotdeauna, 
planurile geometrice şi arhitectonice sunt 
imposibile fără o unitate de măsură. Această 
unitate de măsură a fost stabilită la exact 1,059 
m - iar Harleston a denumit-o „hunab”, ceea ce 
în limba mayaşilor înseamnă „unitate”. 

Acum fusese găsită cheia planului oraşului 
căci întreg Teotihuacan-ul se putea schiţa 
folosind hunabul. După măsurarea 
amplasamentului cu această unitate s-a 


dezvăluit o surpriză frapantă. 

Când Harleston a introdus în computer 
rezultatele măsurătorilor sale, nu şi-a putut 
crede ochilor. 'Trunchiurile de piramidă şi 
platforma „citadelei” cu templul Quetzalcoatl 
drept punct de pornire, precum şi celelalte 
construcţii ale oraşului marcau în medie, datele 
traiectoriilor planetelor interioare Mercur, 
Venus, Terra şi Marte. Harleston a stabilit 
pentru distanța de la Pământ la Soare 96 de 
hunabi; plecând de la acelaşi punct fix, 
construcțiile sunt poziționate exact: pentru 
Mercur cu 36, pentru Venus cu 72 şi pentru 
Marte cu 144 hunabi. Chiar şi centura de 
asteroizi - acele planete mici ce se învârtesc în 
jurul Soarelui între Marte şi Jupiter, cu 
numărul aproximat la 2000 - este plasată 
corect, la 288 de hunabi. Proiectantul 
necunoscut al oraşului a amenajat în acest loc 
un canal artificial pentru râul San-Juan, care 
traversează Teotihuacan-ul prin subteran. 


Fig. 8. Teotihuacan — o ilustrare în piatră a sistemului nostru solar 
Fiecărei planete îi corespunde o construcţie poziționată exact, care 
marchează datele traiectoriei din perioada respectivă” 


Se merge mai departe: ruinele unei 
construcţii necunoscute marchează la 520 de 
hunabi poziţia lui Jupiter, şi „locţiitorul” din 
piatră al planetei Saturn este la 945 de hunabi. 
Deja menţionata Piramidă a Lunii, de la capătul 
Drumului Morților, marchează traiectoria lui 
Uranus. Totuşi ce este cu planetele cele mai 
îndepărtate de Soare - au fost avute în vedere 
Neptun şi Pluto? 

Fireşte. Căci aşa-numita Stradă a Procesiunii 
continuă Drumul Morților peste Piramida Lunii, 
înspre ţinutul muntos, într-adevăr: la 2880 de 


hunabi, pe un vârf muntos, se află rămăşiţele 
unui templu, iar mai adânc în munţi, la o 
distanţă de 3780 de hunabi, este un turn 
ermetic, fără intrări şi ferestre. Astfel, planeta 
Pluto - descoperită în epoca noastră abia în 
1930, de către astronomul Clyde Tombaugh 
(1906-1996) - a fost inclusă de la început în 
giganticul amplasament, ce se... 


Ea 


FPlametele și distanțele medii În unităţi „Hunub” 

Fie. 9. Teorihuacon — a iusirare în piară a sistemului nostru solar. 
Valorile numerice ale distantelor de la plemete ia Soare în umități 
astronomice [UA] şi distanțele dinie consirucțiile relevante, care 
corespund frapat în hunabi! ” 


Tabelul (vezi Fig. 9), în care am trecut 
distanţele dintre planete şi Soare, dezvăluie 
alte detalii uimitoare. Valorile numerice ale 
unităţii hunab, luate de la construcţiile descrise 
din Teotihuacan, corespund distanțelor dintre 
planete şi Soare, exprimate în unităţi 


astronomice! 

Ce  inteligenţe avansate îi instruiau pe 
oamenii dintr-o epocă de mult uitată să 
construiască o imagine redusă la scară a 
sistemului nostru solar, care a traversat 
mileniile şi ne aminteşte de existenţa lor? Cine 
să fie altcineva, decât acei „zei astronauți” din 
adâncurile universului? 


Depozite de arme ale extratereştrilor? 


Un alt mister, nu mai puţin fascinant, al 
Teotihuacan-ului se ascunde sub masivele plăci 
din oţel. Aceste sunt straturi groase de mică, în 
cazul acesta muscovit, băgate în pământ, un 
mineral existent în cristale stratificate, cu un 
grad mare de exfoliere. 

Încă din noiembrie 1991 am fost la astfel de 
depozite de fier; nimeni nu a fost atunci 
pregătit să mi le deschidă. În august 1993, 
Erich von Däniken a făcut totul pentru a ni se 
prezenta o încăpere de mică, pe care arheologii 
le considerau top-secret. Când ne-am adunat în 
faţa unei plăci din oţel, tensiunea a crescut: 
Erich l-a poftit pe unul dintre numeroşii 
spectatori să deschidă cutia grea din fier. 
Respectivul manevra cu greu nenumăratele 
chei, totuşi era fascinat: niciuna nu vroia să se 
potrivească. Dintr-o dată, fără să pună prea 
multe întrebări, prietenul nostru Rainer a luat 


legătura de chei, le-a verificat şi comparat şi, în 
final, a deschis încuietoarea buclucaşă cu mâini 
dibace. Când a fost dată la o parte placa grea 
de oţel, a trebuit să ne ferim privirea, atât de 
puternic străluceau straturile de mică în lumina 
Soarelui. 

Ne întrebăm, cine a depozitat aici aceste 
materiale, în timpuri necunoscute? Mica 
posedă nişte caracteristici ce au deschis 
tehnicii moderne nişte posibilităţi de utilizare 
foarte speciale. Este elastică, izolează 
temperaturi de până la 800 grade Celsius şi nu 
este distrusă de  deviaţiile bruşte de 
temperatură. Totuşi. 

cea mai extraordinară calitate este aceea de 
izolator electric.  Muscovitul rezistă la 
descărcări electrice. Este şi astăzi folosit în 
furnale drept fereastră, iar în electrotehnică 
serveşte la izolarea aparatelor foarte solicitate. 

In Mexic, mica este destul de rară. Definită 
chimic drept hidrosilicat de potasiu şi aluminiu, 
se găseşte mai ales în apropierea granitului, 
este găsit în filoane şi exploatat. Cele mai mari 
depozite s-au descoperit în Madagascar, India, 
sudul Africii, precum şi în Brazilia şi SUA. Se 
poate ca de acolo să fi fost exportat în 
Teotihuacan. 

Sub aceste straturi de mică, două culoare duc 
spre o mică încăpere, amplasată sub Piramida 
Soarelui. Ce se întâmpla acolo în timpurile 


preistorice? Oare în acel „loc unde îl atingi pe 
Dumnezeu” se experimenta înalta tehnologie, 
se produceau temperaturi de sute, sau chiar 
mii de grade? Oare ciudaţii astronauți 
depozitau sub acest ecran contra căldurii arme 
şi aparate importante, de care aveau nevoie în 
călătoriile lor din cosmos şi le ascundeau de cei 
neautorizaţi să pună mâna pe ele? 
Constructorii 'Teotihuacan-ului - cel puţin 
conform părerilor „ortodoxe” ale celor mai 
mulţi arheologi - au fost oamenii din epoca de 
piatră, care nu aveau nicio idee despre 
calităţile tehnice ale mineralului folosit acolo, 
mica. Însă cineva a trebuit să îndrume acei 
oameni ca să construiască modelul din piatră al 
sistemului nostru solar, cu încăperile secrete 
cu mică. O altă încercare de explicare nu poate 
face faţă tot mai deselor semne de întrebare în 
ceea ce priveşte această situaţie fantastică. 


Informaţiile şi indiciile de călătorie pentru 
acest capitol le găsiţi în partea finală, „Drumul 
către amplasări”. 


13. Ei sunt deja printre noi! 
Porto Rico - o bază a extratereştrilor? 


După cum se pare, nu mai este nicio îndoială 
că pe şi deasupra teritoriului Porto Rico s-au 
petrecut lucruri sinistre şi se mai întâmplă 


încă, aproape zilnic. În timpul şederii mele pe 
această insulă - chiar când mă lăsam pradă 
lucrurilor mai puţin spectaculoase de pe plajă 
-, mi-a sărit în ochi activitatea febrilă a US- 
Navy şi Air Force. Aparate F-14 „Tomcats” 
patrulau fără incetare pe coastă, dar şi 
deasupra pădurilor tropicale din interiorul 
insulei, de obicei în formaţiuni de câte două, 
dar şi mai multe. 

Am avut impresia că forțele armate erau 
foarte conştiente de faptul că nu sunt singurele 
care domneau în insulele Caraibe. 

Dacă Porto Rico într-adevăr găzduieşte una 
sau mai multe baze ale unei inteligenţe ce nu 
provine de pe această planetă, atunci 
consecințele vor fi atât de şocante, încât ar 
zdruncina din temelii toate instituțiile societății 
noastre. 

Căci atunci „ei“ ar fi deja printre noi... 


„Adesea mă întreb, ce s-ar întâmpla, 
dacă noi toţi, cei de pe Pământ, 

am descoperi că vom fi ameninţaţi de o 
putere de pe o altă planetă.” 

Ronald Reagan, fost preşedinte al SUA 


Printre locurile cele mai misterioase de pe 
planeta noastră, cu siguranţă un loc aparte îl 
ocupă o insulă amplasată între Republica 
Dominicană şi insulele Antile. Vorbesc despre 
„Commonwealth of Porto Rico”, ce se numără 
din punct de vedere politic printre Statele 
Unite ale Americii şi nu este cu nimic mai 
prejos faţă de celelalte state insulare din 
regiune, din punct de vedere al farmecului 
peisajului. Ar putea fi o insulă de vis, aşezată 
idilic în soarele tropical, visătoare şi paşnică... 

Aşa şi este - cel puţin la prima vedere - 
impresia generală lăsată de Porto Rico celor 
mai mulţi vizitatori, care-şi petrec concediile pe 
nisipurile lui albe. Totuşi, aparențele înşală. 
Căci nu există nici un alt loc pe pământ, unde 
fenomenul OZN să se desfăşoare cu toate 
faţetele lui, la fel de intens ca aici. Aici sunt 
văzute aproape zilnic obiecte de zbor, al căror 
comportament în timpul zborului încalcă toate 
legile fizicii cunoscute de noi. Mult în afara 
graniţelor din Porto Rico, Chupacabra, în 
traducere „Tetină de capră”, a dobândit o 
notorietate îngrozitoare. Rareori trece o 
săptămână fără să se fi găsit cadavrul mutilat 
înfiorător al unui animal domestic, ce prezintă 
aceleaşi simptome ca şi vitele şi caii mutilaţi 
din vestul SUA. Martorii oculari descriu 
creaturile înfricoşătoare la fel ca pe „fiinţele 


mici şi cenuşii”, însă cu dinţi îngrozitori şi ochi 
ce strălucesc în întuneric. 

Aproape la fel de des sunt observate ciudate 
fiinţe umanoide. Senzaţia generală a fost 
declanşată de cel puţin un incident, în decursul 
căreia au fost „lichidaţi” cel puţin doi piloţi din 
US-Air-Force. Nici până în ziua de astăzi nu s-a 
mai găsit nicio urmă a celor două F-14 
„Tomcat” şi a piloților lor. Iar aceasta în ciuda 
faptului că incidentul nefericit a fost văzut de 
peste 100 de martori oculari, iar o parte din ei 
au depus mărturie sub jurământ. Despre 
aceasta mai târziu. 

Acestui sinistru petic de pământ i-am făcut o 
vizită în august 1997. 


Paradisul cu mici defecte 


Încă o dată aveam mai multe destinaţii pentru 
conferinţe, ca de exemplu Orlando-Florida şi 
Virginia Beach, o staţiune balneară de vis de pe 
coasta statului cu acelaşi nume. Intre aceste 
două destinaţii aveam la dispoziţie cam o 
săptămână de timp liber - şi întrucât după două 
zile de stat degeaba înnebuneam, am planificat 
repede o excursie în Porto Rico. 

Premergător am avut mai multe convorbiri 
telefonice cu ufologa de acolo, Lucy Guzman de 
Plă, care, împreună cu soţul ei, Orlando, a stat 
alături de mine în timpul întregii săptămâni de 


cercetări. Am fost în principal interesat de 
mutilările de animale, devenite aproape ca o 
epidemie, ce au invadat Chupacabra. Întrucât 
deja am vorbit pe larg despre aceste lucruri 
într-una din cărţile mele precedente, amintesc 
totuşi pe scurt câte ceva. 

Porto Rico este un paradis cu mici defecte, iar 
aceasta nu numai din cauza deselor apariţii 
OZN, ce între timp au ajuns să amenințe chiar 
viaţa. Şi mai bătătoare la ochi este o apariţie, 
ce ascunde ceva nu chiar extraterestru, dar în 
orice caz ceva supraterestru, în cel mai simplu 
sens al cuvântului. Vorbesc acum despre 
furtunile tropicale  bruşte, care pot lua 
imprevizibil forma unui potop. Chiar în ziua 
următoare sosirii mele - ufologa menţionată la 
început, Lucy Guzman de Plâ m-a luat de la 
hotel şi am mers la ea acasă trecând prin San 
Juan - cerul şi-a deschis din nou băierile. 
Niciodată nu am mai trăit o furtună cu o astfel 
de intensitate: multe automobile erau 
răsturnate pe marginea străzii. Erau în apa 
puhoiului chiar până la marginea parbrizelor, 
iar şoferii au putut să se refugieze pe capotă 
abia în ultimul moment. Chiar şi pe strada 
principală, care ducea la Rio Piedras, apa 
ajungea ameninţător până la pragul maşinii. O 
grămadă de probleme pentru portoricani. 

Mai mult, când am mers la câteva zile să 
vizităm cel mai mare radiotelescop din lume, 


banalul fapt că era închis, ne-a prevenit de tot 
ce putea fi mai rău. Abia părăsisem drumul plin 
de curbe şi intrasem din nou pe autostrada 
spre San Juan, când norii, la început mici, s-au 
concentrat cel mai scurt timp în nişte nori 
negri, diabolici. Erau fulgere strălucitoare, de o 
mărim nemaivăzută până atunci, iar eu eram 
foarte bucuros să nu stau chiar în mijlocul 
acelui infern. In casă am realizat că Arecibo nu 
ar fi trebuit să aibă porţile închise. De atunci 
am mai trecut prin ceva: un fulger s-a 
descărcat exact lângă stradă, în timpul unui tur 
cu motocicleta, iar de atunci am un profund 
respect pentru aceste lucruri! 

Era clar că Arecibo nu mă vroia. Am primit 
informaţii despre numeroase incidente 
spectaculoase, petrecute în legătură cu 
fenomenul OZN din Porto Rico. 

Părea aproape că OZN-urile proveneau de 
acolo sau că aveau cel puţin o bază secretă. 


În „Laguna Cartagena” 


Din anul 1987, apariţiile de obiecte de zbor 
neidentificate s-au înmulţit mai ales la sud-vest 
de Porto Rico. Cele mai multe dintre aceste 
incidente par să se concentreze în zona dintre 
oraşele Cabo Rojo şi Lajas. Aici se găseşte un 
lac de mai mulţi kilometri lungime, „Laguna 
Cartagena”. La sud se întinde lanţul muntos 


Sierra Bermeja. 

La 31 mai 1987 către ora 14 după-amiaza, 
câteva mii de locuitori din partea de sud-vest a 
insulei Porto Rico au fost zguduiţi de mişcări 
puternice de pământ, precum şi de un zgomot 
ca o explozie puternică, ce venea clar din 
interiorul Pământului. Pământul s-a mişcat 
câteva clipe, iar la unele locuinţe au apărut 
fisuri adânci. Prima dată, centrul seismologie 
de pe insulă a anunţat că epicentrul ciudatei 
mişcări era la 27 m sub Laguna Cartagena, însă 
ulterior a fost modificat. Acum s-a spus că 
epicentrul cutremurului a fost la vest de insulă, 
în largul mării. 

Ce s-a mai întâmplat: în nopţile următoare, 
numeroşi martori oculari au observat cum în 
zona Lagunei Cartagena pluteau pe cer mai 
multe obiecte de zbor neidentificate. lar 
aceasta nu a fost destul: deja din timpul nopţii 
de dinainte de cutremur, pe la ora două 
dimineaţa, mai mulţi locuitori au observat un 
obiect de zbor uriaş, sub formă de farfurie, ce 
plutea deasupra Lagunei Cartagena de parcă ar 
fi căutat ceva. O locuitoare căreia i-a aparţinut 
o bucată de teren, pe care se află astăzi lacul, a 
declarat că familia ei a observat deja din 1956 
obiecte neidentificate, ce ieşeau şi se 
scufundau în apele Lagunei Cartagena. 

Senor Cruz, director al Civil Defense Agency 
din Lajas, a observat în mai multe nopţi obiecte 


ce străluceau puternic, rotunde, dar şi ovale, ce 
zburau cu rotații dreptunghice deasupra zonei. 
Uneori se scufundau în Laguna şi dispăreau 
sub ape. 


Vizitatori misterioşi 


Nu au fost văzute doar obiecte zburătoare, ci 
şi presupuşii lor ocupanţi, care îi îngrozeau pe 
locuitorii din regiune. 

Astfel, Senora Marisol Camacho, care trăieşte 
la marginea comunei Maguayo, nu departe de 
Laguna Cartagena, a primit în noaptea de 13 
august 1991 vizita neaşteptată a două fiinţe 
ciudate. Dormea, când spre ora 2 dimineaţă a 
perceput un zgomot neobişnuit, ce părea să 
vină din balcon. Gândindu-se mai degrabă la 
musafiri nepoftiţi de origine şi cu intenţii 
terestre, Marisol s-a apropiat precaut de 
fereastra balconului. Afară a recunoscut două 
personaje, ce discutau într-o limbă necunoscută 
ei. A ridicat încet jaluzelele, şi s-a uitat la cele 
două fiinţe ciudate, pe care vi le puteţi închipui. 

Ambii cercetau plantele de pe balcon, şi 
anume o plantă decorativă tropicală cu numele 
de  Monsterosa deliciosa, care din cauza 
numeroaselor găuri din frunze se mai numeşte 
şi „Brânza Schweizer” (Queso Suiza). Au rupt 
de pe tulpină mai multe frunze şi au scos 
sunete necunoscute în faţa ei. Părea că erau 


interesaţi de plantă, la fel ca şi botaniştii noştri. 
Ca şi cum ar fi fost paralizată, Marisol 
Camacho nu se mai putea mişca; doar se uita la 
cei doi intruşi. Aveau o înălţime de circa 1,20 m 
şi capete disproporționat de mari, în formă de 
ou, mai înguste în partea de jos. Erau foarte 
subţirei şi pielea părea să aibă culoarea gri. 
Aveau ochi frapanţi, mari, oblici, se întindeau 
până la marginile capului şi nici pupila, nici 
corneea nu erau ca la ochii normali. Figura 
acestor personaje neobişnuite era plată, cu o 
deschizătură îngustă, fără buze, în loc de gură. 
În ciuda înfăţişării lor, Marisol nu simţea frică; 
era fascinată şi asemăna fiinţele cu nişte copii. 
Braţele ambelor fiinţe erau vizibil mai lungi 
decât ale oamenilor şi martora le-a observat 
mâinile subţiri, cu patru degete delicate. Era ca 
şi cum creaturile acestea ignorau sau nu 
observau prezenţa la fereastra balconului a 
doamnei Camachos. Intruşii luau frunze de la 
planta cercetată şi continuau să discute, 
vorbind într-o limbă rapidă, ce suna 
necunoscut. S-au deplasat spre Laguna 
Cartagena, s-au dus la capătul străzii după un 
tufiş şi au dispărut din raza vizuală a martorei. 
Două săptămâni mai târziu, Marisol Camacho 
a trecut prin exact aceeaşi experienţă, numai 
că de data aceasta s-a putut mişca şi a încercat 
să comunice cu ciudatele fiinţe. Când le-a 
vorbit, cei doi s-au uitat la ea şi au fugit pe 


stradă, dispărând tot în direcţia Lagunei 
Cartagena. 


O întâlnire înfricoşătoare la lumina zilei 


În această perioadă, într-o zi de la sfârşitul lui 
august 1991, pe la ora 11:30 la prânz, 
portoricanul Ulises Perez mergea cu 
motocicleta pe un drum neconsolidat, cu 
pietriş. Era în drum spre o fermă de vite, aflată 
undeva între satul La Parguera şi Laguna 
Cartagena. Nefiind atent, a intrat într-o baltă 
de apă şi motorul i s-a oprit. Când încerca să 
repornească motocicleta, privirea i-a alunecat 
pe un canal de irigare de pe o stradă paralelă. 
Acolo a observat o fiinţă umanoidă. Ulises 
Perez descria răscolitoarea întâlnire astfel: 

„Dintr-o dată am văzut ceva, ce stătea pe o 
buturugă din lemn, lângă un copac şi aplecat 
peste ea. Pielea acestei fiinţe era precum 
carnea crudă - cam ca atunci când se taie o 
bucată de piele, iar tāietura este albicioasă, cu 
puncte roşii. Cam aşa arăta. Era o piele palidă, 
albicioasă, asemănătoare cu cea a 
salamandrelor de culoare deschisă. 

Ne-am uitat o clipă unul la celălalt fără să ne 
mişcăm. Nu-mi este ruşine să recunosc că acel 
lucru îmi provoca frică, şi am încercat să 
repornesc motocicleta, ca să plec repede de 
acolo. 


Când m-am mişcat, creatura a sărit şi a 
dispărut în apa canalului - i-am văzut picioarele 
dispărând sub nuferi. Am lăsat motocicleta 
acolo şi am fugit. Când am ajuns acasă, am 
povestit agitat ce am văzut. Prietenii şi rudele 
mele nu vroiau să mă creadă, de aceea am 
hotărât, să ne întoarcem în acel loc. Totuşi, 
când au văzut nuferii striviţi, m-au crezut şi a 
început să le fie şi lor teamă.” 

Conform lui Ulises Perez, fiinţa este identică 
cu cea din cazul menţionat anterior. Cel mai 
mult l-a impresionat capul, cu ochii negri, 
uriaşi. Ca şi la celelalte întâlniri, şi aici există o 
legătură de prost augur cu Laguna Cartagena, 
căci de acolo vine respectivul canal de irigare. 

Incidente de acest fel, care se ridică la sute, 
întăresc presupunerea că aceste ciudate fiinţe 
au un fel de bază sub Laguna Cartagena sau 
altundeva pe insula Porto Rico. Într-adevăr, 
numărul neobişnuitelor întâlniri, al 
groaznicelor mutilări de animale şi al altor 
fenomene de pe această insulă enigmatică 
foarte mare. lar OZN-urile zboară în 
continuare, îi înfricoşează pe cetăţeni, chiar şi 
pe soldaţi. Uneori mai tare decât ar fi justificat. 
Căci deja s-a ajuns la confruntări dramatice, 
terminate, după toate probabilitățile, dramatic! 


Zgomote mortale pe cer 


Cel mai spectaculos incident, în cursul căruia 
au căzut victime unui obiect de zbor 
necunoscut chiar avioane militare împreună cu 
încărcătura lor, este cel care a intrat în istoria 
fenomenelor OZN drept „Incidentul Cabo- 
Rojo”, denumit după locul desfăşurării 
incredibilei întâmplări din seara zilei de 28 
decembrie 1988. 

Fig. 10. Peste 100 de martori oculari înmărmuriţi au observat în 
seara zilei de 28 decembrie 1988, cum un OZN uriaş pur şi simplu 
i-a „ înghițit” pe doi piloți americani de la bordul avionului tip F-14 
„Tomcat”. Nici până astăzi nu s-a găsit vreo urmă a echipajului! 
Autorităţile militare din Porto Rica şi SUA dezmint şi acum 
incidentul. 


Către ora 19:45 a serii în discuţie, numeroşi 
oameni au văzut pe cer o lumină albastră, ce 
survola munţii Sierra Bermeja (aflaţi în sudul 
Lagunei Cartagena). Când s-a apropiat, 
culoarea OZN-ului s-a schimbat în galben- 
portocaliu, şi în final martorii au fost în stare să 
recunoască un obiect uriaş, triunghiular, ce 
avea dedesubt o formă semi-sferică. 

Dintr-o dată, la faţa locului au apărut doi 
piloţi ai US-Navy şi avioane tip F-14 „lomcat” 
şi au procedat la urmărirea obiectului de zbor 
necunoscut. Drept răspuns, OZN-ul a încercat 
să-l evite, schimbându-şi brusc direcţia de zbor. 
Când nu-i reuşea, se oprea brusc în aer şi 
plutea în acelaşi loc. Unul dintre cei doi piloţi, 
care se apropiase primejdios de mult, fusese 
aproape de a intra în coliziune cu el. 

Între timp se adunaseră mai mult de 100 de 
martori, care urmăreau incitantul scenariu cu 
încordare mărită. Mulțimea de oameni striga 
foarte agitată căci toţi erau convinşi că în clipa 
următoare va urma o coliziune însoţită de o 
explozie. Totuşi, coliziunea aşteptată de toţi nu 
s-a produs. 

În schimb, s-a produs ceva cu totul 
neaşteptat: primul dintre cei doi piloţi a 
dispărut fără urmă. Când s-a apropiat de OZN 
celălalt „Tomcat” din partea dreaptă, a dispărut 
şi el, pur şi simplu în aer! 


Imediat după acest incident, obiectul 
zburător s-a întors şi aplecat înspre micul lac 
cu palmieri. In mod surprinzător, acolo s-a 
împărţit în două jumătăţi, iar martorii oculari 
au văzut o explozie puternică, dar 
nezgomotoasă. După aceea, o jumătate a zburat 
spre nord, în timp ce cealaltă s-a îndepărtat cu 
mare viteză înspre est. Ambele părţi ale 
obiectului au dispărut la orizont. 

O serie de martori oculari a observat un al 
treilea pilot, ce părea să sondeze de la o 
distanţă sigură cele ce se întâmplau. Când 
acest pilot a observat ce se petrecea în 
imediata apropiere a obiectului de zbor, a 
încercat să dispară de acolo cât mai repede. 
Totuşi, în acea clipă s-au apropiat trei „lumini” 
roşii de la obiect, au urmărit al treilea F-14 şi 
au dispărut împreună cu avionul la nord de 
Porto Rico. Cele trei „lomcat” - precum şi cei 
din interior - au dispărut fără nicio urmă, până 
în ziua de astăzi! 

Cu toate că incidentul, cu urmări sigur fatale 
pentru echipaj, a fost urmărit de peste 100 de 
martori oculari, ce îl confirmă sub jurământ, 
autorităţile SUA şi Porto Rico continuă până 
astăzi să nege că s-ar fi desfăşurat vreodată 
incidentul nezgomotos de pe cer. Insă pentru 
locuitori este o experienţă reală: când eu 
însumi mi-am desfăşurat acolo cercetările în 
august 1997. Directorul de stat al „Mutual UFO 


Network”, Señor Cesar Remus mi-a confirmat 
veridicitatea întâmplărilor de pe 28 august 
1988. 

„Incidentul Cabo-Rojo” nu a rămas singurul 
de acest fel. Deja cu şase săptămâni mai 
înainte, pe 16 noiembrie 1988, s-a anunţat un 
eveniment la fel de dramatic. Conform 
declaraţiilor ufologului portorican Jorge Martin, 
acesta s-a petrecut deasupra oraşului San 
Germán, aşezat în nord-estul Lagunei 
Cartagena. 


Dispariţii misterioase 


Nu este nicio îndoială că pe şi deasupra 
teritoriului Porto Rico au avut loc întâmplări 
sinistre, şi se mai petrec chiar şi astăzi. În 
timpul şederii mele pe aceastā insulā - chiar 
când mă lăsam pradă lucrurilor mai puţin 
spectaculoase de pe plajă - mi-a sărit în ochi 
activitatea febrilă a US-Navy şi Air Force. 
Avioane F-14 „Tomcat” patrulau neîncetat pe 
coastă, dar şi în interiorul insulei, de regulă în 
formaţiuni de câte două aparate, dar şi în 
grupuri mai mari. Pentru decolări şi aterizāri, 
armata folosea şi pistele aeroportului 
internațional din capitala San Juan. 

Am avut impresia că forţele armate erau 
foarte conştiente cā nu erau singurele care 
domneau în insulele Caraibe. Ce secrete se 


ascundeau În acest paradis tropical? 
Numeroase persoane serioase sunt foarte 
convinse că, ori pe coastă, ori în pădurile de 
nepătruns din interiorul insulei, sunt găzduite 
bazele acelor presupuse obiecte de zbor 
extraterestre. 

Una dintre aceste regiuni cu păduri virgine 
din Porto Rico, unde s-au petrecut nenumărate 
incidente misterioase, este pădurea tropicală El 
Yunque. Acolo se produceau din timpuri vechi 
dispariţii inexplicabile de persoane civile. La 
începutul anilor '80 s-a întâmplat chiar să se 
prăbuşească în pădure un obiect de zbor 
neidentificat, iar zona a fost imediat blocată de 
câtre armata americană. De atunci circulă cele 
mai incredibile zvonuri. Se vorbeşte chiar 
despre o colaborare, sau cel puţin trecerea sub 
tacere a activităţilor extraterestre, de către 
forţele armate ale Statelor Unite ale Americii. 

Dacă Porto Rico într-adevăr găzduieşte una 
sau chiar mai multe baze ale unei inteligenţe ce 
nu provine de pe această planetă, atunci 
consecinţele ar fi atât de şocante, încât vor 
zdruncina din temelii toate instituţiile societăţii 
noastre. 

Căci atunci „ei” ar fi deja printre noi... 


Informaţiile şi indiciile de călătorie pentru 
acest capitol le găsiţi în partea finală, „Drumul 
către amplasări”. 

31. ȘI aici totul este diferit faţă 
de normal: taţi copacii crese în 
afara cercului, cine stă în interi- 
orul lui ia. fără să vrea, o poziţie 
înclinată. 


32. Toji monoliții din Tiahua- 
naco şi Puma Punku prezintă 
oscilații magnetice evidenre 
Seor Reinaldo În timp ce făcea 
măsurători cu busola 


33. Niciodată nici înainte şi 
nici după aceea, nu au existat 
probleme cu pozele făcute cu 
aparatul meu de fotografiat de 
buzunar. Numai această foto- 
grafie, făcută de mine la locul 
unei aterizări OZN de lângă 
ruinele de lu Tiahuanaco, are o 
dungă transversală ce delimi- 
fează diferențele culorilor. 
Cauza este necunoscută. 


Se 
a br a 


34. Gloria a! Diaga Cortez 

la dreapta autorului — a fost 
în primăvara anului 1989 
martoră la o întâlnire la nică 
distanță cu un OZN. ce plutea 
deasupra ruinelor de la Tia- 
huanaco (Bolivia) 


35. Gigantica lucrare din piu- 
tră de la Puma Punku, situată 
în Anzi, la J000 m inălume 
Oare cu mult timp inainte, niye 
astronauți ciudati au rengit să 
se intoarcă primire stele cu 
ajutorul unei moderne buze 
tehnice? 


36. Alături de marile minuni ale 
lumii. în podişul din Columbia se 
află amplasarea arheologică de la 
San Agustin. Aici sunt nenu- 
mărate statui misterioase, ce ne 
privesc înrrebălaare, ca şi cum ar 
aştepta de la noi explicaţii privind 
proveniența lar neexplicată 


17. Într-o stâncă din râul 
Quebrada de Luvapatas a fost fä- 
cut in timpuri preistorice um com- 
plex sistem de cunale, jgheaburi 
şi adâncituri, Părerile arheolo- 
gilor despre această minunală 
lucrare, numită „Fântâna spălării 
picioarelor", se contrazic.. 


38 O bună bucată din drum se fce de-a 
lungul răului Rio Magdalena, ce izvo- 
răşte din podişul Anzilor. nu departe de 
San Agustin. 

39. În San Agustin se găsesc mereu 
dolmene ca cele din cultura megatitică 
europeană. 


40. Cu numai căâreva săptămâni înainte 
de vizita meu in podişul columbian, irei 
turişti americani au murit tn acest loc 
Cascada are aici mui bine de 150 m 
lungime! 


14. Testamentul oamenilor cu pielea verde 
Despre piramide necunoscute şi vizitatori din 
alte dimensiuni 


Chiar în apropierea piramidelor în trepte, 
despre care nici măcar locuitorii nu ştiu 
aproape nimic, se află „Peştera Guanchen” din 
Badajos. Acest nume sună aproape la fel cu 
acela al locului de prost augur, „Banjos” - în 
zadar căutat în întreaga Catalonie, pe teritoriul 
Spaniei. 

Numai un gând spontan, o idee vagă, ce mi-a 
venit acolo, pe insula de vacanţă Teneriffa, 
departe de plaje, unde se desfăşoară viaţa 
mondenă: oare acesta era locul acela în care, 
acum mai bine de o sută de ani, doi Copii cu 
pielea verde, de origine nedefinită, au intrat în 
continuumul nostru spatio-temporal? 

Poate că şi versiunea spaniolă a misterioasei 
istorii a celor doi copii, veniţi dintr-un 
enigmatic „altundeva”, avea un sâmbure de 
adevăr şi nu era doar o copie grosolană a 
„Woolpit-Saga” din Anglia, aşa cum au 
presupus mulți. 


„Fabula este un pod, ce duce către 
adevăr.” 
(proverb arab). 


De multe decenii circulă o poveste plină de 


fantezie prin literatura care se ocupă cu 
fenomene neobişnuite. Mai exact spus, sunt de 
fapt două: şi anume o versiune englezească şi 
una spaniolă a unei întâmplări spectaculoase, 
ce nu se încadrează în banalul cotidian. 

In august 1887, în timp ce se aflau pe câmp la 
culesul recoltei, câţiva ţărani au găsit lângă 
intrarea într-o peşteră, doi copii străini, ce 
plângeau amarnic. Erau un băiat şi o fată; 
vorbeau o limbă necunoscută ţăranilor. Nimeni 
din satul catalon Banjos nu era în stare să 
înţeleagă cuvintele celor doi copii nefericiţi. 

Acesta nu a fost singurul lucru neobişnuit la 
perechea apărută din neant. Mult mai misterios 
a fost faptul că îmbrăcămintea celor doi copii 
era făcută dintr-un material necunoscut 
ţăranilor. Iar atât pielea băiatului, cât şi a fetei, 
era verzuie. 


Din ţara crepusculului 


Cei doi copii găsiţi au făcut o impresie 
deosebită. Pentru a-i linişti, primarul din Banjos 
a luat perechea acasă. Acolo le-a oferit 
mâncare celor doi copii absolut înfometați, însă 
aceştia au refuzat orice fel de hrană în 
următoarele cinci zile. 

Nu au băut decât apă proaspătă de izvor, 
până când au descoperit un coş plin cu fasole 
verde coaptă şi şi-au potolit foamea. Din acel 


moment s-au hrănit numai cu fasole şi apă. Un 
amestec interesant, dacă pot să spun aşa. 

Băiatul, care se vedea clar că este cel mai mic 
dintre fraţi, a fost mult prea slăbit din cauza 
lungii înfometări şi în decurs de o lună a murit. 
În schimb, sora lui şi-a revenit şi a început să 
înveţe limba spaniolă. Când a ajuns s-o 
stăpânească într-atât încât să poată discuta 
inteligibil cu cei din jur, a început să 
povestească despre originea ei. Aceasta a făcut 
întreaga poveste şi mai de neînțeles. 

După cum lăsa fata să se înţeleagă, ei veneau 
dintr-o ţară, în care domnea veşnic crepusculul 
şi Soarele nu strălucea niciodată. Delimitarea 
naturală era făcută de un râu mare, peste care 
puteau vedea cealaltă ţară scăldându-se în 
lumina Soarelui. În această ţară a crepusculului 
se ducea o viaţă paşnică. Totuşi într-o zi. Copiii 
au auzit un zgomot asurzitor şi s-au trezit în 
însoritul Banjos. 

Curioşii locuitori din sat au încercat să 
găsească ascunsa intrare în „cealaltă lume”, 
după descrierea făcută. Oricât au căutat, nu au 
găsit nicăieri vreo trecere sau poartă, prin care 
să poată intra în lumea descrisă de fată. 
Aceasta s-a acomodat cu timpul la noua viaţă, 
iar pielea şi-a pierdut treptat culoarea verzuie. 
Totuşi, fata a murit după cinci ani şi a luat 
secretul cu ea în mormânt. 


Numai o copie grosolană? 


Am menţionat de la început: există două 
versiuni ale acestei poveşti de prost augur. 
Cealaltă versiune, provenind din Anglia, s-a 
petrecut în timpuri mult mai înaintate, în satul 
Woolpit, la Bury St. Edmunds, comitatul 
Suffolk. Intr-adevăr, străvechile cronici de 
biserică din secolul al XIII-lea ilustrau strania 
apariţie a doi copii cu pielea verde. Perioada 
exactă s-a stabilit în timpul domniei regelui 
Stephan, undeva între anii 1135 şi 1154. 

William von Newburgh, un cronicar 
bisericesc, a relatat raportul său despre copiii 
cu pielea verde, materializaţi la Woolpit, cu 
următoarele cuvinte: 

„Nu pot omite a scrie despre o minune ce nu 
s-a întâmplat de la începuturile timpurilor, şi 
care s-a petrecut sub domnia regelui Stéphan. 
Am ezitat mult timp în a crede, cu toate că s-a 
produs multă vâlvă în popor. Mi se pare ridicol 
sã crezi o poveste fără a avea vreo dovadă, sau 
având dovezi foarte nesigure. Am fost copleşit 
de greutatea atâtor martori credibili, astfel 
încât o cred şi eu şi mă mir că raţiunea mea 
năzuia zadarnic să o înţeleagă. 

In Anglia există un sat, aflat la patru sau cinci 
mile depărtare de venerabila mănăstire a 
fericitului rege şi martir, Edmund, unde se pot 
vedea anumite morminte din timpuri 


imemorabile, ce în limba engleză se numesc 
wolfpittes [ceea ce poate fi tradus prin „vizuina 
lupului” sau „peştera lupului”; H.H.] şi care au 
dat şi numele aşezării alăturate. S-a întâmplat 
în timpul recoltei, când ţăranii recoltau grâul şi 
astfel au dat peste o fată şi un băiat, cu pielea 
în întregime verde şi îmbrăcaţi în haine din 
material şi de culoare necunoscute. Au fost pe 
câmp până când i-au luat ţăranii şi i-au dus în 
sat, unde tot poporul s-a adunat în grabă, 
pentru a vedea minunea.” 

De asemenea, copiii au refuzat mâncarea 
dată de oameni; prima dată au mâncat fasole 
verde proaspătă, după care au început să 
consume de toate. Şi aici, băiatul moare în 
scurt timp din cauza înfometării. 


Înclinaţii evlavioase 


În ceea ce priveşte circumstanţele apariţiei 
lor şi originea lor, cronicarii au câteva mici 
divergențe. Starețul Ralph von Coggeshall, a 
cărui abație se află la circa 30 de mile sud de 
Woolpit, a observat că ambii copii au venit 
dintr-o ţară în întregime verde, locuită de 
oameni cu pielea verde. Nu exista Soare şi erau 
scufundaţi în crepuscul. Fraţii îşi păzeau turma 
într-o zi, au ajuns la o peşteră iar când au intrat 
au auzit un sunet ca de clopot. Devenind 
curioşi, au mers prin acea peşteră până au 


ajuns la o altă ieşire. Când au ieşit, lumina 
puternică a Soarelui şi temperatura neobişnuită 
i-a făcut să leşine. 

Când şi-au revenit, au fost speriaţi de 
zgomotul ce se apropia de ei. Copiii au încercat 
să fugă, însă nu au mai găsit intrarea în peşteră 
şi au fost luaţi prizonieri. 

În schimb, în raportul lui William von 
Newburgh, cei doi copii cu pielea verde nu au 
fost găsiţi la intrarea într-o peşteră, ci în câmp 
deschis. Aici se dă şi un loc de origine: 

„Venim din ţara sfântului Martin; acesta este 
cel mai mare sfânt al nostru... într-o zi am păzit 
pe câmp turma tatălui nostru, când am auzit o 
gălăgie mare, ca şi cum ar fi bătut toate 
clopotele sfântului Martin în acelaşi timp. După 
aceea am văzut negru în faţa ochilor. Brusc, ne- 
am pomenit în câmpul vostru de grâu.” 

In această versiune, fata s-a întors în ţara de 
unde venise, o ţară creştină, cu biserici, 
despărțită de „Țara luminii” printr-un râu lat. 

Nu mai este nevoie să menţionez că 
respectiva „[ară a sfântului Martin” nu poate fi 
localizată nicăieri. În schimb, se poate citi ceva 
printre rândurile evlavioaselor cronici. Atât 
Ralph von Coggeshall, cât şi William von 
Newburgh, s-au străduit să îmbogăţească 
raporturile lor cu elemente ale învăţăturii 
creştineşti. Aluziile la sunete de clopote şi 
biserici sar clar în ochii cititorului. 


Ceea ce nu se poate trece cu vederea, sunt 
asemănările dintre versiunea englezească şi 
omoloaga ei spaniolă. Acestea nu se rezumă la 
curgerea cursului evenimentelor, ci şi la 
numele unor participanţi. Numele primarului 
spaniol, Ricardo da Calno, corespunde cu cel al 
cavalerului ce i-a luat la el acasă pe ambii copii 
verzi din Woolpit, care se numea Sir Richard de 
Calne. 

Sună destul de asemănător - din aceste 
coincidențe, observatorii sceptici trag concluzia 
că „versiunea spaniolă” reprezintă o 
repovestire a acelor întâmplări petrecute de 
fapt în Anglia medievală. Concluzia sună, 
trebuie să recunosc, destul de plauzibil. 


Pe urmele unui popor dispărut 


Eram pregătit să accept orice afirmaţie drept 
ultimele cunoştinţe în legătură cu Banjos, dacă 
nu mă punea altceva pe gânduri. Aici trebuie să 
descriu o scenă petrecută pe o insulă din 
Atlantic, ce poartă porecla de „Insula eternei 
primăveri”. Este vorba de Insulele Canare, ce 
aparţin de Spania. In acest caz special este 
vorba despre insula Teneriffa. 

Locuitorii străvechi ai Insulelor Canare sunt 
aşa-numiţii guanchen, a căror origine - fiecare 
o foloseşte pe cea care-i place - se trage din 
Sahara, de pe mitologicul continent Atlantida 


sau pur şi simplu dintr-un loc necunoscut. Cu 
siguranţă nu se poate spune decât că nu se ştie 
nimic exact. 

Faptul că ştim încotro s-au dus, nu este o 
laudă a civilizaţiei noastre occidentale. 
Lexiconul scrie pe scurt că au „dispărut”. 
Realitatea este  ruşinoasă căci poporul 
guanchen a fost decimat în cea mai mare parte 
de către conchistadorii spanioli în secolul al 
XV-lea. Puţinii supraviețuitori au fost complet 
asimilați de intruşi până la sfârşitul secolului al 
XVI-lea. Cert este că populaţia originară a 
Insulelor Canare a dispărut complet. 

lar acum urmează ceva foarte interesant: se 
pare că aceşti guanchen aveau o nuanţă de 
oliv. Deci, mai clar, o culoare a pielii cu o 
intensitate mai mare sau mai mică de verde! 

Unii etnologi stabilesc o legătură de rudenie 
a celor din Canare cu berberii din Sahara nord- 
africană. Într-adevăr, chiar şi astăzi, pielea 
unor berberi se colorează în albastru - ceea ce 
duce de multe ori la o legătură cu coloratura de 
maro-ocru. 


Încă o dată în căutare de piramide... 


Guanchen au lăsat posterităţii - iar acest fapt 
este la noi aproape necunoscut - un număr de 
piramide învăluite în mister. Am auzit pentru 
prima dată de ele la începutul anilor '90, când 


un cunoscut, care conduce în Teneriffa o şcoală 
de drumeţie, mi-a povestit despre ele. A durat 
până la Paştele din 1997 să am posibilitatea de 
a vedea personal relicvele poporului dispărui. 
Guanchen. Nu a fost un lucru uşor, deoarece 
nici chiar în insulele Canare nimeni nu este 
informat de existenţa lor. O amplasare - căci 
după ultimele mele informaţii sunt mai multe - 
se află în orăşelul Guimar din sudul insulei 
Teneriffa. Mi-a luat aproape o zi să ajung acolo 
cu o maşină închiriată; cu slabele mele 
cunoştinţe de spaniolă, am întrebat nenumărați 
locuitori de piramide. Cei mai mulţi nu ştiau 
nimic despre existenţa lor, iar cei câţiva care 
aveau idee puteau să-mi dea numai nişte indicii 
vagi. 

Şi astfel am colindat, până când am dat în 
final de obiectul căutărilor mele - şi anume în 
Guimar, care s-a transformat în mărturii ale 
timpurilor străvechi. Construcţiile în formă de 
piramide în trepte sunt ascunse de privirile 
curioase ale oamenilor în spatele unor garduri 
construite. Aparent s-a făcut acolo un fel de 
„muzeu-parc”, ce are o tăbliță cu inscripţia 
Parco etnografico de Giuimar. Aceasta nu pare 
să anunţe acele construcţii. 

Ceea ce m-a mirat au fost piramidele, care 
erau un fel de tabu. L-a fel cum s-a întâmplat şi 
la descoperirea numeroaselor piramide 
chinezeşti (vezi capitolul 4). 


Acum mă întorc pentru ultima dată la 
povestea de prost augur a celor doi copii cu 
pielea verde - în „varianta spaniolă”. Căci chiar 
în apropiere de piramida în trepte, despre care 
nu prea ştiau nici măcar localnicii, se află 
„Peştera Guanchen” din Badajos. Acest nume 
suna aproape la fel cu acel loc, Banjos, căutat 
zadarnic în întreaga Catalonie, pe teritoriul 
Spaniei. 

Numai un gând spontan, o idee vagă, ce mi-a 
venit acolo, în Teneriffa, departe de plajele 
unde se desfăşura viaţa mondenă: oare acesta 
este locul în care, acum mai bine de o sută de 
ani, doi copii cu pielea verde, de origine 
nedefinită, au intrat în continuumul nostru 
spaţio-temporal? 

De unde au venit copiii verzi? Dintr-o altă 
dimensiune, o lume paralelă, ce coexistă paşnic 
alături de universul nostru vizibil, pe care noi îl 
acceptăm cu uşurinţă drept unica realitate? 
Între timp, această idee a lumilor paralele nu a 
mai fost privită nici de oamenii de ştiinţă drept 
SF. Oare cei doi au venit dintr-o realitate ce se 
află alături de noi? 

Atunci, poate că şi versiunea spaniolă a 
poveştii celor doi copii, veniţi dintr-un 
enigmatic „altundeva”, are un sâmbure de 
adevăr şi nu este doar o copie grosolană a 
„Woolpit-Saga” din Anglia, aşa cum au 
presupus mulţi. 


Oare vom reuşi cândva să aducem lumină în 
acel teritoriu de prost augur, pierdut, în sensul 
propriu, în spaţiu şi timp? 


Informaţiile şi indiciile de călătorie pentru 
acest capitol le găsiţi în partea finală, „Drumul 
către amplasări”. 


15. Doar forţa spiritului este mai mare 
Case cu fantome şi locuri „ne-suspecte” 


În fosta curte parohială din Wang - care 
atunci era încă adăpostită în apropiere de Stadl 
- se află astăzi o mănăstire. Slujbele se fac 
acolo unde cei dedicați spiritului petreceau de 
multe ori nopţi întregi la lumina lumânărilor, 
studiind. 

Mai mereu, atât măicuţele, cât şi localnicii, 
murmurau poveşti extraordinare despre 
întâmplări inexplicabile, în care fuseseră 
implicate generații întregi de preoți. De multe 
ori preoții, ai căror ajutoare şi bucătărese 
trăiau în deplină groază, vedeau cum clanţele 
sunt apăsate de mâini invizibile, uşile şi 
ferestrele se trânteau brusc şi geamurile se 
spărgeau zgomotos, cu toate că afară nu se 
simţea nicio urmă de adiere. 


„Gândul morţii nu mă nelinişteşte deloc, 
deoarece am convingerea că spiritul 


nostru are o natură indestructibilă.” 
Johann Wolfgang Goethe (1749-1832). 


Nu ştiu dacă regiunea este cea care-i poate 
influenţa atât de mult pe locuitorii ei şi 
atitudinea lor: căci există anumite locuri în care 
oamenii sunt cunoscuţi pentru puternica 
înclinaţie de a vedea lucruri ce scapă 
„înţelegerii umane sănătoase”. Vechile cetăţi şi 
castele din Anglia şi Scoţia sunt atât de 
cunoscute pentru desele apariţii de spirite şi 
enigmele PSI, încât ghizii, în locurile cele mai 
bântuite de nenorociri, s-au trezit într-un 
adevărat haos de piaţă. 

La fel pare să se întâmple şi cu regiunea în 
care trăiesc eu. Astfel, în sud-estul Bavariei 
este o zonă „binecuvântată” cu case cu 
fantome, precum şi cu locuri. In care nimic nu 
pare suspect. În popor mai sunt încă deosebit 
de vii poveştile cu fiinţe fantomatice şi apariţii 
fosforescente, ce deja i-au speriat foarte tare 
pe unii şoferi. 

Mă întreb dacă într-adevăr este numai o 
invenţie a unei regiuni, în care s-au transmis 
din uşă-n uşă nişte superstiții şi credinţe foarte 
adânc înrădăcinate. Ambele au originile într-o 
altă realitate. Chiar şi în această perioadă de 
raţionalism iluminat, acestea nu pot fi ignorate 
atât de uşor, ca fiind nişte poveşti pentru copii. 


Nori strălucind albastru în noapte 


Este un peisaj de-a dreptul pitoresc; eu 
însumi m-am dus acolo de nenumărate ori. Este 
vorba de strada ce duce de la Schnaisee la 
Wasserburg am Inn. Cel care trece după câţiva 
kilometri pe lângă mica aşezare Kling, nu-şi 
prea poate da seama că suprafaţa aceea lipsită 
de importanţă a fost odată o cetate foarte 
importantă, distrusă la începutul secolului al 
XIX-lea. 

In secolele al X-lea şi al XI-lea, respectivul 
burg constituia centrul domeniului contelui von 
Kling. La începutul secolului al XII-lea, Kling a 
intrat în posesia comitatului von Wasserburg, 
iar în anul 1259 a preluat casa de Wittelsbach. 
Aceasta l-a făcut pe Kling unul dintre cei mai 
mari proprietari de pământuri Bavaria. 
Insemnătatea acestui lucru se măsoară prin 
faptul că în 1543 cetatea a cuprins şi un foarte 
mare castel, care a fost mai mult de 250 de ani 
sediul comitatului Kling. Castelul a servit drept 
reşedinţă de vânătoare, loc de retragere în caz 
de război şi loc de popas în drumul nobilei 
Crém e de la Crém e din acele timpuri. In 1803, 
după dizolvarea statelor germane, castelul şi-a 
pierdut repede importanţa iar în anul următor a 
fost scos la licitaţie şi demolat. 

Astăzi numai o plăcuţă aflată pe locul 
respectiv mai indică ruinele cetăţii Kling. Mai 


sus de micul sat se mai pot admira cam 20 de 
metri din zidul de sud. Între anii 1976 şi 1980, 
mai mulţi elevi şi profesori de la şcoala de 
acolo, precum şi voluntari, au lucrat la 
degajarea şi restaurarea zidului. 

Astăzi nimic nu mai aminteşte de tribunalul 
care a funcţionat acolo în mod regulat între anii 
1100 şi 1800. Nu rareori s-au dat pedepse 
draconice împotriva ţăranilor ce practicau 
braconajul şi a localnicilor nerespectuoşi. 
Urmând obiceiurile acelor timpuri, se dădea 
mult prea des pedeapsa cu moartea - după 
„îngrijirea” din belşug a delincvenţilor prin 
schingiuire pe „banca de întindere”, erau 
spânzurați, li se tăia capul sau erau chiar 
spintecaţi. Cei condamnaţi la moarte prin 
jupuire erau legaţi de un dispozitiv mare, aflat 
la doi kilometri de castel. 

Această bucată de stâncă se mai vede şi 
astăzi acolo, la mai puţin de zece metri de 
marginea străzii ce duce la Evenhausen. De 
multe ori, şoferii care au trecut noaptea pe 
acolo au observat nori strălucitori, colorați 
ciudat în albastru, care se întindeau ca într-o 
horă şi pluteau deasupra pietrei, după care se 
adunau din nou. Oare sunt doar iluzii optice 
sau poveşti extrem de romantice ale unor 
contemporani doritori de îmbogăţire? Sau 
există într-adevăr ceva ce a supravieţuit morţii 
fizice şi este legat de aceste locuri suspecte din 


oarecare motive? 
Parapsihologia ne învaţă că puterea spiritului 
este mult mai mare decât cea a materiei. 


Spiritele din spatele zidurilor mănăstirilor 


Nu departe de localitatea Kling, drumul se 
ramifică în direcţia Gars am Inn. La jumătatea 
drumului se află ţinutul Wang, ce pare de 
asemenea să posede un fel de fantome legate 
de locul respectiv. 

In fosta curte parohială din Wang - care 
atunci mai era încă adăpostită în apropiere de 
Stadl - astăzi se află o mănăstire. Slujbele se 
fac acolo unde, înainte, cei dedicați spiritului 
petreceau de multe ori nopţi întregi la lumina 
lumânărilor, studiind. 

Mai mereu, atât măicuţele, cât şi localnicii, 
murmurau poveşti extraordinare despre 
întâmplări inexplicabile, în care erau implicate 
generații întregi de preoți. Deseori, preoții, ai 
căror ajutoare şi bucătărese trăiau în deplină 
groază, vedeau cum clanţele sunt apăsate de 
mâini invizibile, uşile şi ferestrele se trânteau 
brusc şi geamurile se spărgeau zgomotos, cu 
toate că afară nu se simţea nicio urmă de 
adiere. 

La numai câţiva kilometri după Gars era 
mănăstirea Au, aşezată foarte romantic într-o 
cotitură a Inn-ului. Ani de-a rândul, fabrica de 


bere a mănăstirii a folosit construcţia din vale, 
ridicată foarte aproape de povârniş, drept 
depozit pentru gheaţă. Fosta pivniţă de bere se 
întindea mai mult înspre deal, iar şinele parcă 
treceau printr-un tunel întunecat. Acolo unde 
generaţii de călugări au stivuit rânduri întregi 
de butoaie cu bere, acum se mişcă dintr-o parte 
în alta ca împins de o mână-fantomă, un vechi 
vagon-platformă pentru gheaţă. Când am văzut 
clădirea învechită, se lucra intens la ea. I se 
schimbase proprietarul şi era restaurată. Oare 
era noaptea trezit din somn de nişte zgomote 
bizare? 

La mica biserică de lângă mănăstirea Seeon 
s-au adunat în cimitir numeroşi morţi din casele 
nobile  germano-ruseşti, aduşi aici de la 
Leuchtenberg, pentru odihna veşnică. Pe cele 
mai multe pietre funerare se găseşte crucea 
ortodoxă rusă, pe care se află liniile oblice 
suplimentare. Tot aici este înmormântată o 
femeie, care până la cea din urmă suflare s-a 
luptat să fie recunoscută drept fiica ţarului 
Nicolae al II-lea, prinţesa Anastasia, ultima 
supraviețuitoare a familiei ruseşti a 
Romanovilor. Acest titlu nu i-a fost niciodată 
recunoscut şi a luat cu ea în mormânt secretul, 
care a preocupat istorici şi avocaţi din lumea 
întreagă. 

Se pare că nici în mormânt nu şi-a găsit 
liniştea, pentru că a părăsit această lume fără 


a-şi putea clarifica identitatea în mod lipsit de 
dubii. Numeroşi oameni care au trăit ani întregi 
în mănăstire, printre care şi actorul Hans 
Wuprăchtinger, jură că „Anastasia” este cea 
care lasă urme iarna, în zăpada proaspăt 
căzută. 


Cazul Rosenheim 


Acestea au fost numai câteva dintre multele 
locuri din cadrul triunghiului format de 
Chiemsee, Wasserburg şi Rosenheim, în care 
unele lucruri nu sunt chiar în regulă. Într-un 
timp existau poveşti pentru copii, în care nişte 
„Văzători de spirite” nu mai vroiau să se 
despartă de drăguţii gălagioşi de dincolo, adică 
fantomele care bântuie. 

In încheiere, aş vrea să vă mai relatez un caz 
petrecut acum exact 30 de ani, în Rosenheim. 
Se deosebeşte complet de poveştile banale cu 
fantome, pentru că a fost amănunțit 
documentat de câtre oameni de ştiinţă. Şi 
reuşeşte foarte bine să ne arate că între cer şi 
pământ există mult mai multe lucruri decât am 
fost învăţaţi la şcoală. 

La sfârşitul lui noiembrie 1967, în biroul 
avocatului din Rosenheim, Adam, s-au petrecut 
întâmplări absolut misterioase, contrare 
tuturor legilor fizicii. Tuburile de neon, montate 
pe tavan la o înălţime de doi metri şi jumătate, 


se stingeau tot timpul. Electricianul chemat în 
grabă a constatat plin de uimire că acestea nu 
erau arse, ci erau învârtite doar 90 de grade în 
fasunguri. Când acesta cerceta tuburile, ceva a 
pocnit brusc şi siguranţele au sărit singure, 
fără niciun motiv. De asemenea, un aparat de 
copiat împrăştia lichid. 

Cel mai îngrozitoare erau  perturbările 
telefonice, care făceau imposibil lucrul în biroul 
de avocatură. Pentru că toate cele patru 
aparate sunau în acelaşi timp, au fost 
întrerupte. Aparatul de taxat înregistra 
convorbiri ce nu putuseră avea niciodată o 
asemenea lungime. Astronomica notă de plată 
de la telefon l-au dus la faliment pe avocatul 
Adam! 

Centrala electrică din Rosenheim a fost 
înştiinţată, întrucât cauza se presupunea a fi 
dereglările din reţeaua de electricitate. Au fost 
trimişi mai mulţi lucrători, care au instalat 
aparate de măsurare a tensiunii, pentru a fi 
posibilă supravegherea permanentă a biroului. 
Angajatilor li s-a recomandat să anunţe imediat 
dacă au observat ceva ciudat. 

Imediat ce aparatele de măsurat au fost 
instalate, s-a observat ceva uimitor. Benzile de 
înregistrare, din aparatele sigilate cu plumb, 
indicau deviații absolut inexplicabile până la 
cea mai înaltă valoare de pe scală. In raportul 
de verificare al centralei electrice din 


Rosenheim erau notate următoarele: „Luni, la 
ora 7:30, în camera principală, după un pocnet 
puternic a căzut un tub de iluminat din fasung 
şi s-a spart pe podea. Totuşi, circuitul electric 
nu s-a întrerupt. Aparatele au înregistrat 
deviații de până la 50 amperi. A fost 
inexplicabil, în primul rând că nu au sărit 
siguranţele. La fel de ciudat a fost faptul că 
revenirea câmpului la punctul maxim s-a 
petrecut printr-o curbă, nu printr-o linie 
dreaptă, aşa cum ar fi fost normal.” 


Nu este nicio motivaţie tehnică 


Când în loc de neoane s-au adus becuri 
normale, câteva au explodat. Pentru a se evita 
rănirile cu cioburile de sticlă, becurile au fost 
protejate cu plase de sârmă. Toate eforturile de 
a se stăvili tulburările tot mai deranjante au 
fost zadarnice. Nici măcar un cablu direct de la 
centrală, instalat ulterior la agregatul de 
urgenţă din camere, nu a putut împiedica 
neobişnuitul fenomen. Tehnicienii nu mai ştiau 
ce să facă, toate eforturile lor ajunseseră într- 
un punct mort. 

Între timp s-a cerut ajutor într-un loc total 
diferit: profesorul Hans Bender de la 
universitatea din Freiburg, ce deţinea singura 
catedră din Germania pentru ştiinţa 
nerecunoscută încă,  parapsihologia. Când 


acesta a început cercetările la 1 decembrie 
1967, lămpile de pe holuri se balansau aşa de 
tare, încât atingeau peretele. Bender a putut să 
facă o observaţie importantă încă de la început: 
extraordinarul fenomen şi  inexplicabilele 
deviații ale instrumentelor de măsurare se 
manifestau numai când biroul de avocatură era 
deschis. In afara acestei perioade nu erau 
prezente aceste apariţii. Incă înainte de 
începerea cercetărilor - care pe baze foarte 
certe au condus la concluzia că este un caz cu 
fantome -, profesorul din Freiburg a declarat 
că întâmplările misterioase veneau de la o 
persoană din interiorul biroului de avocatură. 


Efectul Poltergeist 


Foarte curând, suspiciunile i s-au concretizat 
asupra unei anumite persoane. În permanenţă, 
instrumentele înregistrau primele deviații când 
intra de dimineaţă în birou ucenica Annemarie 
Sch., care atunci avea 19 ani. Şi alte observaţii 
păreau să confirme că apariţiile erau 
dependente doar de prezenţa Annemariei. Când 
fata mergea pe culoar, lămpile începeau să se 
balanseze, corpurile de iluminat explodau şi 
cioburile se împrăştiau în jurul ei. Annemarie 
trebuia să fie declanşatorul inconştient al 
neobişnuitelor fenomene, iar acele întâmplări, 
care l-au adus pe avocatul Adam aproape de 


ruină, puteau fi explicate prin influenţe 
psihokinetice. 

Pentru a verifica această ipoteză, au fost 
efectuate alte două experienţe. Dr. F. Karger, 
de la institutul Max Planck din Garching, 
Munchen, şi fizicianul G. Zicha au analizat 
toate cauzele imaginabile, ce puteau fi valabile 
pentru deviaţiile inexplicabile ale 
instrumentelor de măsurat. Nu au descoperit 
nimic. În final nu au putut decât să remarce „că 
o explicare a fenomenului cu principiile puse la 
dispoziţie de fizică nu este posibilă”. 

Toate rezultatele obținute în timpul 
cercetărilor aveau drept singură concluzie 
faptul că tulburările erau cauzate de aceeaşi 
forţă. O forţă misterioasă ce aşa cum acţiona 
asupra  indicatoarelor instrumentelor de 
măsurat, tot aşa făcea tuburile de neon să se 
rotească în fasunguri, becurile să explodeze, 
lustrele să se  balanseze înfricoşător şi 
tablourile să se rotească pe pereţi. Această 
forţă nu era oprită nici de un dulap de acte de 
trei chintale şi jumătate, pe care l-a tras de 
două ori pe distanţa de 30 de centimetri! Cu 
siguranţă, şi tulburările telefonice erau 
provocate de forţa psihokinetică a Annemariei. 
La reclamaţia avocatului Adam provocată de 
notele de plată de la telefon exorbitant de mari, 
reprezentantul Poştei Federale Germane a 
instalat un aparat de controlare, ce înregistra 


toate numerele apelate din birou. De aici a 
reieşit că deseori, în timpul unui singur minut, 
s-a format de patru, cinci ori la ora exactă 
locală, 0119, fără ca vreo persoană să atingă 
telefonul. Cine cunoaşte vechile telefoane îşi 
poate singur da seama că o astfel de formare 
de numere într-un timp atât de scurt este 
imposibilă. Aparatul de control înregistra 
numărul 0119 de 50 de ori la rând, sau arăta că 
se folosea telefonul, fără a se fi vorbit la el. 


Un noroc pentru cercetarea parapsihologică 


După Crăciunul din 1967, Annemarie Sch. a 
mai venit la birou pentru exact două săptămâni, 
după ce i s-a dat concediu din cauza acţiunii 
inconştiente, dar foarte distructive pentru 
biroul de avocatură. În perioada de două 
săptămâni, intensitatea fenomenelor a crescut 
din nou la nivel maxim. Sertarele ieşeau 
singure din dulapuri, tablourile şi calendarele 
se învârteau pe pereţi până cădeau. Lămpile 
pocneau iar fata a devenit isterică. Din ziua în 
care Annemarie nu a mai păşit în birou, 
fenomenele distrugătoare au încetat 
instantaneu şi toate au reintrat pe un făgaş 
normal. 

Pentru ramura, atunci încă tânără, a 
parapsihologiei, această şansă, de a putea testa 
capacităţile psihokinetice pe viu, a fost un 


noroc incredibil. Cercetările ulterioare de 
laborator, făcute cu fata la institutul din 
Freiburg, au dat rezultate semnificative. Pentru 
Annemarie a însemnat o mare uşurare, căci 
„adolescenta cu Poltergeist” avea multe 
necazuri atât pe plan profesional, cât şi pe cel 
privat. 

Chiar legăturile personale se pot distruge în 
astfel de cazuri. Annemarie era logodită cu un 
inginer. Acesta mergea des cu prietenii la 
popice. Când şi-a luat odată prietena, s-a 
întâmplat inevitabilul: forţa psihokinetică a 
Annemariei a distrus sistemul electric al pistei 
de popice. Şocat, inginerul a desfăcut logodna 
căci lui, om de ştiinţe naturale, i se părea 
inadmisibil să trăiască cu o femeie a cărei 
simplă prezenţă era suficientă ca să distrugă 
aparatele tehnice. 

În acest caz special aş fi avut tendinţa de a 
prezenta inginerului o viziune asupra lumii care 
să cuprindă şi forme ale unei realităţi 
fantastice, de a creiona „activităţile 
Poltergeist” inconştiente ale Annemariei. Există 
totuşi o alinare: Annemarie a găsit pe altcineva, 
cu care s-a căsătorit. De câţiva ani este mama a 
doi copii. lar de la acele spectaculoase 
întâmplări, care au impresionat lumea în urmă 
cu 30 de ani, nu a mai fost deranjată de 
întâmplări şi apariţii paranormale. 

Oamenii de ştiinţă, care au cercetat-o atunci, 


au atribuit capacitatea ei tensiunilor la care 
este supus un om în curs de maturizare, ceea 
ce este de înţeles. În anii trecuţi a mai fost 
invitată la câte un talk-show, în rest nu vrea să- 
şi mai amintească de întâmplările din casa de 
pe strada Konig din Rosenheim. Nici biroul de 
avocatură Adam nu mai există de câţiva ani. 
Insă numeroşii locuitori din oraşul bavarez îşi 
mai amintesc exact de evenimentele care 
animau toate discuţiile din anii 1967-68. 

Puterea spiritului a primit recunoaşterea 
ştiinţifică a faptului că este mai sus decât 
materia. 

Informaţiile şi indiciile de călătorie pentru 
acest capitol le găsiţi în partea finală, „Drumul 
către amplasări”. 


41. În mijlocul pădurilor tropicale de la San Agustin se află parcul 
arheologic, cu, Pădurea de stani” Această figură cu ochi bulbucaţi 
duce la gură un obiect nedefinit 


42. Păduri tropicale dese. cât cuprinde ochiul. După-amiază aproape 
că poți să-ți porriveşti ceasul după aversele de ploaie. De aceea s-a 
format luxurianta vegelaj ie din această zonă a podişului columbian. 


43, „Camino de los 
Muerios”, lung de circu 
trei kilometri. Privind di 
pe Piramida Lunii dispar 

întreaga lerasare. pe cari 
o sesizezi, privind dinspri 
sud, ca pe o scară ducan 


ia cer. 


44. Piramida Soarelui şi 
cea a Lunii de la Teoti- 
huacan. Acest oraş preis 
toric a fost din start con 
cepul de proiectanți drep 
o oglindire gigantică + 
sistemului nostru solar! 


45. Cerul şi-a deschis toate băierile atunci când am ajuns pe insula 
din Caraibe, Porto Rico. În câteva secunde, străzile s-au umplut de 
apă — niciodată nu am mai văzut o furtună cu asemenea intensitate 
inspăimăntătoare. 

46. Acţiuni febrile ale US Air Force: avioane F-14 , Tomcat" patrulau 
neîncetat deasupra insulei, pe care mereu au fost anunțate cazuri 
OZN spectaculoase, 


47. Teneriffa, aşa cum o cunoaştem şi o indrăgim noi: acul de stâncă 
„Zapata de la reina”, având pe fundal conul vulcanului Pico de 
Teide. 


48-50. În insulele Canare există şi piramide! Au fosi atribuite 
amticilor locuitori, guanchen. care cau fost nimiciți. Incredibil. aceste 
piramide se află pe teritoriul oruyului Gitimur care a realizat în 
acest loc un parc etnografic 


51, În fosta pivniță pentr 
piaţă a berăr tei mänästirit du 
in am În este ceva „suspect 
iesea se misc. de parcă ur fi 
Nus de o imună invizibilă, ve 
chiu vugon din Her cu cure se 
runsportuu butoaiele de bere 


j2 Oure Anustasiu. cure în 
timpul vieții a sustinut a fi 
altuna Xupruviețuitoare a cusel 
Komanovilor. nu şi-a găsit 
iniytea it mormant? Numeroşi 
octet afirmă că lasă urme in 
zăpada proaspăt căzură in 
curtea mänüäxrtirii Soon 


53. Profesorul Hans Bender de 
la imiversitatea din Freiburg. 
În timpul vieţii a deținut sin- 
gura catedră de parapsiholo- 
gie din Germania. A cercetat ia 
fața locului spectaculosul „caz 
Rosenheim” şi a făcu din el cei 
mai bine documenta! caz de 
psihokinezie 


54. Poltergeist în acțiune 

Curând s-a dovedit că declan- 
şatorui inconştient al nume- 
roaselar manifestări parenor- 
male din biroul de avocatură 
din Rosenheim, era ucenica de 
19 ani, Annemarie Sch. Când 
mergea prin cameră, lămpile 
din tavan incepeau brusc să se 
„balumseze Înfricoşător! 


55. Din secolul al X-lea 
până la inceputul seco- 
lului al XIX-lea. în acest 
loc se afla una dintre cele 
mai mari judecătorii din 
Bavaria. In Kling. pedep- 
sele cu moartea nu erau 
un lucru foarte rar. 


36, Aceasta este piatra pe 
care se făceau execuțiile 

în apropiere de Kling 

Astăzi, foarte mulți şoferi 
declară că au văzul noap- 
tea apariţii fosforecenie 

albastre, plurind deasu 

pra bucății de stâncă 


Drumul către amplasări 
Informații şi indicii de călătorie pentru a 
ajunge la locurile descrise în această carte 


În această secţiune a cărţii de faţă vreau să 
ofer cititorilor informaţiile necesare - aranjate 
în ordinea capitolelor -, pentru a putea ei înşişi 
să plece la amplasările celor mai misterioase 
locuri de pe această planetă. 

Totuşi, acolo unde am considerat necesar, am 
evitat să dau detalii despre anumite locuri. 
Pentru cei interesaţi cu adevărat am pus la 
dispoziţie numele şi adresele prin care pot 
contacta persoanele sau organizaţiile 
competente. 

Aş dori să vă rog ceva: în călătoriile 
dumneavoastră, amintiţi-vă că sunteţi musafiri 
în ţara respectivă şi în acele locuri. Vă rog să 
vă comportaţi de aşa manieră, încât vizitatorii 
care vor veni după dumneavoastră să nu se 
confrunte cu restricţii rezultate în urma unui 
comportament reprobabil! 

Pentru a completa, aş dori să mă mai 
menţionez aici că atât editura, cât şi autorul, îşi 
declină orice responsabilitate. Călătorii 
întreprind activităţile mereu pe propriul risc, 
pe de altă parte ar putea, aşa cum confirmă 
orice organizator de excursii, să fie implicaţi la 
faţa locului în situaţii neprevăzute, ce se pot ivi 
pe durata vizitării, şi care nu pot fi prevenite. 


1. Avorton sau experiment eşuat? 


Cel mai bine ajungeţi la „Cabinetul de artă şi 
ştiinţe ale naturii” din oraşul Waldenburg pe 
autostrada A4, de pe care ieşiţi la joncţiunea cu 
Glauchau. Din acel loc, Waldenburg este înscris 
pe indicatoare - ajungeţi în micul oraş după 
şapte kilometri. In Waldenburg mergeţi pe 
strada principală, în direcţia est, până când 
apar construcţiile pe partea stângă. 

Adresa este următoarea: 

Heimatmuseum und Naturalienkabinett 

Geschwister-Scholl-Plalz I 

D-09613 Waldenburg/Sachsen în încheiere, 
încă un indiciu: aveţi grijă ca pe perioada 
vizitei să obţineţi de la casa aflată la parter 
permis de filmare şi fotografiere! 


2. Numai o idee la modă? 


Descoperirile din săpăturile de la Straubing- 
Alburg descrise aici se află în cea mai mare 
parte la universitatea din Gottingen. Numai 
câteva cranii sunt la Colecţia Naţională de 
Antropologie din Karolinenplatz. Dar nu sunt 
puse la dispoziţia publicului. După încheierea 
lucrărilor de restaurare, toate exponatele vor fi 
transportate la Colecţia Naţională de Preistorie 
din Bavaria (adresa este: Lerchenfelderstrafe; 


Stadtteil Bogenhausen). 

Indiciul de călătorie cu privire la deformārile 
craniene este o vizită la „Museo Argqueologico 
R.P. Gustavo Le Paige în San Pedro de Atacama 
(Chile). Localitatea cu 2000 de suflete de la 
marginea deşertului extraordinar de pitoresc 
poate fi cel mai bine integrată într-o excursie în 
America de Sud sau Chile - Insula Paştelui. 
Pentru legăturile de zbor şi preţurile Germania- 
Chile vedeţi informaţiile de la capitolul 7. 

Excursia în regiunea San Pedro de Atacama 
este recomandată de bizara frumuseţe naturală 
a munţilor; de asemenea merită să faceţi şi o 
vizită la cetatea incaşă Pukara de Quitor de 
lângă San Pedro, ale cărei ruine sunt 
restaurate de studenții universității din 
Santiago. 

Aici aveţi informaţii cu privire la legăturile de 
zbor din interiorul lui Chile: 

Santiago de Chile-Antofagasta circa 1 oră şi 
40 minute 

Antofagasta-Calama circa 35-40 minute 


De la Calama se merge cu autobuzul cam o 
oră şi jumătate-două ore până la San Pedro de 
Atacama. Să nu cumva să nu faceţi un popas în 
pitorescul canion Quebrada Tambores, care are 
geoglife (desene pe stâncă). Aşa după cum vă 
aşteptaţi, este un peisaj ce îţi taie respiraţia! 

Cea mai bună perioadă de merge în deşertul 


Atacama este începând cu lunile februarie- 
martie până în septembrie-octombrie. Din 
cauza amplasării în cealaltă emisferă, 
anotimpurile sunt exact invers. Aceasta 
înseamnă că în timpul verii noastre, în Chile 
este „iarnă”. În lunile noimbrie-ianuarie (vara 
este în toi!) temperatura urcă adesea mai sus 
de 40 °C, ceea ce cu siguranţă nu bucură pe 
nimeni. 

Trebuie să menţionez un lucru deosebit, cu 
care vă veţi confrunta dacă veţi călători cu 
avionul: înainte de a-l părăsi, personalul 
avionului dă pe culoare cu insecticid. La 
împrăştierea chimicalelor cel mai bine vă 
protejaţi nasul şi gura cu o batistă. 


3. „Războiul zeilor” 


Din cauza apropierii geografice de sudul 
Germaniei şi de Austria, deplasarea la ruinele 
fără nume de pe muntele Molpir, din apropiere 
de capitala slovacă Bratislava, este potrivită şi 
pentru o drumeţie de sfârşit de săptămână. Cel 
mai simplu drum - din păcate de câtva timp 
este cu taxă - este pe autostrada Salzburg-Linz- 
Viena şi mai departe pe graniţa cu Republica 
Slovacă. După traversarea podului peste 
Dunăre ajungeţi deja în Bratislava. 

De aici sunt două posibilităţi de a ajunge la 
Molpir: 


1. Se iese din capitala slovacă pe la nord, în 
direcţia şoselei. Pe acest drum se trece pe 
lângă Pezinok, Modra, Casta şi Dolnâ Oresany, 
după care mai sunt numai câţiva kilometri până 
la Smolenice. Pe acest drum, distanţa de la 
Bratislava este de exact 50 km. 

2. Autostrada D 61-E 75 merge până la 
Trnava. În muzeul de istorie de acolo sunt 
expuse câteva dintre descoperirile de la Molpir, 
însă mult mai multe obiecte sunt depozitate în 
pivniţă. 

Prin Trnava se merge în direcţia nord pe 
şoseaua B51, după care la Irstin se virează la 
stânga spre Smolenice. Acest drum are de la 
Bratislava circa 70 km. 

Arheologul amator menţionat în capitolul 
respectiv, Martin Jurik, este în continuare 
foarte preocupat de relicvele arheologice ale 
patriei sale. Între timp a lucrat la o revistă, 
care se ocupă, printre altele, şi de enigmele şi 
secretele din Europa. Aceasta este adresa 
redacţiei: 

Redaktion Euroreport 

Martin Jurik 

Nevadzova 5 

SK-82101 Bratislava 

Fax: 00421-7-5787-626 

E-mail: EUROREPORTOMAIL. SOFILINE. SK 


Pentru a călători în Republica Slovacia este 


suficient buletinul de identitate. Întrucât Molpir 
este un munte din Carpaţi, recomand drept cea 
mai bună perioadă de vizitare lunile mai până 
la sfârşitul lui septembrie. În Slovacia se 
vorbeşte mult germana. 


4. În umbra uitatelor piramide 
5. Secretul „mumiei plutitoare” 


Pe noi, locuitorii emisferei vestice, „Imperiul 
de Mijloc” ne-a interesat de mult timp, ceea ce 
nu înseamnă că nu a fost foarte multă vreme 
izolat de restul lumii sau că acum şi-ar fi 
deschis complet porţile către noi. 

In timpul lui Mao Zedong nu se făcea niciun 
fel de excursie turistică în China, iar 
întâmplările nefericite din perioada revoluţiei 
culturale din 1966 până în 1976 au speriat şi 
potenţialii vizitatori. După moartea lui Mao, 
respectiv după dezmembrarea „Bandei celor 
patru” din jurul văduvei dictatorului comunist, 
Jiang Qing, Imperiul Roşu şi-a deschis porţile, 
iar turismul spre China a luat un puternic 
avânt. 

Cu toate tendinţele de deschidere, ceva te 
pune pe gânduri: nu există turism individual! 
Numai o suprafaţă de 10-15 procente din 
suprafaţa totală a Republicii Populare Chineze 
într-adevăr este disponibilă pentru turism, 
multe regiuni sunt ca înainte, interzise. Este 


împiedicat, dintr-o cauză mai profană, faptul de 
a te mişca liber şi fără oprelişti, aşa cum se 
face în ţările vestice: 

omniprezenta barieră a limbii! Un chinez nu 
prea are posibilitatea de a-şi însuşi o limbă 
străină precum germana, engleza sau franceza. 
În general, un chinez din nord, care vorbeşte 
mandarina, nu înţelege un ţăran din sud, care 
vorbeşte cantoneza. Invers, cunoştinţele de 
chineză din spaţiul nostru rămân mai degrabă o 
excepţie. 

Consecința logică este că ori se face un grup 
turistic, ori - ceea ce este acelaşi lucru, însă 
mai scump - se întreprind tururi cu 
„Minigrupuri” (începând cu o persoană) având 
ghizi. În mod special studenţii la germanistică 
sunt întâlniți drept ghizi turistici cu cunoştinţe 
amănunțite de germană. Organizatorii de 
excursii specializaţi pe China alcătuiesc cu 
plăcere itinerarii de călătorie prin care să se 
poată împleti indiciile date aici. 

Din păcate, piramidele descrise aici de mine, 
precum şi exponatele descoperirilor Ma-Wang- 
Dui, nu sunt incluse în niciun itinerar de 
călătorie oferite de organizatorii tururilor prin 
China. Însă este posibil să vizitezi cele două 
locuri ca turist. Eu însumi am condus un grup 
de la „Ancient Astronaut Society” la piramide şi 
alte câteva locuri. lar după o conferinţă, pe 
care am susţinut-o la Amsterdam, a venit la 


mine o olandeză simpatică şi mi-a prezentat 
foarte mândră o poză cu ea în faţa marii 
piramide de la Mao Ling! 

Cine face ruta normală, are cel puţin plăcerea 
de a putea admira două piramide pe drumul 
către aeroportul din oraşul cu şase milioane de 
locuitori, Xian, lângă „Airport Expressway”, 
precum şi o a treia aşezată mai în spate (vezi 
Fig. 11). Ghidul sau şoferul va răspunde 
dorinţei de a face o oprire în plus, ignorând 
indicatorul de oprire interzisă - poate aveţi 
norocul să daţi peste o gaură în gardul de pe 
partea dreaptă a drumului spre Xian, şi astfel 
vă puteţi apropia de piramidă încă 200 de metri 
pe câmp. 

Perimetrul efectiv al piramidei se află în 
direcţia opusă. Şi anume, nu se merge în 
direcţia Xian, ci de la aeroport direct la 
Xianyang, şi deja se văd la câţiva kilometri 
nişte construcţii splendide de piramide. La 
numai doi kilometri de marginea oraşului 
Xianyang se află rânduri întregi de piramide 
mai mici. Nici zona de la Mao Ling, la vest de 
Xianyang, nu este necunoscută şoferilor. 
Această amplasare a fost fotografiată în anul 
1934 de un pilot german; în timpurile mai 
vechi, japonezii au început cercetările în jurul 
piramidelor din China. 

Fig. 17. Posibilul {top pe drumul către Xian. două piramide în 
imediata apropiere a străzii şi o a treia așezată mai în spate. 


Cine vrea să vadă Mao Ling, se opreşte cel 
mai bine pe şoseaua care însoţeşte linia ferată 
Lung-Hai, în direcţia vest-sud-vest. De pe lanţul 
de coline paralel cu strada se pot recunoaşte 
câteva piramide. La un atelier de reparaţii 
pentru biciclete se coteşte de pe autostrada 
descrisă, se traversează linia ferată Lung-Hai şi 
se observă încă de departe marea piramidă 
măsurând 100 m. Merită efortul de a te sui pe 
construcţia din lunga şi complicata istorie a 
Chinei. 

Foarte potrivit pentru şederea 
dumneavoastră la Xian este „Bell Tower Hotel”, 


aşezat la periferia oraşului cu şase milioane de 
locuitori, la colţul de sud-vest al „Turnului cu 
clopote”. Odată ajunşi în Xian, trebuie să 
rezervaţi cam o jumătate de zi muzeelor Banpo 
şi celui al provinciei. 

În China s-a scris mult despre Changsha şi 
săpăturile de la Ma Wang Dui; în zona noastră 
nu sunt atât de cunoscute. Din fericire, 
Changsha aparţine de mult timp „oraşelor 
deschise”, astfel încât nu aveţi greutăţi nici 
dacă vizitaţi locurile săpăturilor din suburbiile 
Wulipai, nici dacă vă duceţi la muzeul Hunan. 
Muzeul este deschis zilnic, şi anume între orele 
8:30-12:30 şi 14:30-17:00. La sfârşit de 
săptămână trebuie luată în calcul frecvenţa 
masivă a localnicilor. Încă un indiciu important: 
aparatele de fotografiat şi  video-camerele 
trebuie predate la casă! 

Incă un pont: este foarte pitoresc muntele 
Yuelu Shan, de pe cealaltă parte a râului 
Xianjiang, pe care se află mai multe temple şi 
castelul Yunlu. In vârf este şi un mic parc de 
distracţii cu un tren, ale cărui vagoane imită 
mici rachete spaţiale. 

In Changsha se locuieşte cel mai confortabil 
la „Huatian Great Hotel”, de patru stele, aflat 
la East-Jiefang-Rd. Nr. 16. 


6. Cu totul altceva decât un continent lipsit de 
istorie 


Un lucru recunoscut: este un zbor al naibii de 
lung din câmpiile noastre central-europene 
până în „Down Under”, aşa cum este cu drag 
Australia poreclită de localnici. Când am zburat 
acolo în 1996, mi-a făcut plăcere să măsor 
timpul de când am plecat de acasă până când 
am păşit acolo. S-au adunat 36 de ore! 

Timpul net de zbor nu este chiar atât de 
mare, însă - via Londra şi cu oprire la Bangkok 
- s-au strâns totuşi 24 de care. Nu am calculat 
timpul de aşteptare prin aeroporturi. Cine se 
mai gândeşte că după un zbor de 12 ore cu 
alimentare în Bangkok sau Singapore te mai 
aşteaptă încă un zbor de nouă ore? 

Ca să înlătur imediat toate momentele de 
îndoială, v-aş sfătui să nu renunţaţi acum la o 
călătorie pe al cincilea continent: merită într- 
adevăr! Singurul lucru, ce trebuie neapărat 
evitat, este să nu aveţi prea puţin timp. Cu cât 
mai mult, cu atât mai bine. 

Câteva cuvinte despre legăturile aeriene. Din 
păcate, Lufthansa a încetat de puţin timp, din 
motive de rentabilitate, legăturile cu Sydney. 
Totuşi, alte linii renumite, precum Qantas, 
British Airways sau Lauda Air, au curse de mai 
multe ori pe săptămână. În funcţie de sezon - 
sezonul principal este atunci când la noi este 


iarnă, pentru că anotimpurile în Down Under 
sunt inversate -, preturile de zbor se calculează 
între 1900 şi 2900 DM. 

Mai bun decât Sydney este aeroportul de la 
Brisbane, primitorul oraş de pe Gold Coast, aşa 
cum este numit de localnici centrul coastei de 
est, cu renumita barieră de corali. Cine are mai 
mult timp la dispoziţie şi vrea să vadă uriaşa 
ţară, ar putea să se informeze la un birou de 
voiaj bun, cu licenţă IATĂ (acestea sunt 
birourile de voiaj autorizate să aibă propriile 
hărţi cu liniile aeriene) pentru oferte de linii 
interne „libere”. Există tarife în care compania 
aeriană adaugă până la două călătorii gratis, ce 
pot fi incluse pe baza milelor de zbor permise 
de biletul pe distanţe lungi. 

Şi acum să ne întoarcem la locurile 
misterioase despre care este vorba în această 
carte. În Australia, foarte multe locuri din 
timpurile străvechi se află în regiunile locuite 
de aborigeni, a căror religie şi viziune asupra 
lumii sunt pline de tabuuri. Din acest motiv, 
cred că este necesar să vă dau nişte indicii 
exacte despre poziţia locurilor. De exemplu, în 
ceea ce priveşte piramida Rockhampton sau 
Gympie, vă dau adresa unei instituţii de pe 
Gold Coast, pe care pot să o contacteze cititorii 
interesaţi în mod deosebit: 

Contact Network Internaţional 

P.O. Box 118 


Noosa Heads, QLD 4567 

Australia 

Contact Network Internațional editează 
revista Exposure Magazine, ce se ocupă de tot 
felul de fenomene interesante. Apropo: vă rog, 
să nu uitaţi să  anexaţi la cererea 
dumneavoastră o taxă poştală rambursabilă - 
cel mai bine o bancnotă de 5 dolari. 

Orăşelul Noosa Heads - situat la circa 160 km 
nord de Brisbane - este un bun punct de 
plecare într-o excursie la Gympie, la resturile 
de piramide. Vă dau un pont culinar: 
restaurantul „Lobster Trap” este una dintre 
adresele preferate ale celor cărora le plac 
fructele de mare, care există din belşug pe 
coasta de est a Australiei. Puteţi mânca după 
pofta inimii şi la preţuri avantajoase la Seafood- 
Buffet; dacă doriţi stridii, puteţi cumpăra o 
duzină din nobilele crustacee pentru numai 
şase dolari australieni - ceea ce înseamnă nu 
mai mult de 9 DM! Dacă la intrarea într-un 
restaurant găsiţi anunţul „B.Y.0O.” - „Bring your 
own”, înseamnă că respectivul local nu dispune 
de licenţă pentru a servi vin la peşte. De aceea, 
„B.Y.O.” este o invitaţie directa adresată 
oaspeţilor de a-şi aduce propria băutură sau 
pur şi simplu să se ducă în alt local. 

Din fericire, „Lobster Trap” nu are această 
problemă. La  extraordinarele stridii am 
comandat un vin spumos local, care avea un 


gust surprinzător de bun. Fireşte că mi s-a 
părut normal când am aflat că viticultura din 
Australia este condusă de un viticultor plecat 
din Germania. 

Cea mai bună perioadă de a călători în 
Australia este cuprinsă între lunile octombrie- 
aprilie, întrucât se ştie că în emisfera sudică 
anotimpurile sunt inversate: acolo este vară, 
când la noi este toamnă şi iarnă. 

Gândiţi-vă la inevitabila inversare a timpului: 
pe coasta de est este o diferenţă de nouă ore, 
în centrul Australiei este de opt ore şi jumătate 
(!) şi pe coasta de vest de şapte ore faţă de ora 
Europei Centrale. 

Pentru a nu vă enerva la intrarea în Australia, 
ascultați un sfat: nu luaţi cu dumneavoastră 
nicio provizie pentru drum! Produsele din 
carne, cârnaţii şi chiar fructele sunt confiscate 
şi distruse la vamă. În „Down Under” sunt 
obiceiuri şi tradiţii proprii. 


7. Dacă pietrele ar putea vorbi... 


Şi în acest caz trebuie să traversaţi jumătate 
de glob pentru a ajunge pe Insula Paştelui, acel 
loc incredibil de izolat din sudul Pacificului. 
Timpul de zbor, numai, este de aproape 24 de 
ore, în cel mai fericit caz, adică dacă ai legături 
în aceeaşi zi. 

LAN Chile zboară de la Santiago de Chile pe 


Insula Paştelui marţi, joi, sâmbătă şi duminică. 
Timpul de zbor este de 5 ore şi 40 de minute. 
După o oprire de circa două ore şi jumătate pe 
Rapanui, pleacă mai departe la Papeete, 
capitala din Tahiti Norocos este cel care are loc 
la geam în timpul zborului Santiago-lInsula 
Paştelui: este o privelişte uimitoare asupra 
insulei învăluite în legendă. Se pot vedea de la 
fereastra avionului chiar şi statuile! 

Insula izolată din îndepărtatul Ocean Pacific 
deţine un statut deosebit. Din cauza numărului 
mare de turişti, locurile din hoteluri nu sunt 
suficiente. În afara hotelului „Hotu Matua”, nu 
mai există decât câteva moteluri cu puţine 
camere. 

Cele mai importante obiective turistice de pe 
Insula Paştelui sunt, fireşte, Moais, statuile din 
piatră. Multe dintre aceste monumente au fost 
ridicate şi puse pe Ahus. Două dintre cele mai 
importante grupuri de figuri din piatră sunt 
Ahu Akivi, ale cărei şapte Moais, contrar 
celorlalte, privesc spre mare, şi Tongariki, cel 
mai mare Ahu cu un total de 15 figuri din 
piatră. A fost distrus în 1960 de către un 
tsunami (valurile uriaşe declanşate de mişcările 
seismice), dar a fost reconstruit. 

Planurile ar trebui să includă şi o excursie la 
„Zidul incaş” situat în apropierea aeroportului 
şi care trezeşte amintiri despre zidurile 
ciclopilor din America de Sud. Şi fireşte o 


excursie la craterul Rano Raraku, acel atelier 
gigantic de sculptură de pe pantele muntelui cu 
acelaşi nume, în care este evident că lucrul a 
încetat brusc. Pentru escaladarea lui Rano 
Raraku trebuie să vă luaţi încălțăminte 
rezistentă: tot povârnişul muntelui este format 
din moloz rezultat din prelucrarea statuilor. În 
orice caz, merită efectuată şi vizitarea 
versantului abrupt opus al acestui munte. Acolo 
se află un lac vulcanic romantic, navigabil. 
Peste tot sunt statui terminate sau făcute doar 
pe jumătate, inclusiv cea mai mare statuie, cu o 
lungime de 23 m, care nu a fost complet scoasă 
din roca vulcanului. 

Cea mai potrivită completare a indiciilor 
pentru o călătorie pe Insula Paştelui este o zi 
de baie în râul Anakena, singurul loc bun de 
plajă de pe Insula Paştelui, ce poate oferi 
atracțiile obişnuite mărilor sudului. 

Cu toate că, cu suprafaţa ei de 160 km?, 
Insula Paştelui se numără mai degrabă printre 
insulele lipsite de importanţă din această lume, 
acolo se ascund literalmente la fiecare pas 
relicve uimitoare ale unui trecut învăluit în 
mister. De aceea trebuie să aveţi la dispoziţie 
cel puţin cinci zile; cine crede că poate să o 
aprecieze „en passant”, se va întoarce acasă 
fără să fi văzut cu adevărat ceva. 

Se recomandă angajarea unui ghid pentru 
această excursie pe continent. Cea mai mare 


surpriză a fost atunci când ne-am întâlnit - eu 
şi un grup de cititori - cu un elveţian căsătorit 
cu o femeie de pe Insula Paştelui. Franz, acesta 
era prenumele ghidului pentru străini, a locuit 
acasă câţiva ani în imediata apropiere a lui 
Erich von Dâniken... 


8. Bărbatul care a îmbătrânit în 15 minute 
9. Gravitaţie? Nu, mulţumesc... 


Şi în aceste două capitole, locurile de 
desfăşurare sunt în Chile, ţara din America de 
Sud, ce se întinde mai mult de 4000 km de-a 
lungul Anzilor Cordilieri, de la nord la sud. Nu 
aş vrea să repet afirmaţiile despre zborurile 
transatlantice şi despre excursii, ci să dau 
informaţiile promise în capitolele 2 şi 7 din 
această parte cu recomandări. 

Locurile descrise în capitolele 8 şi 9 se află în 
partea nordică din Chile, şi anume în triunghiul 
Chile-Peru-Bolivia. Fără îndoială, cel mai 
practic mod a ajunge aici este cu avionul, la 
aeroportul Arica, aflat la graniţa chiliană. 
Companiile aeriene LAN Chile şi Ladeco zboară 
de două ori pe zi între Arica şi Santiago de 
Chile, cu oprire la Antofagasta. Pentru zborul 
de trei ore şi jumătate, numai dus, se plăteşte 
suma de 250 dolari americani. O altă 
posibilitate ar fi zborul din La Paz-Bolivia: LAN 
Chile şi Lloyd Aereo Boliviano au mai multe 


curse pe săptămână spre cel mai nordic 
aeroport chilian. 

De la Arica se merge pe unica şosea către 
triunghiul format de Chile împreună cu 
vecinele lui, Peru şi Bolivia. În aceeaşi zonă se 
află „Parco Nacional de Lauca”. Pe această 
stradă se trece şi pe lângă „Poconchile Check 
Point”, unde poliţia înregistrează toate 
automobilele ce utilizează şoseaua în direcţia 
Chungara, ce duce până la 4000 m altitudine. 
La aproape 100 km după Anca se ajunge la 
„Area Magnetico de Quebrada Cardones”, 
aflată puţin după aşezarea preincaşă Pukara. In 
acest loc ciudăţenia nu este semnalizată cu 
vreun indicator, totuşi poţiunea de stradă nu 
poate fi ratată, deoarece atât şoferii locali, cât 
şi cei ai autocarelor cu turişti, vin să probeze 
ciudatul fenomen. Dacă apelaţi la serviciile 
unui ghid local, acesta sigur vă va indica 
Quebrada Cardones. 

De obicei, şoferii de autobuze trag la 
picioarele dealului (în direcţia Putre), scot 
maşina din viteză şi se bucură de figurile uimite 
ale clienţilor lor atunci când văd autobuzul 
începând să urce singur. De la cel mai jos punct 
al Quebrada Cardones, puteţi pune să se 
rostogolească la deal o sticlă sau o cutie de 
băuturi răcoritoare - însă aveţi grijă la 
circulaţie căci şoferii chilieni au un mod de a 
circula ce ocoleşte frâna! 


La marginea străzii vă va sări în ochi un 
indicator săpat în piatră: Zona avistamiento 
OVNI - în traducere: „Zonă cu dese observări 
de OZN-uri”. Ceea ce ne duce la următoarea 
destinaţie. 

După alţi 30-40 km se ajunge la bifurcația 
către Putre, situat într-o pitorească vale a 
Anzilor. Nu se poate omite cazarma, aflat pe 
partea stângă a drumului prăfuit, care din 
Putre duce câtre Paso Chamuscado. Acest 
drum traversează un râu, apoi merge circa 3-4 
km pe un platou, de pe care deja se pot vedea 
clădirile joase ale avanpostului. Locul din care 
Armando Valdes a fost efectiv răpit este în 
spatele cazărmii, în faţa unui dintre dealurile 
de acolo. 

Atenţie: de la capătul şoselei vă aflaţi pe 
teritoriul armatei! Întrucât cazul de răpire 
Valdes încă este considerat secret, nu ar fi bine 
să daţi cu ochii de echipajele staționate acolo 
(acest post este întotdeauna ocupat de circa o 
jumătate de duzină de soldaţi). 

Dacă aveţi câteva cunoştinţe de spaniolă sau 
aţi luat un ghid de acolo, vă recomand să vă 
duceţi la un soldat şi să-i oferiţi prietenoşi 
câteva ţigări, însă nu menţionaţi nimic despre 
cazul de răpire OZN în legătură cu vizita 
dumneavoastră. Căci un telefon al ofițerului de 
serviciu la garnizoana din Putre datorat acestei 
probleme, va fi urmat de un interogatoriu la fel 


de sigur precum amin spus într-o biserică... 

În încheiere, aş vrea să vă menţionez stricta 
interdicţie de a fotografia, care este valabilă în 
zona tuturor amplasărilor militare din ţările 
Americii de Sud. Dacă o încălcaţi, veţi fi în 
pericol! 


10. Puma Punku 


Amplasările arheologice Tiahuanaco 
(Tiwanacu în limba autohtonă) şi Puma Punku 
sunt la circa 4000 m deasupra nivelului mării, 
la trei-patru ore de mers cu maşina de capitala 
boliviană, La Paz. Acum câteva mii de ani se 
afla pe malurile lacului Titicaca, însă nivelul 
apei a scăzut şi astăzi ruinele sunt la o distanţă 
de 20 km de lac. 

Pentru a vizita platoul Anzilor, vă recomand 
lunile de vară din emisfera sudică - atunci când 
la noi este iarnă. Totuşi vă sfătuiesc să vă 
împachetaţi şi un pulovăr călduros sau o geacă, 
din cauza vântului puternic de acolo şi a 
averselor neaşteptate. 

Din La Paz pleacă zilnic autobuze cu turişti 
câtre locul săpăturilor din podişul andin. Se 
ostenesc pe piste abrupte, lasă încărcătura, iar 
după o pauză nu mai lungă de trei ore fac drum 
întors spre capitală. În acest timp, turiştii sunt 
duşi la Tiahuanaco şi adesea nu mai rămâne 
timp pentru spectaculosul loc Puma Punku, 


deşi nu este decât la un kilometru, pe calea 
aerului, distanţă. 

După ce eu însumi am fost de două ori în 
aerul rarefiat de pe platoul Anzilor - şi cu 
siguranţă că nu am fost pentru ultima dată 
acolo - vă sfătuiesc să acordaţi timp egal 
ambelor locuri. Întrucât vechea cale ferată din 
Anzi, ce trece chiar pe lângă ruinele 
Tiahuanaco, nu mai este de mult timp 
practicabilă, cea mai bună variantă este de a 
lua un taxi din La Paz. Stabiliţi de la început 
preţul pentru întreaga zi, ca să nu aveţi 
surprize neplăcute. Plătiţi şoferului imediat 25- 
35 de procente din preţul stabilit, pentru a-l 
asigura de intenţiile dumneavoastră şi să vă 
faceţi înţeleşi că este pentru toată ziua (inclusiv 
timpul de aşteptare). Restul de 65-75 de 
procente nu-l veţi plăti decât la capătul 
drumului. Faţă de autobuz, faceţi cu câte o oră 
mai puţin pentru fiecare parte de drum. Porniţi 
la drum de dimineaţă, nu mai târziu de ora 
şapte. Astfel o să aveţi o oră de singurătate la 
ruine, înainte de a veni primul grup de turişti. 

Cele mai liniştite intervale ale zilei sunt 
înainte de ora zeci dimineaţa şi după aceea 
între orele 12 şi 13, când turiştii iau masa la 
restaurantul de peste drum, „La Cabana”, 
prânzul din pachetele aduse cu ei, până la urmă 
luând hotărârea de a ceda cea mai mare parte 
copiilor sau câinilor. După aceea mai este 


perioada de după ora 16, când autobuzele cu 
turişti se întorc la La Paz. Un sfat pentru 
siguranţa dumneavoastră: dacă mergeţi cu 
taxiul, alegeţi-vă momentul întoarcerii astfel 
încât să ajungeţi pe lumină în La Paz căci ruta 
are multe capcane, în care eu aş cădea chiar pe 
lumină! 

În Tiahuanaco şi Puma Punku aveți 
posibilitatea de a demonstra mereu un fenomen 
fantastic pe cale experimentală: acestea sunt 
deviaţiile magnetice descrise de mine. Se pot 
dovedi clar în toţi monoliţii, iar cele mai 
spectaculoase rezultate le-am avut la Puma 
Punku. 

Un instrument indispensabil pentru locurile 
din podişul Boliviei este busola. Incepeţi 
măsurătorile cu blocurile de andezit, foarte 
numeroase în acea zonă, din afara amplasării 
Tiahuanaco, zonă numită Kalasasaya. Cele mai 
evidente deviații ale busolei se pot observa pe 
monoliţii de şase-opt metri, care formează zidul 
din apropierea „Porții Soarelui” împreună cu 
blocurile de piatră intercalate intenţionat de 
arheologi. Pe unele dintre aceste blocuri uriaşe 
se mai pot încă citi inscripţiile de la „P 113” 
până la „P 119” (unul dintre aceşti monoliţi 
este ilustrat în cartea lui Erich von Dâniken 
„înapoi la stele”, înainte de a fi folosiţi de 
arheologi la reconstrucţie). 

În apropiere de Puma Punku, drumul pietruit 


al străzii principale se bifurcă; distanţa nu este 
mai mare de circa 800 m. Se văd de la 
depărtare părţile de construcţie împrăştiate ca 
după o explozie, a căror greutate este de 
câteva sute de tone. Nu pot fi trecute cu 
vederea nicio serie de bucăți, care se potrivesc 
perfect  una-ntr-alta, precum componentele 
unui joc de construcţie. La aceste elemente de 
construcţie se constată deviații de 30-40 de 
grade. 

La mai puţin de zece metri, în direcţia 
Tiahuanaco, se află acea bucată deosebită de 
andezit, la care am constatat cu busola acele 
deviații ce se dublau de la o adâncitură la 
cealaltă. Acest fapt a fost demonstrat de mine 
în faţa a două duzini de martori oculari, care au 
repetat personal experimentul, de fiecare dată 
cu acelaşi efect! Şi la dumneavoastră ar 
funcţiona perfect. Pur şi simplu încercaţi. 

Firilor curioase, care nu se tem de a fi puţin 
„bombăniţi” de către localnici, le recomand să 
inspecteze şi curtea casei aflate în vecinătatea 
micului muzeu de lângă Puma Punku. Acolo 
sunt expuşi mai mulţi monoliţi, precum şi mai 
multe exemplare ale acelor „conducte de apă”, 
din care s-a găsit numai partea superioară. In 
câmp deschis se văd doar foarte rar iar unele 
dintre ele au fost chiar folosite la 
„reconstrucţia” zidului de împrejmuire de la 
Kalasasaya. 


Pentru călătoria pe platoul Anzilor, în 
apropiere de lacul Titicaca, punctul de plecare 
este La Paz. In capitala boliviană ajungeţi cu 
avionul (via Lima-Peru, Rio de Janeiro şi 
Buenos Aires), după o perioadă totală de zbor 
de 20-21 de ore. Plecând din Frankfurt (la 
clasa a doua), preţul este cuprins între 1800 şi 
2600 DIN, în funcţie de companie şi de sezon. 
Din Peru sunt legături de zbor cu companiile 
Lloyd Aereo Boliviano şi Aereo Peru. La ultima 
se poate schimba şi pentru vechea metropolă 
incaşă Cuzco, şi atunci se oferă posibilitatea 
unei excursii la Macchu Picchu sau 
Sacsayhuaman. Aşa cum am mai arătat, cel mai 
bine este să faci o combinaţie între mai multe 
țari sud-americane, ca de exemplu: Peru, 
Bolivia şi Chile - fireşte, având la dispoziţie 
timp din belşug pentru toate! 

Incă două indicii: din La Paz sunt excursii 
zilnice spre lacul Titicaca. In partea boliviană a 
acestui lac, ce are o suprafaţă de 6900 km? şi o 
adâncime de 272 m, se află Insula Soarelui şi 
Insula Lunii. Merită la fel de mult să faceţi şi o 
excursie la Valea Lunii, cu bizarele ei 
formaţiuni din gresie. 

Acum câteva cuvinte despre partea 
financiară. In toată America de Sud se 
recomandă dolari americani - de asemenea 
cecuri de călătorie şi bani gheaţă. Banii gheaţă 
este cel mai bine să-i aveţi în bancnote mici, 


căci nu se pot schimba uşor, de frica falsurilor 
la cele de 50 şi de 100. Schimbaţi doar sume 
mici, pentru a nu atrage atenţia. 


11. „Vârful zeilor cruzi” 


Columbia, acea ţară aşezată pe locul de 
trecere spre America Centrală, cel mai nordic 
stat din continentul sud-american, se numără 
astăzi printre cele mai atractive locuri de 
călătorie. Insula San Andreas, care aparţine 
politic Columbiei, se află în Marea Caraibelor, 
la est de cascada Niagara. 

Capitala Bogota este inclusă în traseele mai 
multor companii internaționale de zbor, 
precum Airline Iberia (via Madrid) din Spania, 
Lufthansa din Germania, zbor direct de la 
Frankfurt. Timpul este de până la 12 ore. 
Pentru cei care vor să vadă mai multe lucruri 
de pe continentul sud-american, trebuie 
remarcat că destinaţia finală de la Lufthansa 
este capitala peruană, Lima. 

La amplasarea arheologică San Agustin se 
poate ajunge pe două câi. Numai pe şosea, care 
se află în cea mai mare parte de-a lungul râului 
Rio Magdalena. Având în vedere condiţiile de 
circulaţie tipice acestui teren, sunt necesare 
două zile de mers, însă se învaţă multe de la 
oameni şi natură. Vă recomand insistent 
închirierea unei maşini din Bogota, după ce aţi 


verificat cât de bine merge, pentru că 
automobilele de pe acolo nu corespund 
întotdeauna stării tehnice a celor de la noi. În 
orice caz, trebuie folosite firmele recunoscute 
pe plan internaţional. La închiriere sunt foarte 
folositoare cărţile de credit, pentru a nu fi 
nevoiţi să depuneti o garanţie în bani lichizi, pe 
care, în cel mai nefericit caz, nu-i veţi mai 
vedea! 

Însă drumul poate fi simţitor scurtat, dacă se 
ia avionul spre Neiva. Pe distanţa Bogota- 
Neiva-Bogota zboară compania privată Neiva- 
Air; se pot face rezervări de la recepţiile 
marilor hoteluri din Bogota. Cursele se fac cu 
avioane cu elice, care au număr de locuri foarte 
limitat - se poate să trebuiască să aşteptaţi, din 
cauza rezervării supra-încărcate! Însă preţurile 
sunt civilizate. Pentru un zbor dus-întors se 
cere în jur de 170 de dolari americani (aceasta 
era suma în vara anului 1998). 

La San Agustin, unde se ajunge după un drum 
de patru ore, nu pot recomanda decât hotelul 
„Yalconia”, care are preţuri asemănătoare cu 
staţiunile de vacanţă europene. Insă nu 
recomand nimănui să aleagă casele de oaspeţi 
„specifice locului”, deoarece condițiile de 
igienă şi siguranţă lasă mult de dorit. De la 
hotelul  „Yalconia” se ajunge la parcul 
arheologic cu „Pădurea de statui” după un 
drum de zece minute. Cine are încredere în 


forţele proprii poate să închirieze cai şi catări 
din imediata apropiere a hotelului. 

Referitor la  nerezolvatele mistere ale 
trecutului, nu numai San Agustin are ceva de 
oferit, ci şi capitala Bogota. Fireşte, pe primul 
loc se află Museo del Oro, muzeul de aur inclus 
în Banco de la Republica. Acesta se află la al 
doilea etaj al clădirii băncii, la adresa Avenida 
No. 16 (reţeaua stradală din Bogota este 
formată din linii perpendiculare: cele de la nord 
la sud se numesc Carreras sau Avenidas, iar 
cele de la est la vest se numesc Calles; toate 
străzile sunt numerotate la rând). În muzeul de 
aur sunt expuse modele de avioane pre- 
columbiene, care la reconstruire s-au dovedit a 
fi perfect capabile de zbor. 

O altă destinaţie care merită să fie vazută, 
este parcul arheologic de la Facatativa, aflat la 
40 km nord de Bogota, aşezat la capătul 
aşezării cu acelaşi nume. Formaţiuni stâncoase 
ciudate, în formă de fagure, se amestecă cu 
statui şi desene pe stânci, care au fost atribuite 
oficial culturii indienilor (Chibcha. Aceste 
desene însă se aseamănă mai mult cu formule 
chimice, respectiv cu nişte pictograme. 

Cea mai bună perioadă pentru țările de lângă 
ecuator sunt lunile noiembrie-martie. Insă 
acolo trebuie luate în calcul aversele ce cad 
zilnic. 

Aici dau adresa unei agenţii din capitala 


Bogota, care se ocupă în principal de grupuri, 
în care se pot înscrie şi turişti veniţi pe cont 
propriu, pentru rezervări la hoteluri, bilete de 
avion sau maşini de închiriat: 

Bienvenidos Turismo Ltda. 

Avenida No. 9, 118-71 

P. O. Box 102375 

Bogota, Rep. Di Colombia 

Şi nu în ultimul rând, câteva cuvinte 
referitoare la problema drogurilor în Columbia. 
În unele părți ale țării se produc mari cantități 
de marijuana şi cocaină, de aceea guvernul 
acestei ţări luptă prin metode drastice. Nu 
cumpăraţi şi nu consumati droguri, nu vă lăsaţi 
în niciun caz convinşi să luaţi pachețele cu 
conținut necunoscut. Posesia şi comercializarea 
drogurilor sunt draconic pedepsite în ţările 
sud-americane, iar închisorile ascund de multe 
ori persoane care au intrat în acea situaţie 
precară din cauza neatenţiei sau a naivităţii! 


12. „Construiţi o copie a sistemului vostru 
planetar!” 


Teotihuacan, „locul în care-l atingi pe 
Dumnezeu”, se află la capătul unui drum de 
circa o oră din Mexico City. Se merge cu un 
autobuz prăfuit 40 km în direcţia nord-est, spre 
Otumbo, de unde încep indicatoare pentru 
drumul spre ruine. 


Amplasarea este dominată de „Drumul 
morţilor”, lung de peste trei kilometri, ce pare 
să se termine la capătul nordic într-o scară 
nesfârşită. Însă, în direcţia opusă nu se observă 
aceeaşi etajare a terenului. 

De departe se văd siluetele piramidei 
Soarelui şi a Lunii. Înainte de a ajunge la 
piramida Soarelui, la înălţimea „Templului 
Quetzalcoatl”, la marginea lui Caminos de los 
Muertos, se află un anunţ insignifiant, cu 
inscripţia  „Mica”. Mica este denumirea 
spaniolă a micii: în acest loc luaţi-o la dreapta 
(în direcţia piramidei Lunii). După câţiva metri 
ajungeţi în faţa cutiilor de metal descrise, sub 
care se află camerele cu mică, cu acele 
puternice straturi de muscovit. 

Vă pot garanta că imediat se găseşte cineva 
să le deschidă. Prima dată când am plecat spre 
Teotihuacan, mi-a rămas imprimată acea 
imagine strălucitoare. Abia a doua oară, când 
am fost cu Erich von Dâniken, era pus un 
paznic pentru a deschide cutiile. Cel mai bine 
ar fi dacă aţi avea câteva cunoştinţe de 
spaniolă. 

Drumul morţilor - pe care fiecare construcţie 
corespunde unei planete din sistemul nostru 
solar - se continuă pe muntele Cerro Gordo, 
unde se află un templu drept punct de marcare 
pentru planeta Neptun şi un turn ce marchează 
planeta Pluto. De la Otumbo se mai face o 


ramificaţie, ce duce la construcţiile de pe 
munte. Se recomandă o atenţie mărită, pentru 
că pe Cerro Gordo se află o staţie de radar a 
armatei. Este o zonă de siguranţă militară - 
trebuie luată în serios eventualitatea folosirii 
armelor de foc! 

La drumul de întoarcere am o sugestie pentru 
cei interesaţi de fenomenele neobişnuite şi 
artefactele învăluite în mister: biserica de la 
Guadalupe, la care se face pelerinaj. Acolo se 
află o relicvă foarte misterioasă, care, de-a 
lungul anilor, a incitat în egală măsură experţi 
în fotografiere, tehnicieni şi reprezentanţi ai 
bisericii catolice. Este Tilma (un fel de pelerină) 
lui Juan Diego căreia i s-a realizat un fel de 
fotografie în anul 1531, în urma unei întâmplări 
inexplicabile. În  pupilele imaginii Mariei 
apărută pe pelerină, experţii au putut constata 
că mai multe persoane - printre care se poate 
identifica şi Juan Diego - au fost oglindite într-o 
scenă petrecută acum mai mult de 450 de ani! 

O altă posibilitate de călătorie prin Mexico 
City este reprezentată de Tula. Pe Autostrada 
nr. 57, în direcţia Queretaro, sunt aproximativ 
75 km până la fosta capitală a imperiului toltec. 
Aceasta este încă păzită de „Atlanţi”, acele 
figuri uriaşe din piatră, aflate pe platforma 
respectivului amplasament. Tradiţia spune că 
în acest loc se întâlneau „zeii inferiori” cu „zeii 
superiori”. Statuile cu zei de la Tula au capete 


cu ochelari şi apărători pentru urechi şi poartă 
armură pe piept. În mâini au obiecte ciudate, 
ce par a fi avut o utilizare tehnică. 

În Mexico City nu trebuie să uitaţi să vizitaţi 
„Muzeul Antropologic”, ce conţine nenumărate 
exponate din lunga istorie a culturii Mexicului. 
Este şi o copie exactă a plăcii funerare de la 
Palenque, ce înfăţişează un personaj, care pare 
să stea într-un fel de rachetă. Muzeul 
Antropologic se află la marginea zonei hoteliere 
„Zona Rosa”, nu departe de parcul 
Chapultepec. 

Cu siguranţă, niciunul dintre cei care au 
plecat în Mexic nu va ocoli regiunea din jurul 
capitalei. Două săptămâni este perioada 
minimă, pe care trebuie să o acordaţi acestei 
țari deosebit de interesante. Vi se oferă curse 
spre cele două obiective de pe peninsula 
Yucatan: Merida şi Villaermosa. Companiile 
aeriene Mexicana şi Aeromexico asigură curse 
zilnice într-acolo. O singură propunere: 
mergând pe drum din Mexico City la 
Villaermosa, faceţi cel puţin două zile. Cu 
avionul faceţi aceeaşi distanţă în 75 de minute! 
Villaermosa este cunoscută pentru parcul 
olmec, cu numeroase figuri colosale. In afară 
de aceasta, este locul ideal de plecare către 
Palenque (timp de mers circa 3 ore). Din 
Villaermosa se ajunge după o oră de zbor la 
Merida, de unde se pleacă foarte uşor către 


Chichen-ltza, Uxmal şi alte locuri. 

Incă un pont pentru firile mai energice: în 
toate aeroporturile mari îţi sar în ochi firme 
renumite de închiriat maşini. Cea mai folosită 
marcă este legendara „broscuţă” Volkswagen. 
Pentru cei care cred că a fost declarată moartă, 
aflaţi că este produs cu foarte mare zel în 
Puebla. Aici se închiriază maşini din cea mai 
nouă producţie, cu o ofertă specială de 99 
dolari pe săptămână. Fireşte, numărul de 
kilometri este nelimitat. Cine nu ar vrea să 
descopere singur  enigmele şi secretele 
Mexicului? 

Înapoi la zboruri. Cursa de la Mexico City la 
Villaermosa costă în jur de 130 dolari 
americani, de la Villaermosa la Merida cam 100 
dolari, iar înapoi la Mexico City 150 dolari. Aş 
recomanda şi aici un „Aero-permis” de la 
Aeromexico sau Mexicana, prin care se 
economisesc bani la cursele din interiorul 
insulei. Informaţii mai exacte se obţin, şi în 
acest caz, tot de la birourile de voiaj sub licență 
IATĂ, care pot procura şi bilete de avion. 

Cea mai bună perioadă pentru călătorie sunt 
lunile octombrie-aprilie; vă previn că în lunile 
de vară temperaturile sunt foarte mari iar 
gradul de umiditate al aerului pe peninsula 
Yucatan este foarte neobişnuit pentru 
organismul nostru. 

În încheiere, încă un sfat cu privire la vechii 


împărați azteci, care pot exercita o răzbunare 
groaznică asupra turiştilor inofensivi. 
Montezuma poate apărea peste tot, indiferent 
dacă este în Mexic, Egipt sau oriunde 
altundeva. Erich von Dâniken mi-a recomandat 
un preparat pe bază de plante, ce se poate lua 
fără reţetă din farmacii. Se numeşte Uzara, are 
un gust groaznic, însă efectele sunt excelente! 


13. Ei sunt deja printre noi! 


Insula din Caraibe, Porto Rico, a ajuns în 
ultimii ani un fel de centru al fenomenelor 
OZN. Observări de obiecte neidentificate mai 
ales în partea de sud-vest a insulei, dispariţia 
misterioasă a nenumăratelor persoane în 
regiunea pădurii seculare de la El Yunque şi 
mai ales furtunile, mortale pentru animalele 
domestice, de la Chupacabra de pe întreg 
teritoriu al Commonwealh of Porto Rico, deja 
nu se mai încadrează în „scenele” atracţiilor 
inofensive. 

Geografic, Porto Rico aparţine de Antilele 
Mari; insula se află la est de Hispaniola (care se 
împarte în: la vest Haiti şi la est Republica 
Dominicană). Politic însă, Porto Rico aparţine 
de Statele Unite ale Americii. Limbile oficiale 
sunt spaniola vorbită cu precădere de 
populaţie, dar şi engleza. 

Cele mai multe legături aeriene cu capitala 


insulei, San Juan, se fac prin aeroporturile din 
SUA, în general via Miami. Unele linii sunt 
directe, de la Amsterdam sau Londra. Biletele 
de clasa a doua spre San Juan (dus-întors) au 
preţul de 1200 DM. 

Intrucât Porto Rico este asociat cu Statele 
Unite, sunt Valabile aceleaşi dispoziţii vamale. 
În cursul zborului veţi primi formularul 1-94-W, 
care trebuie completat şi semnat la controlul 
vamal. Dacă aţi ales o cursă de pe continentul 
american (USA) spre San Juan, aceste 
formulare sunt completate deja de la locul 
primei aterizări, adică în Statele Unite. In acest 
caz, zborul spre Porto Rico este considerat a fi 
intern. 

San Juan este un foarte bun punct de plecare 
pentru alte destinaţii spre est. De exemplu, în 
oraşul Candvas, situat la vest faţă de capitală, 
ajungeţi după un drum de o jumătate de oră. 
Cu puţin noroc, veţi putea discuta cu primarul 
local şi funcţionari ai poliţiei. 

După o oră de mers cu maşina în aceeaşi 
direcţie se ajunge la pădurea seculară din El 
Yunque. Aceasta a fost denumită Parcul 
Naţional al Caraibelor, având posibilitatea să 
faceţi drumeţii şi să admiraţi exuberanta floră 
şi faună. O mare parte a regiunii este pur şi 
simplu inaccesibilă, iar rapoartele despre 
dispariţia nenumăratelor persoane nu vor să se 
mai termine. 


Zona în care au fost cele mai dese observări 
de OZN-uri este cea din sud-vestul insulei, într- 
o regiune învecinată cu oraşele Cabo Rojo, 
Lajas şi San Germân. De asemenea au fost 
înregistrate foarte multe apariţii de OZN-uri în 
jurul oraşului Mayaguez, şi chiar în largul 
mării. Deoarece mulţi martori oculari au 
observat scufundarea multor obiecte de zbor 
necunoscute în mare, în acea zonă sunt mai 
insistente zvonurile despre o bază OZN 
subacvatică. 

Pentru partea de sud-vest a insulei ar fi mai 
bine dacă aţi câuta un alt punct de plecare căci 
Mayaguez şi San German sunt la mai mult de 
160 km depărtare de capitală. De la micul 
aeroport insular din vestul San Juan-ului sunt 
legături aeriene zilnice cu Mayaguez sau 
Ponce, aflate pe coasta sudică. Aveţi un grad 
mai mare de mobilitate dacă închiriaţi o 
maşină. Preţurile corespund celor din SUA, şi 
datorită regulilor de circulaţie din Porto Rico, 
se poate circula foarte bine pe străzi. Pentru 
drumurile din interiorul insulei sunt mai 
potrivite bicicletele. 

Cine este interesat de Laguna Cartagena şi 
de Sierra Bermeja, ar fi mai bine să se cazeze 
în cartierul San German. Este uşor de găsit 
hotelul Oasis Parador, situat în afara centrului, 
pe strada principală către Parguera. Aş vrea să 
vă spun câteva cuvinte despre hotelurile din 


Porto Rico. Deoarece pe insulă îşi petrec 
concediul mulţi „yankei”, preţurile sunt destul 
de piperate, ceea ce se poate remarca mai ales 
la hotelurile din San Juan. Acolo se 
concentrează case mai bune din Ocean Park, 
Condado şi Isla Verde, părţi ale oraşului situate 
lângă ocean. Nu sunt neobişnuite preţuri ca 
150-250 dolari pe noapte. La hotelurile mai 
modeste, preţurile nu sunt atât de mici faţă de 
cât te aştepţi, având în vedere diferenţa de 
condiţii. 

Faptul că în ultimii ani Caraibele au devenit 
un punct important al OZN-urilor şi altor 
fenomene înrudite cu acestea, a condus la 
formarea unui serii de grupuri de studiere a 
OZN-urilor. Şi grupul MUFON are 
reprezentanţi în Porto Rico. Recomand celor ce 
vor să viziteze insula pentru aceste fenomene, 
să ia legătura cu unul din grupurile de acolo. 
Dau aici adresa de contactare a editurii Kopp, 
care scoate şi revista UFO-Kurier, în care s-a 
raportat de multe ori despre apariţii OZN în 
Porto Rico: 

Jochen Kopp-Verlag 

Hirschauer Straße 10 

D-72108 Rottenburg în încheiere o scurtă 
informaţie cu privire la perioada optimă de a 
vizita Porto Rico. Condiţiile climatice de acolo 
sunt cele tropicale. În lunile decembrie-aprilie 
este vreme uscată. În lunile august-septembrie 


cad ploi abundente, cele mai multe de scurtă 
durată, dar bogate. Astfel, lunile în care la noi 
este iarnă sunt cea mai bună perioadă pentru a 
vizita Porto Rico. 


14. Testamentul oamenilor cu pielea verde 


Ce, nu v-aţi luat deja bine-meritatul concediu 
din acest an? Cum vi s-ar părea două săptămâni 
în soarele din Teneriffa, una dintre acele 
„insule  binecuvântate” sau „grădini ale 
hesperidelor”, acea lume a insulelor ce apare şi 
în mitologia greacă? 

Nicio teamă, nu vā voi vorbi despre 
restaurantele teutone sau localurile de noapte. 
Cāci insula Teneriffa, aflată la numai 115 km 
depărtare de continentul african, are şi o parte 
necunoscută. Sau deja ați bănuit că şi acolo 
sunt piramide învăluite în mister? Au fost 
ridicate de un popor de mult apus, ce a lăsat în 
urmă mai multe întrebări decât vom fi noi în 
stare vreodată să rezolvăm. lar dumneavoastră 
puteţi îmbina un concediu plăcut pe una dintre 
insulele eternei primăveri cu intenţia de a 
merge „pe urmele întâmplărilor fantastice”. 

Aveţi neapărată nevoie de o maşină dacă vreţi 
să vizitaţi piramidele guanchen de pe Teneriffa. 
Căci ghizii angajaţi de organizatori nu au 
descoperit această extraordinară atracţie a 
celei mai mari insule Canare. Poate că este mai 


bine aşa căci masele mari de turişti nu prezintă 
numai avantaje pentru zona respectivă. 

Mergeţi pe autostrada insulară TF 1 (Santa 
Cruz de Tenerife-L.os Cristianos) până la ieşirea 
înspre Guimar-Puerto de Guimar. După ce aţi 
părăsit autostrada, mergeţi spre munte, până 
aţi ajuns la o distanţă de circa 4 km de Guimar. 
De acolo urmaţi indicatoarele Centro Ciudad 
(centrul oraşului). După aceea duceţi-vă la 
staţia de benzină din centrul Guimar-ului (în 
cazul în care mai trebuie să întrebaţi de drum). 
După câteva sute de metri, o să vedeţi în 
mijlocul unei zone locuite un careu de 200 m x 
300 m, în care se află mai multe piramide în 
trepte. Una dintre aceste piramide este chiar 
lângă un bloc. 

Gardul, ce împrejmuieşte suprafaţa de 5-6 
ha, permite în câteva locuri, mai mult sau mai 
puţin, să vezi prin el, însă cea mai mare parte 
este compactă. La intrare, nişte indicatoare 
anunţă „Parco Etnografice de Guimar”. Ceea ce 
nu este prevăzut sunt lucrările de construcţie 
ale proiectului. O revistă săptămânală, în limba 
germană, de pe insulele Canare, a declarat deja 
de la sfârşitul anilor '80 că în acel loc se făcuse 
un parc etnografic. 

Câţiva muncitori şi maşini de construcţie mai 
sunt încă acolo şi la intrare am fost anunţat de 
pericolele existente printre construcții. O 
piramidă etajată poate fi admirată din imediata 


apropiere; este cea care este foarte aproape de 
bloc. Când scriam aceste rânduri încă nu se 
ştia când se vor încheia lucrările la „Parco 
Etnografice”. Aşteptăm şi vom vedea! Totuşi, 
este accesibilă peştera Guanchen, aflată în 
afara Guimar-ului, la Barranco de Badajos. 
Odată ajunşi pe Teneriffa, trebuie să vă 
rezervaţi destul timp pentru a cerceta mai bine 
insula. Un mic univers se găseşte în mijlocul lui 
„Parco Nacional de las Canadas del Teide”. O 
autostradă pitorească, cu multe serpentine, TF 
1, se ramifică prin şoseaua pe duce la San 
Isidro. La Granadilla de Abona şi Vilaflor se 
ajunge pe N614-N 821, prin sălbaticul peisaj 
vulcanic din centrul insulei. Porniţi excursia cât 
mai devreme posibil; acest lucru este valabil cu 
atât mai mult cu cât doriţi să mergeţi cu 
telefericul pe cel mai înalt munte al Spaniei 
(3718 m). Dacă nu faceţi astfel, va trebui să 
aşteptaţi mai multe ore, într-o mare masă de 
oameni. Alt motiv ar fi că după-amiaza se adună 
nori denşi şi este blocată vederea la distanţă. 
Tot anul este potrivit pentru a călători în 
Teneriffa: când la noi este iarnă, acolo este o 
primăvară încântătoare. Curentul din Canare, 
un braţ al curentului din golf, nu permite ca 
temperatura apei să coboare sub 18 grade 
Celsius, iar vara urcă până la 23 grade Celsius. 
Alizeul de nord-est, ce bate la 800-1500 m 
deasupra Canarelor, împiedică arşiţa. 


Termometrul trece foarte rar de 25 de grade 
Celsius. 

Dar soarele străluceşte 300 de zile pe an. O 
adevărată „insulă a eternei primăveri”. 


15. Doar forţa spiritului este mai mare 


În final, dragi cititori şi cititoare, aş vrea să 
vă mai conduc în nişte locuri, pentru vizitarea 
cărora nu trebuie să vă faceţi bagajele sau să 
urcați în avion. Şi anume, acestea sunt locuri 
deosebite, aflate într-o zonă restrânsă din sud- 
estul Bavariei - nu departe de cele mai 
frumoase regiuni ale Alpilor. De oriunde din 
Germania, Austria sau Elveţia ajungeţi aici 
după cel mult un drum de o zi. Probabil vă va 
plăcea atât de mult peisajul romantic, încât vă 
veţi decide brusc să petreceţi aici un scurt 
concediu. 

Wasserburg, micul oraş istoric, atât de 
romantic situat într-o cotitură a Inn-ului, este 
un loc de pornire ideal. Aflat la o distanţă de 50 
km de Munchen, acest oraş tangent cu şoseaua 
304, pe care mergeţi în direcţia Traunstein- 
Obing. După câţiva kilometri apare un indicator 
pentru şoseaua din stânga către Schnaitsee, pe 
care se ajunge după 5 km în mica aşezare 
Kling. 

Acolo se indică spre stânga (privind în 
direcţia de mers câtre Schnaitsee), la ruinele 


vechiului oraş Kling. Străduţa duce spre o curte 
ţărănească, de la care mai rămâne un scurt 
drum pe jos până la ruine. 

Piatra de caznă descrisă în acest capitol, 
lângă care şoferii văd noaptea apariţii albăstrui 
fosforescente, se află puţin în afara ruinelor. 
Mergeţi pe şosea înapoi, cam un kilometru în 
direcţia  Wasserburg, până ajungeţi la o 
răscruce, de la care la dreapta se merge la 
Gars am Inn. Aici cotiţi la stânga, şi după o 
distanţă de exact 2,2 km (am masurat cu 
kilometrajul de la maşină!), calculând de la 
respectiva răscruce, ajungeţi la ţintă. Obiectul 
se află în pădure, lângă stradă. 

La următorul loc interesant ajungeţi dacă vă 
întoarceţi pe aceeaşi stradă, în direcţia Gars. 
Treceţi pe lângă St. Leonhard şi Reith, după 
opt kilometri ajungeţi la intersecţia menţionată, 
în micul Stadl. Nu puteţi sări peste marea 
mănăstire de acolo, în care a mai existat până 
acum câţiva ani parohia catolică de la Wang. 
Dacă vă decideţi să bateţi la uşă, maicile vă vor 
deschide şi, în măsura în care timpul vă 
permite, vă vor povesti despre apariţiile 
fantomelor şi spiritelor, ce au bântuit pentru 
foarte mult timp curtea parohială. Incă mai 
circulă poveştile cu fantome printre măicuţele 
de acolo. Şi fiţi atenţi: după cum am spus deja, 
este o mănăstire! 

Drumul se continuă cu Gars, însă se 


traversează mai întâi puternicul curent al Inn- 
ului. La mănăstirea St. Maria viraţi la dreapta, 
pe strada către Aschau. După 5 km ajungeţi la 
Au am Inn. 

Pentru „casa spiritelor”, descrisă în ultimul 
capitol, trebuie să faceţi o mică plimbare. 
Părăsiţi domeniul mănăstirii prin poarta din 
spate şi, când drumul se bifurcă, faceţi la 
dreapta, înspre munte. După câteva sute de 
metri, pe partea dreaptă a drumului, apare 
fosta pivniță pentru gheaţă a  berăriei 
castelului; despre apariţiile de fantome de aici 
a vorbit deja Rainer Holbe în neuitatul serial de 
televiziune „Fenomene fantastice”. 

Câteva dintre aceste mistere, ce se învârt în 
jurul unui personaj enigmatic, intrat deja în 
istorie, pot fi descoperite dacă mergeţi la nu 
prea depărtata mănăstire Seeon. Întoarceţi-vă 
la şoseaua 304 şi mergeţi pe ea până la Obing. 
Înaintea unei benzinării, drumul se ramifică la 
dreapta; după 7 km se ajunge la mănăstirea 
Seeon, aflată pe malul stâng al pitorescului lac 
cu acelaşi nume. Chiar la stradă se află un 
mare parc, iar de la acesta, după câteva sute de 
metri în direcţia mănăstirii, se ajunge la un 
cimitir mic, chiar la marginea străzii. 

Aproape de neobservat, în cimitirul rustic, 
lângă zidul de la stradă, se află mormântul 
femeii care toată viaţa s-a încăpățânat să 
susţină că este ultima supraviețuitoare a 


familiei țarilor. Iarna, în apropiata curte a 
mănăstirii, se văd urmele paşilor ei micuţi în 
zăpada proaspăt căzută... 

Acestea au fost numai câteva exemple pentru 
locurile ciudate din ţinutul sud-vestic al 
Bavariei. Unii au dezvoltat spiritul de detectiv 
şi se află printre populaţia unui loc sau altul, în 
care s-au petrecut anumite lucruri (sau poate 
se mai petrec încă), ce ne atrag atenţia că în 
lumea noastră atât de modernă şi iluminată 
există atâtea lucruri inexplicabile! 


Explicarea unor noţiuni 


Aborigenii. Locuitorii originari, cu ten închis 
la culoare, ai Australiei, trăind astăzi în cea mai 
mare parte în rezervaţii amenajate în nordul şi 
vestul Australiei. Tradițiile aborigenilor vorbesc 
despre un foarte îndepărtat „timp de vis”, când 
zeii au venit pe Pământ sub forma aducătorilor 
de cultură. 


Amintiri de protejare (Screen Memories). De- 
a lungul lucrului meu cu presupuse victime ale 
răpirilor OZN, am constatat prin hipnoză că 
amintirile de protecţie se suprapun trăirilor 
reale. Psihologii cunosc Screen Memories 
comparabile şi de la victime traumatizate ale 
criminalilor, precum copii de care s-a abuzat 
sau femei Violate. În cazul răpirilor OZN, 


animalele preiau adesea această funcţie: 
bufniţe, cerbi sau căprioare şi lupi. Până acum 
nu s-a explicat dacă aceste amintiri de 
protejare sunt mecanisme de protecţie ale 
propriului nostru subconştient sau au fost 
induse drept sugestii post-hipnotice chiar de 
către protagoniştii sindromului de răpire. 


Aparițiile spiritelor sunt întâmplări 
paranormale, în timpul cărora se observă 
manifestări optice sau acustice, ce nu au cauze 
convenţionale. Acestea sunt remarcate în mod 
repetat în acelaşi loc iar atunci se vorbeşte 
despre o „fantomă legată de acel loc”. 


Cultul Cargo (de la denumirea englezească 
pentru încărcătură, respectiv marfa). Este 
întâlnit în toată lumea, însă mai ales în spaţiul 
asiatic şi al Pacificului se înregistrează des 
moduri de acţiune ale populațiilor băştinaşe ca 
după o confruntare cu o cultură de înaltă 
civilizaţie. În anii '40, contactele preponderente 
cu trupe ale forţelor aliate au fost în timpul 
bătăliilor din cel de-al doilea război mondial. 
Curând, acestea au condus la imitarea de către 
băştinaşi, aflaţi la un nivel de dezvoltare 
primitiv, a străinilor; în unele cazuri extreme 
chiar a unor echipamente de genul staţii radio, 
antene sau avioane, pe care le făceau din paie 
sau bambus. Toate acestea s-au întâmplat din 


speranţa de a fi se da şi lor din 
„binecuvântările” acelor fiinţe-numite „Cargo”. 

Şi dacă strămoşii noştri din vremuri 
întunecate au interpretat greşit întâlnirile lor 
cu reprezentanţii unei civilizaţii extraterestre, 
super-dezvoltate? Atunci naşterea unor 
ritualuri aparent fără sens - ale căror 
continuări se văd în liturghiile religiei actuale - 
se bazează pe evenimente foarte reale şi pe 
tehnologia greşit înţeleasă a „zeilor-astronauţi” 
extratereştri. 


Dinastia Han. Dinastia de împărați denumită 
după statul feudal Han (403-230 î.e.n.), care a 
ajuns la putere după moartea împăratului Qin 
Shi Huangdi şi a guvernat din 206 î.e.n. Până în 
220 e.n. Din populaţia chineză actuală, în jur de 
93% îşi are rădăcinile în această dinastie Han 
(„chinezii Han”). 

În arheologia chinezească este recunoscută 
tendinţa de a nu se data mai înainte de dinastia 
Han, cu toate că sunt multe date referitoare la 
dinastii ce au existat înainte de dinastia Han. 


Disecţie. Deschiderea unui cadavru, de cele 
mai multe ori cu scopul de a determina cauzele 
care au dus la moartea organismului. La 
organismele la care se consideră că moartea a 
survenit în condiţii normale, se face totuşi 
disecţie, pentru determinarea bolii. Disecţiile 


sunt incluse în scopul studierii şi în planul de 
învăţământ al studenţilor la medicină. 


Durerea. Senzaţia trupească (şi sufletească!) 
de suferinţă. Sunt transmise la creier prin 
anumiţi nervi iar acolo sunt conştientizaţi. 
Intensitatea cu care omul sesizează durerea 
depinde surprinzător de mult şi de fondul lui 
cultural. Astfel, pragul de la care se 
conştientizează durerea este la aşa-numitele 
„popoare ale naturii” evident mult mai înalt 
decât, spre exemplu, la noi. Acest fapt nu 
trebui ignorat când facem aprecieri la adresa 
ritualurilor primitive sau a practicii întâlnită în 
întreaga lume, aceea a deformărilor craniene. 


Epoca Hallstatt. Vechea epocă de fier din 
arheologia clasică, ce urma epocii de bronz şi 
preceda perioada Latene. Este datată între 800 
şi 500 î.e.n. Şi a fost numită după primul loc în 
care s-au făcut descoperiri arheologice foarte 
multe (Hallstatt în Austria). 


Feng-Shui (de asemenea: Fen-Shui, din 
chineză „vânt şi apă”). Versiune chinezească de 
geomanţie bazată pe noţiunea de „Calea 
dragonilor”, care se aşterne adesea peste 
întreg Pământul, sub formă de plasă. 

În timpul numeroaselor dinastii din imperiul 
Chinez, maeştrii  Fen-Shui erau adesea 


consultaţi dacă este bine să se construiască un 
templu, o pagodă sau un monument funerar pe 
un anumit loc. Chinezii au ajuns de foarte 
timpuriu la concluzia că suprafaţa Pământului 
este traversată de curente puternice de 
energie, precum liniile câmpurilor magnetice. 
Sarcina geomanţilor era aceea de a localiza 
aceste curente, pentru a se stabili locurile cele 
mai favorabile, aflate în armonie cu cosmosul. 
Această ştiinţă Feng-Shui era considerată a fi 
sfântă - ei trebuie să-i fim recunoscători pentru 
superbele grădini, care au făcut China aşa de 
renumită. 


Hibrizii (metişi) sunt organisme obţinute din 
unirea de celule sexuale cu factori ereditari 
diferiţi. Unii dintre aceşti hibrizi sunt perfect 
capabili de înmulţire, alţii nu. Astfel, multe 
încrucişări de animale nu reuşesc sau conduc la 
germeni capabili de a se dezvolta (de exemplu: 
încrucişarea dintre broască simplă şi broască 
râioasă), sau rămân sterili (de exemplu: catârul 
ca încrucişare între cal şi măgar). 

In ultimii ani au fost făcute publice multe 
experienţe de răpiri OZN, în cursul cărora nu 
se făcea doar inseminare artificială la femeile 
răpite, ci se prezentau celor răpiți copiii-hibrid. 
De aici rezultă speculaţii cu privire la intenţiile 
ce stau în spatele tot mai violentului sindrom 
de răpire, şi anume crearea unei rase-hibrid 


între oameni şi extratereştri. 


Ipoteza Paleo-SETI (SETI, de la Search for 
Extraterrestrial Intelligence). Paleo-SETI este 
căutarea de indicii care să dovedească vizitele 
unor inteligenţe extraterestre din timpurile 
preistorice şi cele ce au urmat. Există tot mai 
multe indicii conform cărora acele entităţi au 
avut influenţe încă din timpuri preistorice, iar 
acţiunea continuă până în zilele noastre. 

Cel mai proeminent reprezentant al ipotezei 
Paleo-SETI este autorul elveţian de bestseller, 
dr. H.C. Erich von Dâniken. Cu toate că 
speculaţii despre posibilitatea vizitelor 
extraterestre din trecutul omenirii au mai făcut 
şi Charles H. Fort (SUA), Desmond Leslie 
(Marea Britanie) şi profesorul M. Agrest (fosta 
Uniune Sovietică), Erich von Dâniken vrea să 
răspândească în întreaga lume această ipoteză, 
care nu este deloc în contradicţie cu legile 
naturii, şi să o propună drept temă pentru 
discuţii. 


Jet-Lag. Astfel sunt denumite dificultăţile 
întâmpinate de organismul uman la adaptarea 
faţă de efectele diferenţelor de fus orar din 
timpul călătoriilor lungi. Este necesară o 
anume perioadă de acomodare (în medie două, 
până la patru zile), care depinde de nivelul 
diferenţei. Jet-Lag nu este resimţit de toate 


persoanele la fel de intens; persoanele sensibile 
pot reacţiona deja de la o diferenţă de două-trei 
ore, în timp ce regula generală este de cinci- 
şase ore. In primele zile este vorba de o 
dereglare a ritmului stare conştientă-somn, 
însă după câteva zile se reglează. 


Lumi paralele. Fizica modernă acceptă 
existenţa în universul nostru a altor dimensiuni, 
suprapuse celor patru percepute de noi în 
continuumul spaţiu-timp, adică lungime, lăţime, 
înălţime şi scurgerea timpului. Modele de 
gândire complicate implică existenţa a cinci, 
şase, şapte sau chiar mai multe (= X) 
dimensiuni, ce se formează alături de cele 
cunoscute nouă. Acestea ar fi universurile care 
există paralel cu al nostru, în acelaşi timp şi în 
acelaşi loc cu lumea noastră. Se încearcă 
explicarea fenomenelor ciudate şi a 
manifestărilor parapsihologice prin co-existenţa 
unei alte dimensiuni paralele. 


Mesoamerica este denumirea pentru zona 
culturală ce corespunde geografic Americii 
Centrale. Arheologii utilizează noţiunea pentru 
culturile indiene, precum maya, aztecă şi altele, 
stabilite pe teritoriul de astăzi al statelor 
Mexic, Guatemala, Honduras, Nicaragua şi 
Costa Rica. 


Metoda  C-14 (datarea cu radiocarbon, 
respectiv carbon-14). Acest procedeu serveşte 
datării vârstei artefactelor organice. Datorează 
denumirea faptului că raportul dintre carbonul 
C stabil şi carbonul radioactiv C-14, obţinut din 
nitrogen, este constant. După moartea unui 
organism nu se mai primeşte carbon, iar 
raportul iniţial se modifică datorită izotopului 
C-14 care se descompune în favoarea lui C-12 
la o perioadă de 5589 de ani. Acest proces este 
precis, de aceea se poate aproxima vârsta cu o 
relativă exactitate. 

Metoda C-14 este controversată, întrucât în 
vremurile de demult raportul dintre C-14 şi C- 
12 ar putea să fi fost cu totul altul. Deci, 
rezultatul poate fi greşit: plantele tăiate de pe 
marginea unei autostrăzi, datate prin metoda 
radiocarbon, le-a fost dată vârsta de mai multe 
mii de ani. O dată cu creşterea vârstei probei, 
creşte şi gradul de inexactitate. 


MUFON (Mutual UFO Network). Acesta este 
un grup internaţional de cercetare privat, care 
a fost înfiinţat în Statele Unite şi are astăzi 
filiale în majoritatea ţărilor occidentale. În anul 
1974 a fost înfiinţat sub-grupul MUFON-CES 
(MUFON - Central European Section), care 
este autorizat în principal pentru spaţiul în care 
se vorbeşte germana. Scopul societăţii inter- 
disciplinare este de a elucida misterul 


obiectelor de zbor necunoscute prin metode 
ştiinţifice. MUFON-CES este condus de trei 
fizicieni, ce lucrează în domeniul cercetării 
aerului, cosmosului şi al energiei nucleare. Mai 
sunt astronomi, psihologi, medici, ingineri şi 
hipnoterapeuţi. Analizele se află încă în stadiul 
pre-ştiinţific, deoarece nu s-au emis teorii ce 
pot fi verificate şi nu s-au pus la dispoziţie 
resurse de cercetare. Astfel, modul de operare 
al MUFON, respectiv MUFON-CES, este mai 
întâi condiţionat de întocmirea unei metodici 
de problematizare, precum şi de realizarea unei 
baze de date. 


Parapsihologic. Cu această denumire este 
caracterizată ştiinţa care se ocupă cu 
percepțiile extra-senzoriale, precum şi cu alte 
fenomene, ce nu pot fi explicate pe cale fizică, 
şi care sunt În legătură evidentă cu reacţii 
psihice. In ciuda numeroaselor dovezi „tari”, nu 
a fost încă recunoscută drept o ştiinţă de sine 
stătătoare. Aceasta se datorează şi faptului că 
rezultatele experienţelor parapsihologice nu se 
pot reproduce, deci nu poate fi verificat 
experimental şi în faţa unui alt cercetător. De 
aceea, parapsihologia este singura ştiinţă, care 
trebuie să se lupte de una singură. Un alt motiv 
pentru  parţiala respingere prin metodele 
academice este acela că rezultatele 
parapsihologiei sunt total în afara paradigmelor 


acceptate ale ştiinţelor naturii şi nu poate fi 
integrată complet în prezenta viziune asupra 
lumii. 


Poltergeist. O fantomă legată de o persoană 
este caracterizată drept fenomen Poltergeist 
dacă, de exemplu, se aud zgomote puternice, 
sunt deranjate sau se produc pagube asupra 
obiectelor din jurul fantomei sau a persoanei 
care o declanşează. În centrul acestor activităţi 
se află o persoană, care provoacă fenomenul în 
mod inconştient, prin psihokinezie. De cele mai 
multe ori este vorba de persoane cu tensiuni 
sufleteşti puternice, iar efectele încetează 
imediat ce persoana respectivă şi-a rezolvat 
problemele. Misterul nerezolvat din centrul 
acestei probleme este faptul că se declanşează 
adesea fenomene, ce dovedesc mai multă 
putere decât poate furniza persoana implicată. 


Psihokinezie. Prin aceasta se înțelege 
capacitatea unei persoane de a influența 
obiecte materiale în mod vizibil pentru un 
observator, în sensul deplasării acestora, numai 
pe cale psihică. Aceste lucruri nu pot fi încă 
explicate pe cale fizică. Cu toate că existența ei 
poate fi dovedită prin numeroase încercări de 
laborator, ştiinţele naturale tradiționale o 
neagă cu încăpățânare. 


Radio-astronomie. O ramură a astronomiei, 
respectiv a astrofizicii ce înregistrează şi 
analizează radiaţiile provenite din univers prin 
undele radio. „Produsele finite” ale 
radioastronomiei sunt programele, ce au ca 
scop posibila identificare a semnalelor trimise 
de o formă de viaţă inteligentă, extraterestră. 


Răpiri (mai sunt numite întâlniri apropiate de 
gradul patru sau CE-IV). Contrar întâlnirilor 
simple (CE.-III), aici este vorba despre dislocări 
complete efectuate de nişte fiinţe inteligente, 
evident neterestre. Acestea sunt descrise în 
general ca fiind umanoizi micuţi, cu piele 
cenuşie, a căror înălţime este de 1,20 până la 
1,50 m. Afectate de răpiri sunt, în general, 
persoanele singure, iar acestea deja din 
copilărie sau adolescenţă. Foarte rar se 
raportează răpirea mai multor persoane în 
acelaşi timp. Specifice pentru traumele răpirii 
sunt experimentele medicale, în centrul cărora 
se află adesea fecundările artificiale, ce ar 
putea conduce la realizarea unei noi rase 
hibride între oameni şi acea inteligenţă. 

În ultimii ani s-a răspândit convingerea că 
răpirile nu au avut loc doar de curând, ci, la fel 
ca întregul fenomen OZN, sunt străvechi. De 
asemenea, fenomenul este întâlnit în lumea 
întreagă şi, de la un timp, este cercetat clinic 
de unii medici. 


Viziunea. O viziune este definită, de regulă, 
drept o halucinație optică. Noţiunea este 
folosită mai ales când se subliniază 
posibilitatea unei percepții pe cale 
paranormală. Adesea, viziunile cuprind şi 
informaţii despre evenimentele ce se vor 
petrece în viitor. 


Câteva cuvinte de încheiere 


Dragi cititori şi cititoare din toată lumea, 
dacă daţi peste lucruri misterioase şi locuri 
fenomenale, ce ridică întrebări în legătură cu 
vechea noastră viziune asupra lumii, m-aş 
bucura foarte tare să-mi trimiteţi detalii pe 
adresa editurii (pentru cititorii mei din 
străinătate: vă rog, dacă se poate să scrieţi în 
engleză sau germană): 

Hartwig Hausdorf c-o Buchverlage Langen 
Müller Herbig 

Thomas-Wimmer-Ring 11 

D-80539 München 

Dacă sunteți interesați de temele despre care 
am scris în această carte, vă pot oferi ceva cu 
totul deosebit. Împreună cu cunoscutul autor, 
moderator de radio şi televiziune Rainer Holbe, 
susțin în fiecare vară seminarii speciale. Locul 
este la fel de extraordinar ca şi temele variate 
despre care vorbim. Mergem cu două vaporaşe 


luxoase pe râuleţul breton Vilaine şi afluenții 
acestuia, printr-un peisaj natural ce-ţi ia 
răsuflarea şi, în parte, neatins încă, şi vizităm 
oraşele vechi de pe malul râului. 

In timpul discuţiilor şi prelegerilor ţinute pe 
câmpiile de lângă râu, sub copacii umbroşi şi 
lângă stânci, vorbim despre „fenomene 
fantastice” şi mari secrete ale existenţei 
noastre. Întreg ambientul, peisajul liniştitor şi 
viaţa la bordul vaporaşului sunt menite să ne 
facă să uităm de viaţa de zi cu zi şi să 
pătrundem într-o lume nouă, fascinantă. 

Pentru informaţii mai amănunțite, locuri etc., 
scrieţi pe adresa urmâtoare: 

Redaktionsburo Rainer Holbe 

Maison sur les Collines 

L-6991 Rameldange (Luxembourg) 

În final, aş vrea să vă mai prezint şi AAS 
(Comunitatea de cercetare pentru arheologie, 
astronomie, SETI). Scopul ei este acela de a 
aduna, face schimb şi publica indicii ce vin în 
sprijinul urmātoarelor idei: 

- În timpuri preistorice (chiar şi mai târziu), 
Pământul a primit vizite din cosmos; 

- Actuala civilizație tehnică de pe planeta 
noastră nu este prima; 

- Cele două teorii de mai sus, combinate. 

Vă puteţi înscrie ca membri al AAS. La 
intervale de două luni se editează o foaie de 
comunicare, în care se scriu cele mai noi 


întâmplări: „SAGENHAFTE ZEITEN” (înainte 
„Ancient Skies”). De asemenea, AAS 
organizează excursii de studiu la cele mai 
interesante locuri cu descoperiri arheologice şi 
la locurile din cărţile autorilor. Au loc cu 
regularitate congrese internaţionale şi sesiuni. 

În spaţiul german, AAS are deja peste 9000 
de membri. Puteţi obţine informaţii 
suplimentare despre AAS la: 

AAS-Bureau 

CH-3803 Beatenberg 

Schweiz 


pe 

